
I mi možemo susresti i upoznati uskrsloga Krista 

Papina kateheza na općoj audijenciji u srijedu 26. ožujka 2008. 





Papa Beneđikt XVI. u enciklici: Bog je ljubav progovorio je 
i o crkvi koju oživljava ljubav Stoje pobuđuje Duh Kristov, 
a „ta ljubav ne pruža ljudima samo materijalnu pomoć, već 
također okrjepu i brigu za dušu, što je Često potrebnije od 
materijalne pomoći*'. 


Draga braćo i sestre! 

»Et resurrexit tertia die secundum Scripturas - 
uskrsnuo je treći dan po Pismima.« Svake nedjelje 
izgovarajući Vjerovanje ponavljamo svoju ispovijest 
vjere u Kristovo uskrsnuće, iznenađujući događaj 
koji predstavlja središte kršćanstva. U Crkvi se sve 
razumije polazeći od toga velikog otajstva koje je 
promijenilo tijek povijesti i koje se uprisutnjuje u 
svakom euharistijskom slavlju. Postoji, međutim, 
liturgijsko vrijeme u kojem je ta središnja stvarnost 
kršćanske vjere, u svome doktrinalnom bogatstvu 
i neiscrpnoj životnosti, na osobit način predočena 
vjernicima, kako bi je još bolje otkrili i vjernije 
živjeli: to je vazmeno vrijeme. Svake godine, u 
»Svetom trodnevlju Krista raspetoga, umrloga i 
uskrsloga«, kako ga naziva sveti Augustin, Crkva 
ponovno, u ozračju molitve i pokore, prolazi kroz 
završne trenutke Isusova zemaljskoga života: nje¬ 
govu osudu na smrt, uspinjanje na Kalvariju noseći 
križ, njegovu žrtvu radi našega spasenja, njegovo 
polaganje u grob. 

“Trećega dana”, pak, Crkva ponovno proživljava 
uskrsnuće: to je Vazam, Isusov prelazak iz sm¬ 


rti u život, u kojemu se u punini ostvaruju drevna 
obećanja. Cjelokupna liturgija vazmenoga vremena 
pjeva zbog sigurnosti i radosti Kristova uskrsnuća. 

Draga braćo i sestre, moramo neprestano obnav¬ 
ljati svoje prianjanje uz Krista umrloga i uskrsloga 
za nas: njegov Uskrs i naš je Uskrs, jer nam je u 
uskrslome Kristu dana sigurnost našeg konačnog 
uskrsnuća. Vijest o njegovu uskrsnuću iz mrt¬ 
vih ne stari i Isus je uvijek živ, a živo je i njegovo 
evanđelje. »Vjera kršćana« - govori sveti Augus¬ 
tin - »jest uskrsnuće Kristovo.« Djela apostolska 
jasno to razlažu: Bog Isusa “pred svima ovjerovi 
uskrisivši ga od mrtvih” (17,31). Nije doista bila 
dovoljna smrt da bi se dokazalo da je Isus stvarno 
Sin Božji, očekivani Mesija. Koliko lije onih koji 
su kroz povijest posvetili svoj život nekoj stvari za 
koju su držali daje ispravna i umrli! Gospodinova 
smrt pokazuje ogromnu ljubav kojom nas je on lju¬ 
bio sve do toga da se za nas žrtvuje; no samo je 
uskrsnuće “ovjerovljenje”, sigurnost da je ono što 
on tvrdi istina. Uskrisivši ga, Otac ga je proslavio. 
Sveti Pavao ovako piše u Poslanici Rimljanima-. 
»Ako ustima ispovijedaš da je Isus Gospodin, i 
srcem vjeruješ da ga je Bog uskrisio od mrtvih, bit 
ćeš spašen« (10,9). 

Važno je naglasiti ovu temeljnu istinu naše vjere, 
čija je povijesna istinitost široko dokumentirana, 
premda danas, kao i u prošlosti, ne nedostaje onih 
koji je na različite načine stavljaju u sumnju ili čak 
niječu. Slabljenje vjere u Isusovo uskrsnuće kao svo¬ 
ju posljedicu ima i slabljenje svjedočanstva vjernika. 
Doista, ako u Crkvi oslabi vjera u uskrsnuće, sve se 
zaustavlja, sve se raspada. S druge strane, prianjanje 
srcem i umom uz Krista umrloga i uskrsloga mijenja 
život i rasvjetljuje cjelokupno postojanje osoba i nar¬ 
oda. Ne daje li upravo sigurnost u Kristovo uskrsnuće 
hrabrost, proročku smjelost i ustrajnost mučenicima 
svakoga vremena? Nije li susret sa živim Isusom ono 
što obraća i privlači tolike muškarce i žene, koji od 
početaka kršćanstva ostavljaju sve da bi ga slijedili 
i vlastitim životom služili evanđelju? »Ako Krist 
nije uskrsnuo, uzalud je doista propovijedanje naše, 
uzalud i vjera vaša« (1 Kor 15,14). 


Slike na naslovnoj strani: 

»Savjest je blaženom Stepincu bila najljepše ogledalo pravde, a Bog je tu nadbiskupovu savjest nagradio izjavom 
Kristova namjesnika na Mariji Bistrici 3. listopada 1998.«, rekao je mons. Ratko Perić, biskup mostarsko-duvanjski, 
predvodeći misno slavlje u Krašiću na Stepinčevo 10. veljače 2008. 


U dane koji su prethodili liturgijskom spomendanu bi.- Alojzija Stepinca i nakon toga spomendana na njegovom su grobu molili 
brojni vjernici, a neki su si tražeći uslišanja, ponijeli i koju uspomenu. 

UREDNIKOVA RIJEČ 


vaj broj Glasnika dolazi čitate- J 
ljima u ruke dok se s velikom ^ 
radošću pripremamo za prosla¬ 
vu 110. obljetnice rođenja i 10. obljet¬ 
nice proglašenja blaženim zagrebač¬ 
koga nadbiskupa i kardinala Alojzija 
Stepinca. Svečana proslava održat će 
se u Zagrebu 20. i 21. rujna ove godine. 

Za tu će nas prigodu pohoditi državni 
tajnik Svete Stolice kardinal Tarcisio 
Bertone. Bit će to prilika da hrvatski 
katolici i svi ljudi dobre volje u Re¬ 
publici Hrvatskoj pozdrave izaslanika 
Benedikta XVI. i dublje se zagledaju 
u najsvjetliji lik Crkve u Hrvata - bi. 

Alojzija Stepinca. 

Ovaj nas broj Glasnika upućuje pu¬ 
tem vrlina koje su oblikovale duhov¬ 
ni lik našega Blaženika. Prelat teolog 
Kongregacije za kauze svetaca rekao 
mi je u jednom razgovoru da »kardinal 
Stepinac može po autocesti prispjeti k 
proglašenju blaženim. Njegove krje- 
posti sjaje poput sunca«. Stoga će dani 
najavljenih proslava biti prilika da i mi 
sami postanemo evanđeoski razbori¬ 
ti i biblijski mudri kako bismo živom 
vjerom, pouzdani u nadi i djelatni u 
ljubavi, mogli poput njega biti »vjerna 
slika Dobroga Pastira, koji je zemljom 
prošao čineći dobro i ozdravljao svaku 
nemoć u narodu«. 

Doista je bi. Stepinac bio pobud- 
na Kristova slika u vremenu kad su se 
mnoge ideologije i politički sustavi po¬ 
kušali obračunati s Katoličkom crkvom 
i čovjekom stvorenim na sliku Božju. 

A to je naš Blaženik tako jasno izre¬ 
kao braneći ljudski život za vrijeme 2. 
svjetskog rata kad je opominjao vojni¬ 
ke i druge vjernike da ne diraju čovje¬ 
ka i ne nanose mu nepravde, jer tko bi 
dirnuo čovjeka »dira samu zjenicu Božjega oka«. 
Prožet, naime, velikom i živom vjerom u Boga, on je 
usred ratnih strahota i protivština imao hrabrost bra¬ 
niti dostojanstvo i pravo na život ljudske osobe jer je 
čovjek stvoren na sliku Božju, jer je stvorenje Božje, 
govoreći: »Ne ubij!« Tako je i u govoru pripravnici¬ 
ma vojne akademije u crkvi sv. Antuna u Zagrebu 
31. listopada 1941. rekao: »Jer tko bi se usudio da 
s prezirom ili omalovažavanjem gleda onoga koji je 
živa slika živoga Boga, a to je svaki čovjek, to su svi 
ljudi bez razlike, za koje stoji pisano: Qui tetigerit 
vos, tangit pupillam oculi mei! - Tko bude dirnuo 
vas, dira zjenicu oka moga! (Zah 2, 12)«. 1 * * 

Znamo daje Bog duh i da nema očiju, ali se svo¬ 
jom božanskom zbiljom približio čovjeku omogu- 

1 ALOJZIJE KARDINAL STEPINAC NADBISKUP ZAGRE¬ 

BAČKI, Propovijedi, govori, poruke (1941 -1946.), izd. Postu- 

latura sluge Božjega Alojzija Stepinca - Zagreb i AGM - Za¬ 

greb, Zagreb, 1996., str. 28. 


^ ćivši mu pristup do svoga božanstva. 
BI. Stepinac je učinio taj zakora- 
čaj u Božju blizinu. Brojni svjedoci na 
crkvenom sudištu, koje je utvrđivalo 
njegove vrline, posvjedočiše: »Na nje¬ 
mu se vidjelo da traži Boga i da mu je 
Bog blizu, da ga krijepi!« Iz te njegove 
združenosti s Bogom neka svakom či¬ 
tatelju pritekne ona jakost duha kojom 
je njegovo srce kucalo za Božju slavu i 
čast otkupljenoga čovjeka. 

O tim se vrlinama našega Blaženika 
govorilo i svjedočilo i za ovogodišnje 
Stepinčevo u gotovo svim mjestima i 
krajevima Domovine i svijeta gdje živi 
hrvatski čovjek. Zato smo donijeli i 
brojna izvješća sa slavlja kojima je obi¬ 
lježen njegov liturgijski dan - rođen¬ 
dan za nebo. 

Njegova živa vjera u euharistiju želi 
prodrijeti u naša srca i spomenom na 
euharistijski kongres u Petrinji 1938. 
godine otkriti nam »kako milostivi i 
milosrdni Gospod: hranu daje onima 
koji ga se boje!« (Ps 111,2-4) i pobudi¬ 
ti poklon »Kristu Bogu u svetoj Euhari¬ 
stiji da bi nas obasjala sveta milost Nje¬ 
gova bez koje nema života ni napretka 
nijednom čovjeku, nijednoj obitelji i 
nijednom narodu«. 

Nastavljamo s prikazivanjem stra¬ 
hota koje su prethodile i pratile Blaže- 
nikov život povezan s komunističkom 
strahovladom, ponajprije kroz strahote 
i žrtvu hrvatskoga naroda nad kojim je 
po završetku 2. svjetskog rata i trage¬ 
dije na Bleiburgu izvršen, u svjetskim 
razmjerima, nezapamćen zločin. Ovdje 
govorimo o zločinima nad ljudima Bla- 
ženikova rodnoga kraja. 

Nastavljamo s prikazom životopisa 
uzor-svećenika Vilima Cecelje i s bilješkama krašić- 
koga župnika Josipa Vranekovića o životu u Krašiću 
zasužnjenoga kardinala Stepinca. Uz svjedočanstva 
o ozdravljenjima i opise događaja koji su obilježili 
posljednje tromjesečje, najavljujemo pojavljivanje 
drugog izdanja knjige Propovijedi o lurdskim uka¬ 
zanjima koje je Blaženik održao o 100. godišnjici 
tih ukazanja, a mogu poslužiti kao izvor spoznaja o 
samim ukazanjima te o navještaju i obrani kršćanske 
istine u bezbožnom okruženju. 

Lik i djelo blaženoga Alojzija neka nam predoče i 
brojne fotografije sa svečanosti u čast našega Blaže¬ 
nika ili pak one koje ga prikazuju djelatnoga u Bož¬ 
jem narodu. 

U Zagrebu 23. travnja 2008. 

dr. sc. Juraj Batelja, postulator 




„BI. Alojzije Stepinac 
sa značkom hodočašća 
u Svetu Zemlju kojom 
je prigodom, kod bla- 

f oslova oltara bi. Ni- 
ole Tavelića 25. srpnja 
1937. izgovorio ove 
poticajne riječi: ,,B1. N. 
Tavehću - moli za hr¬ 
vatski narod. To je mo¬ 
litva za cijeli hrvatski 
narod, ali i molitva za 
njegove duhovne i svje¬ 
tovne vođe. Sveto pi¬ 
smo kaže: 4 Ako Gospod 
ne gradi doma, uzalud 
ga grade ljudi’ (Ps 127, 
T). Žato molimo da Bog 
po zagovoru bi. Nikole 
duhom svojim napuni 
naše duhovne i svjetov¬ 
ne poglavare, da vode 
hrvatski narod Božjim 
putem. Božjim putem 
- imajući pred očima 
ne samo vremeniti cilj, 
nego i vječni. 44 

TEOLOŠKI PODLISTAK 


BI. Alojzije Stepinac katoličkom političaru danas 


Ž ivot i djelovanje Blaženika, u prvome redu 
svetačka i svjedočanska dimenzija njegova 
života, otkrivaju nam nekoliko bitnih istina 
za orijentaciju našega života u današnjem društvu. 
Zagrebački nadbiskup Stepinac u svom je govoru 
pred sudom 1946. god. izrekao ovu epohalnu reče¬ 
nicu: »Povijest će prosuditi da li sam bio u pravu.« 
Povijest je prosudila: nadbiskup je bio u pravu. Da 
su njegovi tužitelji i progonitelji bili u krivu; da je 
sud izrekao presudu neistine i neprava i time poči¬ 
nio epohalnu nepravdu samom Stepincu, Katoličkoj 
crkvi u Hrvatskoj i čitavom hrvatskom narodu, tre¬ 
ba posebno napomenuti samo zbog toga jer ovdje 
otkrivamo cjelokupnu filozofsko-teološku istinu o 
čovjeku, o njegovoj duhovno-psihičkoj strukturi, o 
njegovoj spoznajnoj ograničenosti, i konačno o čo¬ 
vjekovoj zločestoći i grješnosti. Spoznaja ove istine 
od temeljne je važnosti za naš osobni život i za sna¬ 
laženje u vremenu u kojem živimo. 

Slučaj “Stepinac” dokazuje neoborivo da u svi¬ 
jetu postoji zlo u zlim ljudima i kroz njih; da u svi¬ 
jetu postoji zabluda i laž - opet u ljudima i po njima 
- i da su sve teorije o tobožnjoj prirodnoj dobroti 
ili nevinosti ljudskoga bića isprazne želje i iluzije. 
Za one, koji možda sumnjaju da će istina pobijediti, 
slučaj “Stepinac” pokazuje ispravnost očekivanja i 
nadanja da će istina konačno trijumfirati na društve¬ 
noj, na nacionalnoj i na svjetskoj razini. Neistina i 
laž ne će imati završnu riječ niti u povijesti čovje¬ 
čanstva, niti u povijesti hrvatskoga naroda jer Istina 
nije uvjetovana ekonomsko-društvenim procesima. 
Istina je objektivna stvarnost, metafizička i Božja 
stvarnost koju čovjek može prikrivati raznim me¬ 
todama, ali je ne može ukinuti niti učiniti neposto¬ 
jećom. 

U slučaju “Stepinac” istina glasi daje on nevin, 
da je čovjek svetog kršćanskog života, a neistina 
glasi daje Stepinac prekršio civilni i moralni zakon. 
Ljudi zastupnici neistine zauvijek nestaju u moru 
nepoznatih, nevrijednih spomena, dok se čovjek 
življene istine po Božjem zakonu uzdiže na oltar 
da bude uzor svim budućim pokoljenjima sve dok 
Crkva, narod Božji, ne dođe do kraja svoga ovoze¬ 
maljskoga putovanja. Nadbiskup Stepinac imao je 
u svome grbu lozinku: “U te se uzdam, Gospodine, 
ne ću se postidjeti dovijeka.” Ova se božanska istina 
ispunila na njemu. Njegov život svjedoči daje Bog 



Kip bi. Alojzija Stepinca u kapelici njemu posvećenoj u sklopu 
bolnice u Varaždinskim Toplicama. U toj je kapelici i ove godine 
Stepinčevo svečano proslavljeno zahvaljujući 
vlč. Andriji Jagetiću, bolničkom kapelanu. 

vjeran svojim obećanjima; da je vjernost čovjeka 
Bogu uvijek na blagoslov i na spas i daje Bog onaj 
koji vodi parnicu nevinih protiv nepravednih sudaca 
ovoga svijeta. Istina je: Božja pravednost je jedino 
sigurna i potpuna pravednost; pravednost čovjeka je 
ograničena i ugrožena grijehom svijeta. Gospodin je 
onaj koji skida s prijestolja silnike, jer su nasilnici, 
i koji uzdiže nemoćne. Bog je onaj koji je utemeljio 
tijek povijesti na principu da prvi budu zadnji i za¬ 
dnji prvi; da se radosna vijest objavljuje malenima i 
sakriva pred oholima. Gospodin je onaj koji će ko¬ 
načno učiniti stvarnošću da se sada žalosni vječno 
raduju; da ovdje prezirani zadobiju svoje potpuno 
dostojanstvo; da sada progonjeni i mučeni uživaju 
vječni spas u domu Oca Nebeskoga. 

Blaženi Alojzije je nepokolebivo vjerovao u ove 
istine naše vjere. Stoga se pouzdavao jedino u Gos¬ 
podina, stoga je velikodušno oprostio svojim pro¬ 
goniteljima, mučiteljima i neprijateljima prepustivši 
Bogu osvetu za nanesenu nepravdu. Ovi stavovi i 
postupci dokaz su njegove svetosti, a nama trajni 
uzor da pođemo istim putem. On nas poziva da 
budemo spremni oprostiti; da nikoga ne osudimo, 

nego sud prepustimo Bogu. Blaženik nas na pose¬ 
ban način poziva na beskompromisnu vjernost i lju¬ 
bav prema istini. 

Lako je uvidjeti da su ove krjeposti i ovi stavovi 
od posebnoga značenja u demokratskom i plurali¬ 
stičkom društvu. Demokratsko i pluralističko druš¬ 
tvo odlikuje se time da u njemu vladaju neizbjež¬ 
ni povodi za konflikte na području gospodarstva, 
kulture, znanosti, etike. To je normalno baš za ono 
društvo gdje vlada individualna sloboda, gdje je 
pravom i zakonom zajamčena sloboda misli, slobo¬ 
da artikuliranja vlastitih interesa, sloboda određiva¬ 
nja vlastitog smjera i ciljeva života. Bez ljudi, koji 
se odlikuju krjepošću praštanja i traženja oprošte- 
nja, i koji se odlikuju krjepošću uvažavanja drugoga 
u njegovu mišljenju i uvjerenju, takvo društvo ne 
može opstati. Katolički vjernici i posebice katolički 
političari mogu biti ohrabreni primjerom i zagovo¬ 
rom bi. Alojzija da i oni nađu snagu živjeti ove krje¬ 
posti, tako važne za današnje društvo. 

Ovdje treba spomenuti još jednu važnu krjepost 
koju je blaženik posjedovao do savršenstva i koja 
je od bitne važnosti za demokratsko-pluralističko 
društvo: krjepost vjernosti i ljubavi prema istini. 
Pluralitet društva na neki način nužno “proizvodi” 
mnogo “istina”. Stoga se traži krjepost hrabrosti za¬ 


stupati javno “svoju istinu”, hoću reći: istine svoje 
kršćanske vjere. Ovo poslanje na poseban je način 
zadano katoličkom političaru. On će hrabro zastu¬ 
pati svoja katolička uvjerenja u konkretnim pitanji¬ 
ma zajedničkoga života, ne tražeći kompromise u 
pitanju istine isključivo za volju takozvanoga druš¬ 
tvenoga mira. Kada se radi o bitnim pitanjima vjere 
i morala, politički kompromis nije metoda obliko¬ 
vanja društveno-državnoga života na osnovi kato¬ 
ličkoga socijalnoga nauka. 

Katolički političar - katolik koji je političar 
- treba imati jakosti i volje suprotstaviti se “duhu 
vremena”, ukoliko u njemu prepoznaje protivnost 
Evanđelju, Duhu Kristovu, nauku Crkve. To će čini¬ 
ti u dubokom uvjerenju da je jedino Istina pravi put 
na ostvarivanju zajedničkih humanih i nacionalnih 
ideala: mira u slobodi, blagostanja sviju u praved¬ 
nosti, solidarnosti i bratstva u pomirenju i praštanju. 
U ovom stavu prema Istini blaženi je Alojzije izra¬ 
ziti i odlični uzor. Znamenita je i proročka njegova 
riječ: »Ako treba za istinu umrijeti, umrijet ćemo.« 
Samo ovaj stav prema Istini bio je njemu siguran 
izvor nadahnuća i jakosti suprotstaviti se fašizmu i 
komunizmu, tim političkim oblicima neistine i mo¬ 
ralnoga zla. Slijediti Blaženika u ljubavi i vjernosti 
prema Istini, to nam je dužnost! 


--.-V 

Hvala Vam što čitate i drugima omogućujete primati Glasnik 6 Blaženi Alojzije Stepinac \ Ako 
na vrijeme podmirite svoje obveze prema Glasniku , on će moći redovito izlaziti i biti vjesnik 
Blaženikovih vrlina, kojima gaje Bog proslavio za dobro svoje Crkve i hrvatskoga naroda. Glas¬ 
nik može svaki čitatelj i svjedok obogatiti svojim dopisom i uspomenama na kardinala Stepinca ili 
fotografijom iz njegova života. Ako ste bili dionikom koje svečanosti priređene u njegov spomen, 
izvijestite o tome putem Glasnika sve prijatelje i štovatelje kard. Stepinca. 

* * * 

Hvala svim čitateljima, štovateljima blaženoga Alojzija Stepinca u domovini i širom svijeta za 
molitve i darove te za nesebično i velikodušno promicanje glasa svetosti i mučeništva kardinala 
Alojzija Stepinca. 

* * * 

Zahvaljujemo na svjedočanstvima i ohrabrenjima koja su pismenim putem proslijedili brojni 
čitatelji i Blaženikovi štovatelji. 

Budući da nam Zagrebačka banka ne dostavlja redovito imena i prezimena čitatelja i štovatelja 
bi. Alojzija Stepinca koji uplaćuju svoj dar za postupak njegove kanonizacije ili uplatu za Glasnik , 
molimo čitatelje i štovatelje da nas razumiju i ispričaju ako njihova imena ne donesemo pravodobno 
u Glasnikovu popisu. 

* * * 

Zahvala za suradnju 

Od srca zahvaljujemo svim čitateljima Glasnika koji su nam proslijedili osobne sastavke ili 
članke već objavljene o bi. Alojziju Stepincu ili pak dokumente pronađene u pismohranama raznih 
ustanova, a sve sa željom da s njihovim sadržajem upoznamo širi krug Blaženikovih štovatelja. 

110. OBLJETNICA ROĐENJA 
bi. ALOJZIJA VIKTORA STEPINCA 


‘ VELIKA JE MOĆ MAJČINE MOLITVE I NJEZINA BLA GOSLOVA ’ 


O ve se god. 
navršava 
110. godi¬ 
na od rođenja bi. 
Alojzija Stepin¬ 
ca. Taj 8. svibnja 
1898. bio je u 
Brezariću, u obi¬ 
telji Josipa Ste- 
pinca i njegove 
supruge Barbare 
r. Penić radostan 
dan. Rodilo im 
se peto dijete, 
od njih osmero, 
i treći sin. Prije 
Alojzija rodi- 
še im se: Roza, 
Juro, Josipa, 
Marko, a poslije 
njega Štefanija, 
Mijo i Mato. 

Imao je Aloj- 
zije i polubraću i polusestre jer je njegov otac Josip, 
rođen u Brezariću 1854., u braku s udovicom Ma¬ 
rijom Matko, imao četvero djece: Josipa, Maksima, 
Tereziju i Barbaru. Budući da je Marija kratko vri¬ 
jeme nakon četvrtog poroda umrla, Josip je oženio 
djevojku Barbaru Penić. 

Već sutradan, 9. svibnja krstio ga je krašićki žu¬ 
pnik Stjepan Huzek, a kumovali su Stjepan Burja i 
supruga mu Barbara. 

Majka je željela da dječak bude kršten imenom 
Alojzije. No, zbog običaja da se djetetu dadne ime 
sveca na čiji se spomendan rodilo, dodaše mu ime 
Viktor. Znakovito će se to ime pokazati kad zavr¬ 
ši njegov zemaljski život jer će poprimiti iskonska 
značenja riječi: Neporočan - Čist, Mučenik - Po¬ 
bjednik! 

Kad je Barbara ugledala dječaka, odlučila je po¬ 
svetiti ga Bogu, zasaditi u brazdu svećeničkih zvanja 
obitelji Stepinac. Stoga je uskoro pred likom Majke 
Božje Karmelske u Jastrebarskom učinila zavjet »da 
će tri puta na tjedan postiti i moliti« na nakanu da 
Alojzije Viktor postane svećenik. 

Tu tajnu svoje odluke nije nikome, pa ni sinu, 
kazivala. On je pak, kao sužanj u Krašiću, o tome 
posvjedočio 10. siječnja 1952.: »Dok sam još bio 
dijete u kolijevci, pričala mi mama, dođe u kuću žu¬ 
pnik pok. Stjepan Huzek. Mama je stavila preko cije¬ 
log pokrivača u zipci na mene veliku svoju krunicu. 



Barbara Stepinac, r. Penić, majka bl. 
Alojzija Stepinca u molitvi. Na izdrža¬ 
vanju kazne u Krašiću Alojzije je maj¬ 
činu sliku pričvrstio na zid radne sobe 
tako, da mu pogled s radnog stola bude 
upravljen u nju. (S. Deverić, crtež olov¬ 
kom slike Barbare Stepinac, 2003.) 


Opazi to župnik, 
pa reče: 6 Pa kako 
da ne bude svet 
kad već sada 
moli?’ Iza rata 
istom, konačno, 
kad sam se vra¬ 
tio kao svećenik 
iz Rima, doznam 
što je sve učinila 
moja mama za 
mene. Punih 50 
godina ona je za 
mene obdržavala 
post i nemrs sva¬ 
ke srijede, petka i 
subote. Koliko se 

toga kuhalo i pe- Alojzije Stepinac kao srednjoškolac 

klo kod nas, koli¬ 
ke svadbe, svečanosti, težaci, gosti, proštenja! Svaki 
put ona je sve u kuhinji vodila, ali nikada kroz 50 
godina nije u te dane okusila mesa i postila je. 

Počela je to dok sam bio još dijete, a s nakanom 
da budem svećenik. Dok sam bio na fronti, pronio se 
glas da sam mrtav, ali ona i dalje posti i moli za mene 
- na istu nakanu - ne vjeruje da sam mrtvac. Došao 
sam s ratišta kući. Jedno vrijeme upisao sam se i na 
agronomski fakultet, onda sve do 1924. godine bio 
sam kod kuće, radio sve seljačke poslove, ali ona ni 
tad ne gubi nade, posti i moli na istu nakanu. Ni slu¬ 
tila nije kako je još na fronti, a onda pogotovo nakon 
povratka, moja čvrsta odluka bila: idem bilo kuda, 
bilo u koje zvanje, samo u bogosloviju ne! Gledao 
sam u blizini nekoliko žalosnih primjera svećenič¬ 
kog života. Bojao sam se zato da ne bih kojom ne¬ 
srećom krenuo njihovim putem i odlučio sam: radije 
ne biti svećenik. 

(...). I kad sam postao svećenik, ona i dalje posti 
i moli, sada na nakanu da budem dobar svećenik. I 
dalje, kad sam bio biskup, ona ne prestaje sa svojim 
zavjetom sve do svoje smrti. Velika je moć majčine 
molitve i njezina blagoslova.« 

A majka Barbara je na svadbi dobila na poklon 
sliku Majke Božje Pomoćnice. I ta je slika imala 
značajnu ulogu u oblikovanju Alojzijeve kršćanske 
osobnosti. O tome je govorio 24. listopada 1953.: 
»Svake je godine u svibnju dan i noć gorjela uljanica 
pred Gospinom slikom u kući. Kad bih se još kao 
dijete u noći probudio, silno je na mene djelovalo 
ono upravo čarobno svjetlo pred slikom Bogorodice. 
Često kasnije u životu, a posebno na ratištu, iskrsla bi 

mi pred očima divna 
slika Marijina, osvi¬ 
jetljena u svibanjskoj 
noći. Tu sam primio 
milost da od ranog 
djetinjstva štujem Bo¬ 
gorodicu.« 

Kad mu 11. listo¬ 
pada 1953., na dan 
presude na komuni¬ 
stičkom sudu u Za¬ 
grebu 1946., doneso- 
še iz Zagreba krasan 
album sa slikama Ma¬ 
rije iz pojedinih naših 
svetišta, Blaženik ga 
je radosno pokazivao 
i tumačio, osobito 
‘sliku Gospe s kandilom (maminu sliku)’, rekavši: 
»Da su za nju znali, sigurno bi i nju ovamo uvrstili. 
Najdraža mi je od svih slika. Još sam u Rimu mislio 
na nju. No, mama je još bila živa pa joj nisam htio 
uzeti. Tu je eto ona toliko puta palila ulje. Divno ju je 
u noći gledati. Ugasi sada svjetlo u sobi. Mala lampi¬ 
ca iz kandila samo osvjetljuje tu sliku. Govori: ‘Kako 
je divna. Ne bih je dao ni za što na svijetu!’« 

U djetinjstvu, ali i u kasnijem životu, osobito u 
zatvoru u Lepoglavi i Krašiću ta je slika za nj bila 
vidljivi znak osobite Bogorodičine zaštite i Božjeg 
blagoslova. Reče 28. veljače 1952.: »Toliko sam 
puta u Lepoglavi mislio na ovu sliku i sada je imam 
tu. Pod njom sam se rodio, pod njom je moja mama 
za me molila, pod njom ću živjeti, pod njom i umri¬ 
jeti želim, da i mrtav pod njom ležim.« 

A sutradan, 29. veljače nadoda: »Navečer u sobi 
ugasne svjetlo, a samo svijetli mala električna žaru¬ 
lja stavljena u crvenu čašu pred slikom. ‘To je ona 
ista čaša u kojoj je moja mama svakog svibnja palila 
ulje. Čudnovato je upravo što je čitava. Malom unu¬ 
ku šogorice Anke ispala je u kuhinji 
na beton i nije se razbila. Kao da je 
mene čekala.’« 

Župnik Vraneković je tu nepo¬ 
srednost Alojzijeva sjećanja na dje¬ 
tinjstvo opisao i u njegovoj zrelosti, 
mučeništvu i predanju Bogu: »U 
mračnoj sobi, malo samo osvijetlje¬ 
noj od vječnog svjetla, moli. Dočara¬ 
va si dječje dane.« 

Tako je majčina molitva, po za¬ 
govoru Božje majke, izvela čudo 
svećeničkog poziva koji je osvjetlao 
i njeno lice. Jer, kad gaje župnik Vra¬ 
neković 25. ožujka 1952. pitao je li 
ga mons. Stepinac (Matija) poslije 
1919. nagovarao za bogosloviju, bi. 

Alojzije je odgovorio: »Nikada, kao 
ni mama, ali je zato bilo ovo« - i po¬ 
kaže sklopljene ruke da je mama za 
njega molila. 



Slika Marije Pomoćnice koju je Alojzijeva majka Barbara do¬ 
nijela u kuću kao svadbeni dar. Na izdržavanju kazne u Krašiću 
bi. Alojzije je tu sliku čuvao na zidu spavaće sobe da ga pogled 
na nju podsjeća na vječnost. Zagledan u nju, izgovarajući riječi 
Očenaša: »Budi volja tvoja«, umro je 10. veljače 1960. 

Stoga sjećanje na 110. obljetnicu rođenja bi. Aloj- 
zija Stepinca upućuje na vrjednovanje majčinstva, 
obiteljske molitve, stvaranje kršćanskoga ozračja u 
obitelji i društvu te svećeništva, za koje bi. Alojzije 
reče daje »proslava Isusa Krista na zemlji«. (J. B.) 



Josip Stepinac, otac bi. Alojzija Stepinca, u narodnoj nošnji koju se nekoć svakodnevno 
odijevalo, bi. Alojzije kao mladić i radnici na dvorištu rodne kuće u Brezariću oko 
godine 1923.(Ovu mi je sliku darovao mons. dr. Dragutin Nežić, 
biskup porečko-pulski, J. Batelja.) 



Rodna kuća bi. A. Stepinca 

STEPINČEVO 2008. 


Zaprešić 

Ž upa sv. Petra apostola iz Zaprešića i ove je go¬ 
dine svečano proslavila spomendan bi. Alojzija 
Stepinca, svoga utemeljitelja. Župljani ove prve za- 
prešićke župe pripremali su se za proslavu korizme¬ 
nom obnovom koju je 7., 8. i 9. veljače predvodio 
monfortanac Mihovil Filipović u kripti nove crkve 
sv. Ivana Krstitelja. 

Na prvu korizmenu nedjelju 10. veljače, kada 
je blaženi Alojzije Stepinac rođen za nebo, na žu¬ 
pnoj misi koju je predvodio upravitelj župe Ivan 
Frkonja uz koncelebraciju župnog vikara Matije 
Pavlakovića i vicerektora zagrebačke bogoslovije 
Damira Ocvirka svečano je blagoslovljena zastava 
Molitvene zajednice s likom blaženoga Alojzija 
Stepinca. 

Škropeti 

mjestu Škropeti u župi Motovunski Novaki ne¬ 
daleko od Pazina svetkovina bi. Alojzija Ste¬ 
pinca proslavljena je svečanom biskupskom misom 
u subotu 9. veljače u još nedovršenoj crkvi bi. Aloj¬ 
zija Stepinca. Misu je u predvodio porečko-pulski 
biskup Ivan Milovan u koncelebraciji kancelara 
biskupije mr. Ilije Jakovljevića, župnika domaćina 
Marina Mikolića te nekoliko svećenika iz susjednih 
župa. 


Izgradnja crkve bi. Alojzija Stepinca u Škrope- 
tima započela je 1999. Kamen-temeljac blagoslovio 
je papa Ivan Pavao II. u Mariji Bistrici 1998. Gradnja 
je započeta zahvaljujući financijskoj pomoći Bi¬ 
skupskog ordinarijata u Poreču, potpori mještana, 
iseljenika i privrednih subjekata koji djeluju na tom 
području. Financijsku potporu pružila je i albanska 
zajednica muslimanske i katoličke vjeroispovijesti 
iz Poreča. 


Ogulin 

U ogulinskoj župi bi. Alojzija Stepinca mnoštvo 
vjernika svečano je 9. veljače sedmi put pro¬ 
slavilo župnu svetkovinu. Koncelebrirano misno 
slavlje u privremenom liturgijskom prostoru Druš¬ 
tvenog doma u Sabljak Selu, koje se koristi u litur¬ 
gijske svrhe dok se ne završi nova crkva i pastoralni 
centar, predvodio je župnik i gvardijan samostana 
franjevaca trećoredaca na Pehlinu u Rijeci fra Mi- 
lan Šokčević. Koncelebriralo je 12 svećenika Ogu¬ 
linskoga dekanata na čelu s ogulinskim župnikom i 
dekanom mr. Tomislavom Rogićem i mjesnim žu¬ 
pnikom fra Marijanom Jelušićem. 

Velika Gorica 

pomendan 48. obljetnice smrti bi. Alojzija 
Stepinca vjernici istoimene novije župe u 
Velikoj Gorici proslavili su proštenjarski. U 
svečanoj večernjoj misi slavljenoj na uočnicu, u 
subotu 9. veljače, vjernici su se u velikom broju 
okupili u novoj župnoj crkvi Blaženikova imena. 
Svečano bogoslužje predvodio je Stjepan Podboj, 
župnik vinkovačke župe sv. Nikole biskupa. Uz 
župnika Josipa Ružmana, koncelebriralo je svih 12 
svećenika dekanata. Pjevao je vinkovački mješoviti 
župni zbor. 

Monte Oliveto 

pomendan bi. Alojzija Stepinca 

proslavljen je u međunarodnom 

salezijanskom novicijatu Monte Oliveto u 
Pinerolu u Italiji. Misno slavlje predvodio 
je magistar novaka don Carlo Maria Zanotti 
u koncelebraciji s četvoricom salezijanaca 
svećenika. 

U glasilu Svetišta sv. Ivana Bosca iz 
svečeva rodnoga mjesta Colle don Bosca 
povodom spomendana blaženoga Alojzija 
Stepinca objavljeno je na dvije stranice 
svjedočanstvo o osobi i djelu blaženoga 
Stepinca. Autor teksta Paolo Risso izno¬ 
seći povijesne činjenice o Blaženikovu ži¬ 
votu završava tekst molitvom Gospodinu 
da nam poda svećenike koji su nalik bi. 
Alojziju Stepincu koji će nastaviti hrabro 
svjedočiti vjeru u Isusa Krista. 

Osijek 

U oči spomendana hrvatskoga blaženika Alojzi¬ 
ja Stepinca i blagdana Gospe Lurdske u župi 
Presiavnoga Imena Marijina u Osijeku priređena 
je devetnica. U toj je župi svetište blaženoga Aloj¬ 
zija Stepinca s prvim oltarom u Đakovačkoj i Sri¬ 
jemskoj biskupiji podignutim u kardinalovu čast. 
Devetodnevnu pripremu predvodio je župnik Ivan 
Jurić i župni vikar Josip Filipović. Završnoga dana 




Porečko-pulski biskup Ivan Milovan predvodi euharistijsko slavlje 10. veljače 
2008. u crkvi bi. Alojzija Stepinca u Škropetima 

devetnice, na sam Blaženikov spomendan, svečanu 
koncelebriranu misu predvodio je banjolučki biskup 
Franjo Komarica. 

Liturgijsko pjevanje predvodio je župni zbor 
mladih pod vodstvom mr. Vesne Jaić. 

Zagrebačka katedrala 

S večanim misnim slavljem u zagrebačkoj 
katedrali proslavljen je 9. veljače spomendan 
bi. Alojzija Stepinca. Misu je predvodio zagrebački 
nadbiskup kardinal Josip Bozanić, a u koncelebraciji 
su bili zagrebački pomoćni biskupi Vlado Košić i 
Valentin Pozaić, predsjednik Hrvatske biskupske 
konferencije đakovački i srijemski biskup Marin 
Srakić, varaždinski biskup Josip Mrzljak, vojni 
biskup Juraj Jezerinac, mostarsko-duvanjski i 
trebinjsko-mrkanjski biskup Ratko Perić, prvi 
tajnik Apostolske nuncijature u Republici Hrvatskoj 
Henryk Mieczyslaw Jagodzinski, provincijali 
redovničkih zajednica u Hrvatskoj te stotinjak 
svećenika. 

U propovijedi je kardinal Bozanić podsjetio na 
riječi sluge Božjega Ivana Pavla II. koji je blaže¬ 
noga Stepinca nazvao “najsvjetlijim likom” u du¬ 
gome nizu onih muževa i žena u hrvatskom narodu 
koji su se isticali življenjem kršćanskih vrlina. 
Kardinal Bozanić je istaknuo kako ove godine, u 
kojoj slavimo desetu obljetnicu njegova proglašenja 
blaženim, zahvaljujemo Bogu za darove koje smo 
u desetljeću javnoga čašćenja blaženoga Alojzija 
mogli iskusiti kao pojedinci, kao Crkva i kao narod 
te sve pozvao da posjete novu Spomen-zbirku iz 
Blaženikove ostavštine, a posebno da je posjete s 
djecom i mladima. Kardinal je vjernike zatim de¬ 
taljnije upoznao sa sadržajem i značenjem spome¬ 
nutoga spomen-postava posebno se osvrćući na 
smisao jedne naizgled malene i nebitne riječi koja je 
trebala Blaženika javnosti prikazati kao zločinca: u 
toj maloj niječnoj riječi nije zapisana samo optužba, 
nego i presuda. Taj “ne” je potpis ko¬ 
munističkoga načina razmišljanja i 
djelovanja. Taj “ne” trag je naknadno 
dopisanoga odbijanja istine i istinite 
slike o blaženome Alojziju, rekao je 
kardinal Bozanić. 

Podsjetio je također i na ulogu 
tadašnjih, ali i današnjih medija koji 
su izmišljali dokaze, izokretali činje¬ 
nice, proizvodili tzv. dokumente i 
dokumentarne materijale te stvarali 
sveukupni dojam protiv vjernika i 
njima najvećih svetinja. Kardinal je 
u nastavku podsjetio da oni koji su 
u slučaju kardinala Stepinca trebali 
jamčiti ne samo pravorijek unutar 
jednoga sramotnoga procesa, nego 
pravorijek o svjetioniku hrvatske i 
europske povijesti, oni su, u sprezi s 
ideologiziranim medijima, dopustili 
da osuda bude donesena i prije nji¬ 
hove presude i pristali da se odigra 
predstava koja je postala temeljem 


Brojna su djeca i mladež o Stepinčevu 2008., okom i srcem pro¬ 
matrali lik bi. Alojzija Stepinca koji ih upućuje prema slavi neba. 

novih progonstava i širenja mržnje protiv kršćan¬ 
stva, drugih religija i njihovih vjernika. Stvarana je 
“nova” povijest, opravdavajući komunističke zlo¬ 
čine koji do danas nisu nazvani pravim imenom niti 
izliječeni istinom u tkivu hrvatskoga društva. Me¬ 
diji imaju golemu odgovornost, a jedan njihov dio, 
vjerojatno zbog nedovoljne stručnosti, interesnih 
pritisaka i drugih nečasnih razloga, narušava ugled i 
šteti radu onih medija koji žele svojim dragocjenim 
služenjem pomoći da u hrvatskom društvu rastu 
dobri plodovi u zajedničkom nastojanju oko dobra i 
istinskoga napretka. 

Proslavi Stepinčeva u zagrebačkoj katedrali 
prethodila je trodnevnica. O vjeri, nadi i ljubavi u 
životu blaženoga Stepinca tijekom trodnevnice su 
propovijedali mons. Vladimir Stanković, mons. Da¬ 
nijel Labaš i fra Matija Koren. 

Zadar 

S laveći 10. obljetnicu proglašenja kardinala 
Stepinca blaženim njemu posvećena župa na 
Bilom brigu u Zadru otpočela je proslavu desete 
obljetnice svoga osnivanja. Nadbiskup Prenđa 


Zadarski nadbiskup Ivan Prenđa predvodio je euharistijsko slavlje 10. veljače 2008. u 
svetištu bi. Alojzija Stepinca na Bilom brigu u Zadru. Pozdravnu riječ njemu i okuplje¬ 
nim hodočasnicima upućuje mons. Sime Perić, župnik. 

i župnik mons. Šime Perić, koji je 
na početku mise uputio pozdravnu 
riječ, obavijestili su vjernike da se 
privodi kraju izrada dokumentacije 
i projekt izgradnje nove župne crkve 
bi. Alojzija Stepinca, kojima treba i 
primjeren župno-pastoralni prostor, što 
će se ostvariti u skorom razdoblju te je 
uspjeh i te nakane povjeren Stepinčevu 
zagovoru. Na kraju mise vjernici su 
počastili i Stepinčevu relikviju. 


Požega 

B lagdan bi. Alojzija Stepinca, suza- 
štitnikaPožeškebiskupije, slavljen 
je u svim njezinim župama, a posebno 
svečano bilo je u drevnoj požeškoj cr¬ 
kvi SV. Lovre gdje Se U Oltaru Čuvaju Brojni vjernici 
zemni ostatci hrvatskoga blaženika. 

Svečano misno slavlje^ predvodio je 
požeški biskup Antun Škvorčević u koncelebraciji 
s generalnim vikarom biskupije preč. Josipom Kr- 
peljevićem, katedralnim župnikom preč. Markom 
Pišonićem, kanonicima Stolnoga kaptola te drugim 
svećenicima i redovnicima. 

Nakon završetka misnoga slavlja slijedila je pro¬ 
cesija sa svijećama prema špilji Gospe Lurdske u 
biskupijskom dvorištu. 

Varaždinska katedrala 

N a blagdan bi. Alojzija Stepinca u nedjelju 10. 

veljače svečano je proslavljen suzaštitnik Va¬ 
raždinske biskupije. Misno slavlje u katedrali Uzne¬ 
senja BDM predvodio je varaždinski biskup Josip 
Mrzljak, a koncelebriralo je 25 svećenika, dok je 
u slavlju sudjelovalo mnoštvo vjernika i redovnica 
više zajednica. Liturgijsko pjevanje predvodio je 
katedralni zbor “Chorus angelicus” uz orguljašku 
pratnju mo. Anđelka Igreca, otpjevavši više znako¬ 
vitih pjesama, među kojima i skladbu “Mučeniče 
roda moga”, posvećenu blaženiku Stepincu, a napi¬ 
sao ju je i uglazbio Varaždinac Zvo¬ 
nimir Klemenčić. 


župe Vuka iz Đakovačke biskupije predvođeni svojim župnikom po¬ 
sjetili su Stepinčevu rodnu župu, 27. listopada 2007. (snimio: D. Kučan) 

nih župa, Zagreba i drugih gradova Hrvatske te iz 
župe Trn kod Banje Luke. 

U svojoj propovijedi, govoreći na poruke Evan¬ 
đelja 1. korizmene nedjelje, i o prvoj napasti gdje 
zloduh nagovara Isusa da učini čudo isključivo za 
svoje tjelesne apetite, biskup Perić je podsjetio kako 
je i Stepinac bio kušan i napastovan. Oduvijek su 
se sinovi ovoga svijeta služili metodom “kruha” za 
pridobivanje crkvenih i duhovnih osoba: Ne ćemo 
vam nacionalizirati imovinu ako prihvatite naš par¬ 
tijski stav i politički sustav! “Ništa! Neka nose!” Ne 
mogu nam oteti duše i savjesti! A to bi htjeli! Pravda 
će vratiti i zgrade i “Vatikan”! »Ne trebaju nam nji¬ 
hove ponude ideoloških udruženja i privilegija!« 
rekao je biskup Perić citirajući blaženoga Stepinca 
te podsjetio kako svaki naraštaj ima svoje napasti 
koje svim i svačim ljude salijeću da se sve rješava 
samo pomoću kruha: materijalnim sredstvima, pod¬ 
mićivanjem, kuvertama ispod stola. 

Vezano uz drugu napast, đavao Isusa nagovara 
da skoči s vrha Hrama da mu jutarnji klanjatelji i 
molitelji plješću. Čitajući o montiranom suđenju 


Nakon mise vjernici su se zadržali 
u molitvi pred relikvijom blaženoga 
Alojzija povjeravajući mu svoje mo¬ 
litve i utječući se za zagovor u svojim 
potrebama. 


Krašić 

S pomendan bi. Alojzija Stepinca 
u njegovoj rodnoj župi Krašić 
proslavljen je u nedjelju 10. veljače. 
Svečano misno slavlje predvodio je 
mostarsko-duvanjski i trebinjsko-mr- 
kanjski biskup Ratko Perić u konce¬ 
lebraciji s vojnim ordinarijem Jurjem 
Jezerincem, mons. Vladimirom Stan- 
kovićem te još dvadesetak svećenika. 
Crkvu i prostor oko nje ispunilo je 
mnoštvo vjernika pridošlih iz susjed- 


Mnoštvo vjernika u crkvi Presv. Trojstva okupilo se i na večernjoj misi 
na Stepinčevo 2008. u Krašiću (snimio: D. K) 

Stepincu, vođenom od 30. rujna do 3. listopada 
1946., na 136 stranica teksta preslušavanja, gdje je 
postavljeno oko 666 pitanja, biskup Perić je ista¬ 
knuo kako upadaju u oči odgovori nadbiskupa Ste- 
pinca: »Ja ne smatram da sam izdao svoju Domo¬ 
vinu. Moja je savjest mirna u tom pogledu. Bile su 
iznimne prilike, ali glavno je da smo očuvali svoju 
savjest čistom. Ja sam znao što je moja dužnost i 
ja sam je izvršio. O tome će jedanput donijeti svoj 
konačni sud povijest... kada jedanput budu objav¬ 
ljeni svi dokumenti i kada se bude moglo otvoreno, 
slobodno i ispravno pisati, sve će izaći na vidjelo. 
Savjest mi je potpuno mirna. Ja ne strepim ni pred 
kakvom osudom. Nemam se čega stidjeti. Na sve 
ostajem sasvim miran.« 

Savjest je blaženom Stepincu bila najljepše 
ogledalo pravde, a Bog je tu nadbiskupovu savjest 
nagradio izjavom Kristova namjesnika u Mariji 
Bistrici 3. listopada 1998. »Bilo mu je«, rekao je 
blagopokojni papa Ivan Pavao II., »draže prihvatiti 
patnju nego li izdati svoju savjest i iznevjeriti obe¬ 
ćanje dano Kristu i Crkvi.« No, biskup Perić je upo¬ 
zorio kako svako doba ima svoje idolatrije, slave i 
reklame, svoje “panem et circenses”. Plješće stra¬ 
stima i akrobacijama, izvikuje u dvoranama i stadi¬ 
onima. Napast je u tome što nam trenutačna strast 
nudi kratkoročna i kriva rješenja, a trajna savjest 
dugoročna, vječna. Jučer senzacija, danas banaliza- 
cija. Tražimo li slavu od ljudi ili od Boga? Hoćemo 
li podilaziti strasti ili poštovati savjesti?-to je pravo 
pitanje! »Hoćemo li slijediti glas vjekovne mudrosti 
Crkve ili ćemo se boriti za pravo na antirazumne 
potpise i geste?« upitao je biskup Perić. 

Osvrćući se na treću napast biskup Perić je pod¬ 
sjetio kako đavao, otac laži, želi napraviti ugovor s 
Isusom da će mu dati “sva kraljevstva” pod uvjetom 
da mu se pokloni. Biskup je podsjetio da je slična 
bila napast i pred Stepincem. Ponuda nekim sve¬ 
ćenicima da se odijele od Rima, bila je indirektna 
poruka i nadbiskupu u Lepoglavi. Čuli smo i ono fa¬ 
mozno objašnjenje iz usta tužitelja braće naše: »Da 
je Stepinac bio malo elastičniji, nije trebalo procesa. 
On ga je nametnuo jer je bio politički ograničena 
osoba.« Eto doživjesmo da tužitelj osobno obrazloži 
svoju tužbu. Da je, dakle, nadbiskup postupio ela¬ 
stičnije, sve bi bilo drukčije. To je ta rečenica: Sve 
ćemo ti dati, samo ćeš nas priznati i s nama ugovore 
sklapati! Sve je tvoje, samo priznaj bezbožnu ideo¬ 
logiju, odobri ideološka svećenička udruženja, pri¬ 
hvati razvode brakova, kukolj ateizma po Hrvatskoj 
ne priječi! 

»Narode vjerni! Držimo se Božjega glasa sa¬ 
vjesti i Božjega zakona!« poručio je biskup Perić u 
nadahnutoj propovijedi te sve preporučio zagovoru 
blaženoga Alojzija Stepinca. 

Na kraju mise u zahvalu za predvođenje misnoga 
slavlja svima je zahvalio župnik Dragutin Kučan, a 
predstavnici župe uručili su biskupu Periću odljev 
kipa bi. Alojzija Stepinca koji se nalazi ispred crkve 
u Krašiću. 


List učenika Osnovne škole 
“Alojzije Stepinac” 

povodu spomendana bi. Alojzija Stepinca iza¬ 
šao je prvi broj lista učenika Osnovne škole 
“Alojzije Stepinac” iz Krašića “Lojzek”. Na počet¬ 
ku lista predstavljena je škola, slijedi kraći životo¬ 
pis bL Alojzija Stepinca po kojemu je škola dobila 
ime. Škola posebno obilježava kardinalov blagdan 
10. veljače i obljetnicu rođenja 8. svibnja, kada je 
ujedno i dan škole. 

Subotica 

sklopu devetnice Gospi Lurdskoj 10. veljače u 
subotičkoj Franjevačkoj crkvi svečano je pro¬ 
slavljen spomendan bi. Alojzija Stepinca. Misu je 
predvodio subotički biskup dr. Ivan Penzeš uz kon- 
celebraciju devetorice svećenika. 

Na misi su pjevali združeni zborovi župa Marija 
Majka Crkve i Sv. Rok te Komorni zbor Collegium 
Musicum Catholicum uz orguljsku pratnju Kome- 
lija Vizina i ravnanje Miroslava Stantića. Na kraju 
mise vjernici su poljupcem iskazali počast moćima 
bi. Alojzija Stepinca. 

Spomendan bi. Alojzija Stepinca, od njegova 
proglašenja blaženim, u Subotici se na razini grada 
slavi u franjevačkoj crkvi u sklopu devetnice Gospi 
Lurdskoj, a prethodi mu devetnica koju je ove go¬ 
dine predvodio i propovijedao o. Gracijan Biršić, 
franjevac iz Osijeka. 

Jelenje 

\/ 

Ž upa sv. Mihovila u Jelenju proslavila je misom 
i prigodnom akademijom 10. veljače 2008. spo¬ 
mendan hrvatskoga sveca blaženoga Alojzija Šte- 
pinca. Misu je predvodio preč. Petar Belanić, bakar¬ 
ski dekan, a propovijedao je vlč. Sanjin Francetić, 
župnik iz Jelenja. 

Nakon misnoga slavlja u crkvi je upriličena 
prigodna akademija “Alojzije Stepinac u 14 slika” 
koju su pripremili mladi iz Jelenja. Slikom i riječju 
prikazali su život blaženog Stepinca. U glazbenom 
dijelu akademije sudjelovali su župni zbor, KUD 
“Zvir” iz Jelenja te mladi KUD-a “Sv. Ambrozije” 
iz Škrljeva. 

Koprivnica 

esetodnevna duhovna obnova u župi bi. Aloj¬ 
zija Stepinca u Koprivnici zaključena je u ne¬ 
djelju 10. veljače kada je središnje misno slavlje na 
župni blagdan predvodio varaždinski biskup Josip 
Mrzljak. Suslavili su svećenici Koprivničkog deka¬ 
nata na čelu s dekanom preč. Blažom Horvatom i 
mons. Leonardom Markačem, župnikom iz Močila. 

U prepunoj dvorani pastoralnoga centra u slavlju 
su sudjelovali i Josip Friščić, potpredsjednik Hrvat¬ 
skoga sabora, i Darko Koren, župan Koprivničko- 
-križevačke županije. Liturgijsko pjevanje pred¬ 
vodili su zborovi župe bi. Alojzija Stepinca pod 
vodstvom Ivane Jaklin. Prije mise mons. Mrzljak 
predao je župniku Krunoslavu Pačalatu nesvaki- 

dašnji dar: purifikatorij - kaležnjak (rupčić) kojim 
se svojedobno služio blaženi Alojzije Stepinac. 

Desetodnevna duhovna obnova u pastoralnom 
centru na Lenišću za domaće vjernike i one iz su¬ 
sjednih župa započela je 1. veljače trodnevnim du¬ 
hovnim programom fra Zvjezdana Linića, koji je 
obuhvaćao izlaganja i slavljenje euharistije s kla¬ 
njanjem i molitvom za ozdravljenje. Program trod¬ 
nevnice pratili su domaći zbor “Stepinčeva mladež” 
i zbor mladih župe Gospe Fatimske. Molitvena 
zajednica “Novo svitanje” iz splitske župe Blatine 
Škrape na kraju duhovne obnove održala je prigodni 
molitveni koncert. 

Četvrtoga dana duhovne obnove misu je pred¬ 
vodio MiJan Lončarić, župnik iz Virja, petoga dana 
fra Ivan Široki, župnik iz Kloštra Podravskog, a še¬ 
stoga dana vlč. Josip Vidović, župnik iz Reke. 

Sedmi dan misu je predvodio vlč. Krunoslav 
Detić, župnik iz Rovišća, a u liturgijskom pjevanju 
sudjelovali su članovi mješovitih župnih zborova - 
sudionika prve večeri festivala “Stepinčeve note”. 

Osmoga dana misu je predvodio vlč. Damjan 
Koren, predstojnik Ureda za pasto ral mladih Varaž¬ 
dinske biskupije. Pjesmom je slavlje obogatio Zbor 
mladih Varaždinske biskupije, a pridružili su se i 
članovi drugih zborova mladih koji su bili sudionici 
druge festivalske večeri. U predvečerje Stepinčeva, 
devetoga dana duhovne obnove, misu je predvodio 
vlč. Domagoj Matošević, povjerenik za pastoral 
mladih Zagrebačke nadbiskupije, uz sudjelovanje 
sastava, skupina i glazbenika koji su bili sudionici 
treće večeri festivala. 

HKM Miinchen 

H rvati najveće hrvatske katoličke misije u iselje¬ 
ništvu - HKM Miinchen proslavili su u nedjelju 
10. veljače spomendan hrvatskoga blaženika i za¬ 
štitnika svoje misije Alojzija Stepinca. Od 7. do 9. 
veljače održana je duhovna obnova koju je predvo¬ 
dio dr. fra Ante Vučković, profesor na Katoličkom 
bogoslovnom fakultetu Sveučilišta u Splitu. 

U nedjelju 10. veljače održano je središnje misno 
slavlje u crkvi sv. Mihaela u samom središtu Mun- 
chena. Crkva je kao i svake nedjelje bila ispunjena 
mnoštvom hrvatskih vjernika iz bavarske metropole 
i okolnih mjesta. Svečano misno slavlje započelo je 
procesijom u kojoj su nošene moći blagopokojnog 
kardinala koje se od prošle godine čuvaju u toj ve¬ 
likoj hrvatskoj iseljeničkoj zajednici. U procesiji su 
sudjelovali folkloraši HKM-a i svećenici. Slavlje su 
uveličali zborovi HKM pod ravnanjem s. Nikoline 
Bilić. 


Rim 

S pomendan blaženoga Alojzija Stepinca 

proslavljen je 10. veljače u hrvatskoj crkvi sv. 
Jeronima u Rimu. Svečano večernje euharistijsko 
slavlje predvodio je kardinal Estanislao Esteban 
Karlić, umirovljeni nadbiskup i metropolit 
argentinskoga grada Parana. Kardinal Karlić, sin 
hrvatskih roditelja iz Grižana kraj Rijeke, istaknuti 
profesor teologije, kasnije nadbiskup metropolit, 



Kardinal Karlić propovijeda u crkvi u papinskom Jeronimskom 
zavodu, 10. veljače 2008. 


bio je i predsjednikom Argentinske biskupske 
konferencije, uzdignut je na kardinalsku čast na 
konzistoriju 24. studenoga 2007. Koncelebrirali su 
glavni tajnik Biskupske sinode nadbiskup Nikola 
Eterović, rektor Zavoda sv. Jeronima mons. Jure 
Bogdan i više od 80 svećenika na službi ili studiju 
u Rimu. 

Na misi je pjevao zbor Zbor Papinskog instituta 
za svetu glazbu, izvevši četveroglasno “Missu iu- 
bilaris” na hrvatskome jeziku. Zborom je ravnao 
mons. Valentino Miserachs, predstojnik Instituta. 
Asistirali su hrvatski bogoslovi iz Rimskoga veli¬ 
koga sjemeništa i iz Germanicum-Hungaricuma. Uz 
veleposlanika Republike Hrvatske pri Svetoj Stolici 
Emilia Marina i veleposlanika u Republici Italiji 
Tomislava Vidoševića, na misi su bili i veleposla¬ 
nici Dominikanske Republike, Slovenije, Slovačke, 
Crne Gore i Argentine akreditirani pri Svetoj Stolici. 
Crkva sv. Jeronima bila je ispunjena hrvatskim i ta¬ 
lijanskim vjernicima. Napose je zapažen velik broj 
hrvatskih redovnica i bogoslova iz Rima. 

Gospić 

H odočašća dekanata Gospićko-senjske biskupije 
u gospićku katedralu započela su 10. veljače, 
na 1. korizmenu nedjelju. Prvi je hodočastio Gos¬ 
pićki dekanat, a hodočašće je započelo pobožnošću 
križnog puta na brdu Vukavi u župi Široka Kula. 
Slijedilo je pokomičko bogoslužje i misa koju je u 
katedrali Navještenja BDM predvodio gospićko- 
senjski biskup Mile Bogović u koncelebraciji sa 
svećenicima iz Gospićkog dekanata. 

Istaknuo je bi. Alojzija Stepinca koji je stajao 
pred brojnim iskušenjima: sve mu je nuđeno da izda 
Crkvu i svoju vjeru, a “ostao je vjeran i uspravan 
kao svjetionik nama”. 

Trstenik 

Ž upa sv. Ivana Krstitelja na Trsteniku u Splitu 
proslavila je svetkovinu svoga nebeskoga su- 
zaštitnika bi. Alojzija Stepinca na prvu korizmenu 
nedjelju 10. veljače. Misno je slavlje predvodio pa¬ 
storalni suradnik u župi don Alojzije Condić, a pro¬ 
povijedao je generalni vikar Vojnoga ordinarijata u 
RH mons. Josip Šantić. Govorio je o borbi dobra i 
zla, zavodnika i Krista Gospodina koji ga je pobi¬ 
jedio, o korizmenom hodu i ispravnom putu koji su 
nam pokazali Isus Krist, blaženi Alojzije Stepinac i 
ostali duhovni velikani. 

Liturgijsko pjevanje predvodio je mješoviti 
župni zbor mladih, a riječ zahvale svim sudioni¬ 
cima slavlja uputio je župnik don Jenko Bulić. U 
glavnom oltaru župne crkve nalaze se Blaženikove 
moći pred kojima se vjernici mole i utječu za njegov 
zagovor. 

Cleveland 

roslava Stepinčeva u Clevelandu započela u 
hrvatskoj crkvi sv. Pavla. Makar se toga dana na 
grad sručilo veliko nevrijeme, strašan vjetar i veliki 
snijeg, ipak su vjernici ispunili svoju župnu crkvu 
tražeći zagovor i zaštitu blaženoga Kardinala. Svetu 
misu predvodio je župnik, vlč Mirko Hladni. Učeni¬ 
ci Škole hrvatskog jezika bili su čitači i predmolite- 
lji molitve vjernika, 

Poslije podne u u Domu kardinala Alojzija Ste¬ 
pinca, dvorani najvećeg hrvatskog doma u inozem¬ 
stvu, koji će uskoro proslaviti svoj srebrni jubilej 
postojanja, okupila se hrvatska zajednica i nastavila 
proslavu Stepinčeva prigodnim programom. U pro¬ 
gramu su sudjelovali: Zbor hrvatske župe sv. Pavla 
i Mladi hrvatski zbor sv. Pavla te tri društva koje 
nose ime kardinala Alojzija Stepinca: Hrvatski na¬ 
cionalni dom, Škola hrvatskog jezika i Hrvatsko na¬ 
cionalno žensko društvo. 


hrvatskog jezika. U programu su uz sve učenike na¬ 
stupili i učitelji škole, te kapelan vlč. Zvonko Blaško. 
Glavno predavanje na temu Kardinal i njegovi poti¬ 
caji hrvatskom narodu da ustraje u vjernosti Bogu 
i reprezentiran ju hrvatske kulture u dalekom svijetu 
održao je župnik vlč. Hladni. 

U zabavnom dijelu programa nastupila je Cleve¬ 
land Junior Tamburica s nekoliko narodnih pjesama 
i plesom. (Jozefina Jelic) 

Sdrvvenningen 

rvatska katolička zajednica bi. Alojzije Stepi¬ 
nac u Schwenningenu - Njemačka, koju vodi 
vlč. Luka Lučić, svećenik vrhbosanske nadbiskupi¬ 
je, svečanim euharistijskim slavljem koje je pred¬ 
vodio dr. Ivo Balukčić, župnik u Odžaku i profesor 
na Vrhbosanskoj teologiji, proslavila je u nedjelju 
10. veljače liturgijski spomendan bi. Alojzija Ste- 
pnica. Misno slavlje započelo je procesijom u kojoj 
su djevojke odjevene u narodne nošnje unijele sliku 
blaženog Alojzija Stepinca. Nakon misnog slavlja 
članovi Pastoralnog vijeća priredili su zajednički 
ručak za sve nazočne. 

Za ovogodišnju proslavu Stepinčeva članovi Hr¬ 
vatske katoličke zajednice u Schwenningenu pripre¬ 
mali su se trodnevnicom koju je također predvodio 
preč. Balukčić.Tijekom trodnevnice prikazani su 
filmovi o stradanju Hrvata odžačkog kraja nakon 
završetka Drugog svjetskog rata i najnoviji film o 
blaženom Stepincu Moja je savjest čista. 

Funtana 

ove godine u župi Funtana održana je svečanost o 
blagdanu bi. Alojzija Stepinca. Slavlje je u nedje¬ 
lju 10. veljače predvodio mjesni župnik vlč. Mladen 
Matika. On je u prepunoj crkvi govorio o Blaženiku 
u smislu nedjeljnoga Evanđelja. Usporedio je Bla- 
ženika s Isusom kojega je đavao kušao u pustinji. U 
misno slavlje uključili su se i veterani NK Hrvače iz 
okolice Sinja, predvođeni svo¬ 
jim načelnikom Općine Dinkom 
Bošnjakom, koji su poslije pod¬ 
ne odigrali nogometnu utakmi¬ 
cu. (Tomislav Coga) 

Esslingen 

Hrvatskoj katoličkoj misiji 
u Esslingenu proslavljen je 
u nedjelju 10. veljače liturgijski 
spomendan bi. Alojzija Stepinca 
svečanim misnim slavljem u cr¬ 
kvi sv. Pavla te bratskim druže¬ 
njem svih sudionika na prigod¬ 
nom programu i ručku u dvorani 
Salemer Pfleghof u Starom za¬ 
tvoru. Prigodnu propovijed odr¬ 
žao je župnik iz Ludwigsburga 
fra Jozo Zupić, koji je propovi¬ 
jedao i tijekom trodnevne pri¬ 
preme. 


Glavni organizator ove proslave bila je Škola 



Cleveland - Hrvatska katolička župa u Clevelandu okuplja se oko slike bi. Alojzija 
Stepinca čijim je imenom nazvala i najveći katolički dom u svijetu te brojne kulturne i 

prosvjetne ustanove 

Nastavljamo s prikazivanjem strahota koje su prethodile i pratile život bi. Alojzija Stepinca, a povezane 
su uz komunističku strahovladu, ponajprije kroz strahote i žrtvu hrvatskoga naroda nad kojim je nakon 
Bleiburga izvršen u svjetskim razmjerima nezapamćen zločin. 

Drugo razdoblje „antifašističke borbe“ ili obračuna sa svima koji zbog uvjerenja nisu mogli ili 
nisu htjeli prihvatiti komunističku ideologiju i diktaturu slijedilo je i u danima, mjesecima i godina¬ 
ma nakon završetka 2. svjetskog rata. 

Stradanja u Federalnoj Hrvatskoj 


S tradanja hrvatskoga naroda zaredala su se u sa¬ 
moj Hrvatskoj nakon Titove „Srebrenice 44 i pira 
u Sloveniji. Nakon što su se partizani obraču¬ 
nali s pripadnicima hrvatskih postrojbi i civilima oko 
Bleiburga, Dravograda, Maribora i drugih gubilišta u 
Sloveniji, gdje su zarobljenike bez suda ubijali, mitra¬ 
ljirali nad jarugama za protutenkovsko zaprječavanje i 
bacali u planinske procjepe i jaruge, a druge mrcvarili 
u kolonama na marševima smrti, započeli su po selima 
i gradovima ubijati ljude koji su im se činili nepoćud¬ 
nima. Bila je posrijedi zamisao da se likvidira ne samo 
većina pripadnika neprijateljskih formacija nego i “ci¬ 
jeli društveni slojevi”. 1 

Bilo je to lice ‘antifašizma jugoslavenskih par¬ 
tizana’, za koji je njemački novinar dr. Carl Gustaf 
Strohm ustvrdio daje »do današnjega dana kamuflaža 
za okrutnu, nemilosrdnu komunističku diktaturu«. On 
je prvacima te diktature, 44 u ime humanosti i praved¬ 
nosti”, postavio pitanje: »Jeste li svjesni da je vaša - 
možda bivša - ideologija prouzrokovala sve nevolje, 
siromaštvo i patnje koje je ovaj narod preživio? Kao i 
svi ostali ljudi, i Vi imate pravo na (povijesne) zablu¬ 
de. Ali, ako se Hrvatska zaista želi priključiti Zapadu, 
Europi, kršćanskoj civilizaciji, ljudskim pravima - 
onda put tamo ne vodi kroz neku ‘partizansku’ ili ‘an¬ 
tifašističku’ ulicu. Totalitarizam mora zaista iščeznuti 
u prošlost. Sa starim ‘petokrakim’ receptima Hrvatska 
ne će ozdraviti.« 2 

A kako će ozdraviti kad do današnjega dana ni hr¬ 
vatska ni svjetska javnost nema odgovora na pitanja 
koja je godine 1999. postavio Hrvatski domobran , gla¬ 
silo udruge Hrvatski domobran: 

»Gdje je više od 600 hrvatskih katoličkih svećeni¬ 
ka? Gdje je Zagrebački pravoslavni mitropolit Germo- 
gen i svi svećenici hrvatske pravoslavne crkve? Gdje 
je hrvatski evangelistički biskup Edgar Pop? Gdje je 
dubrovački biskup Antun Marija Carević? Gdje je 
hrvatski muftija? - Pribili su ga na vrata zagrebačke 
džamije. Gdje je više od 8.000 hrvatskih častnika, više 
od 100.000 hrvatskih vojnika, gdje su ranjenici i vojni 
invalidi iz bolnica i domova od Splita i Zagreba pa 
do sanitetskih vlakova kod Celja i Maribora? Gdje su 
bolesnici i zdravstveno osoblje iz bolnice Brestovac? 
Gdje su djevojke od 14 do 18 godina i časne sestre iz 
zagrebačkih djevojačkih internata?« 3 

1 KULJIS, D., Globus , 17. kolovoza 2007. 

2 Večernji list , subota, 23.1.1999. 

3 Hrvatski domobran , god. IX. (lipanj 1999.), br. 3., Za¬ 
greb, str. 21. 


Progon rodbine bi. Alojzija Stepinca 

Ova opća pitanja o stradanjima Hrvata koji se u 
2. svjetskom ratu nisu borili za ciljeve komunistič¬ 
ke intemacionale ili njene jugoslavenske i prosrpske 
usmjerenosti, u srži su susljednih događanja kojima je 
svjedočio i rodni kraj nadbiskupa Stepinca. O tom, u 
svjetskim razmjerima nezapamćenom zločinu, nadbi¬ 
skup Stepinac je imao jasna saznanja jer je u razgovo¬ 
ru s Titom 4. lipnja 1945. diktatoru u lice spočitnuo 
da »nisu ni svi grobovi u državi napunjeni ustaškim 
rukama«. Dok je izdržavao nepravednu kaznu jer se 
suprotstavio bezbožnoj diktaturi i osnivanju nacional¬ 
ne Crkve, odvojene od Rima, dodatno ga je protresla 
vijest koju mu je u listopadu 1952. godine župnik Vra- 
neković donio iz Zagreba da »će u Rimu izići ‘Bijela 
knjiga’. Posjeduju dokumente kako je Tito bio u vezi i 
s Hitlerom - Opis Dravograda ... Partizani u ustaškoj 
uniformi ubijali i pljačkali samo da omraze ljude... «. 4 

Poznato je da su komunistički agitatori uspjeli 
podijeliti i samu Nadbiskupovu obitelj. U krevetu na 
kojem je kao mladić spavao Alojzije, majka Barbara 
probudila je jednoga jutra partizana i komunistu Mar¬ 
ka Belinića, koji je imao zadatak razoriti Stepinčevu 
rodbinu u religioznoj i nacionalnoj svijesti. Boljelo je 
Nadbiskupa što mu je rođeni brat ubijen kao komuni¬ 
stički slugan i nevjesta odrađivala vezu sa ‘šumom’. A 
kad nisu uspjeli sve pridobiti na svoju stranu, morali 
su jedni druge uhoditi, prijavljivati. UDBAje razradila 
točan plan i raspored tko će na koga paziti, kuda se ti 
ukućani kreću, o čemu razgovaraju, itd. A koji god od 
Nadbiskupove rodbine nije bio „podoban 44 , nije ušao 
u partiju ili surađivao s komunističkim režimom, nije 
dobivao posao i službu, dapače, bio bi podvrgnut su¬ 
stavnim maltretiranjima, ispitivanjima i progonu, od¬ 
nosno izgonu daleko od Krašića i Zagreba. 

Najgori oblik mučenja proživio je Kardinalov ne¬ 
ćak, sin njegove sestre Stefanije, koja se 1. veljače 
1920. udala za Franju Štengla u Samoboru. Ona je 17. 
veljače 1962. o tome posvjedočila sljedeće: 

»U tom razdoblju, što mu nisam mogla nikad reći, 5 
dolazi u školi atentat na sina. Prvi atentat u mojoj uli¬ 
ci 15 štiha 6 nožem po lijevoj strani tijela /i/ 10 hitaca 
revolverskih ispaljeno koji su okrznuli samo bluzu na 
njemu. 


4 Ovu je bilješku u svom dnevniku zabilježio župnik Vra- 
neković u danima između 12. i 22. listopada 1952. 

5 U Lepoglavi zasužnjenom bratu, nadbiskupu Alojziju 
Stepincu. 

6 uboda 

Drugi atentat u vlaku, progon u školi, vadimo ga 
ranjena iz škole, bježi k nama u Samobor i opet u vla¬ 
ku atentat. Dvije godine kod kuće. Polazak u vojsku. 
Služi vojsku umjesto na dopust s njime u kazneni bata¬ 
ljun - odsluži tu šest mjeseci i s njime u haps, 7 suđenje 
tri godine. Uništen u kaznioni, dolazi, umjesto kući, 
tjeraju ga u Niš na razduženje. 

Teško duševno bolestan skače iz vlaka - drži ga 
sestra Đurđa Štengl 8 koja ga prati u Niš. 

Pješke [ga] doprema kući. 9 Pogoršava se stanje, s 
njim u bolnicu na Rebro. 10 Nakon tri mjeseca puštaju 
ga na probu kući. Dva mjeseca kod kuće zlo. Otprema 
se mladog čovjeka u duševnu bolnicu. 

Došlo je sa mnom do katastrofe i živčane krize. 
Kad su mi ostavili sina u duševnoj bolnici, sve se u 
meni srušilo što je bilo čovječnoga i Božjeg. 

Bilo je to u mojem stanu u Zagrebu. Dobijem prvi 
živčani napadaj od bola za sinom. Hvatam najveći 
nož i odlučim likvidirat čovjeka koji je lažno optužio 
sina. 

Hvataju me djeca, kćerka i zet. * 11 Uzmu nož i daju 
mi injekciju morfija i sa mnom u krevet. Izgubim vje¬ 
ru, lutam, ne mogu tjednima od suza nikud. Propadam 
i duševno i fizički. 

U tom razdoblju dragi moj mučenik 12 bio je inter¬ 
niran u Krašić. 

Ču je za moju katastrofu koja ga dime do u dno nje¬ 
gove pobožne duše bojeć se, da ja ne izgubim svoju, te 
mi piše pismo u mojem očaju koje evo doslovce ovdje 
citiram. 13 

Naime, uz pisano svoje svjedočanstvo o progonu 
rodbine kardinala Stepinca, Štefanija je priložila i bra¬ 
tovo pismo koje joj je donijelo utjehu i ohrabrenje, a 
ono u cijelosti glasi: 

Krašić, 12.XII.1953. 

Draga sestro! 

Saznao sam da se je konačno tvoj dragi sin Josip 
vratio iz tamnice, u kojoj je ni kriv ni dužan proboravio 
nekoliko godina. Sva mu je krivnja jer kao kršćanin ne 
može i ne smije prihvatiti bezbožnog komunizma, čija 
načela se protive zdravom razumu, zakonima od Boga 
danim i prema tome sigurno vode u propast ljudskog 
društva. Naravski da mu je strašna krivnja i to što je sa 
mnom u rodu. 

Čujem da je došao tjelesno i duševno posve iscr- 
pen. A buduć nije ništa kriv, lako bi Te mogla snaći na¬ 
past daTe zahvati mržnja na one koji su ga tako mučili 
i želja za osvetom. No, mržnja i želja za osvetom mora 

7 zatvor v 

8 Đurđa Štengl, kći Kardinalove sestre Štefaniie, r. 
11 .XI. 1921. u Rudama (Samobor); živjela uz roditelje na 
gospodarstvu i u domaćinstvu. Umrla 1994. 

9 Pješice dopremljen kući 

10 U Zagrebu 

11 Kćerka dr. Anica ud. Markičević (r. 11.XI. 1921.; živi 
kao umirovljenica u Zagrebu) i njezin suprug dr. Boris 
Markičević. 

12 IJrat, nadbiskup, mons. Alojzije Stepinac 

13 STENGL, S., Uspomene iz obiteljskih dana u rodi¬ 
teljskoj kući u Krašiću, na dragog brata blagopokojnog 
kard. Alojzija Stepinca, Samobor, 17. veljače 1962., ibid. 
sv. CVI, str. 2545.-2559., 2554.-2556. 


biti daleko, daleko od 
Tebe i od svih Tvojih. 

“Moja je osveta ija ću 
je vratiti!”, 14 govori 
nam Gospod Bog. A 
na nama je da se dr¬ 
žimo Kristova nauka: 

“Ljubite neprijatelje 
svoje i molite se za 
one koji vas progone. 

Tada ćete biti djeca 
Oca svojega nebe¬ 
skog koji pušta da 
sunce Njegovo izlazi 
nad dobre i zle i daje 
da daždi nad pravedne 
i nepravedne. Jer ako 
ljubite samo one koji 
vas ljube, kakvu ćete 
imati plaću? Ne čine 
li to i carinici?” 15 

Uostalom, kad bi 
popustila navali mr¬ 
žnje ili želji za osve¬ 
tom, zar se ne bi izjed¬ 
načila s komunistima? 

Njihova je nauka mr¬ 
žnja, njihova je nauka 
osveta, njihova je na¬ 
uka pljačka i razboj¬ 
stva, kojima nema primjera u povijesti roda ljudskoga. 
Kršćanin se, dakle, ne smije izjednačiti s njima, ako ne 
će da postane izdajnik nauke Učitelja ljubavi, Krista 
Gospodina. Zato se ne samo ne smijemo osvećivati i 
mrziti ih, nego se za njih iskreno moliti, to više, što su 
to najnesretniji ljudi na svijetu. Nije proleter onaj koji 
je izgubio sav imetak, nego je ono najbjedniji proleter 
koji je izgubio Boga iz duše. A tko Njega izgubi, izvor 
dobra i mira, automatski stupa na Njegovo mjesto so¬ 
tona s paklenim nemirom, koji ga muči dan i noć. Zar 
ne vidiš na tim ljudima, kako nikada nema ju mira jer 
su izdali Boga svoga? Moliti se, dakle, moramo za 
njih, a nikada osvećivati se ili ih mrziti. 

Šaljem Tvome sinu jednu budilicu na spomen. Do¬ 
bio sam ju na dar iz Amerike. Neka ga uvijek podsjeća 
na kratkoću ovoga zemaljskog života, pa da mu misli 
uvijek budu usmjerene k nebu, za koje je Bog stvorio 
čovjeka. Šaljem mu i jedan lijepi molitvenik. Gdje je 
sada, ne će ga moći rabiti po svoj prilici. Čuvajte mu 
ga kod kuće za kasnije, da ga onda često upotrijebi za 
dobro svoje duše. 

Nadam se, dakle, da ćete svi strpljivo i odano u 
volju Božju snositi krvavu nepravdu, koja mu je nači¬ 
njena. A jer smo grješnici svi ljudi, dobri će vam Bog 
nagraditi prije ili kasnije svojim blagoslovom i nado¬ 
knaditi što trpite iz ljubavi prema Njemu i Njegovim 
zapovjedima. 

Sada pak, kad smo ušli u jubilarnu godinu Majke 
Božje, i kad će stotine milijuna katolika širom svijeta 
dizati svoje ruke k Njoj, da nas svojim zagovorom kod 
Boga izbavi od propasti koja svijetu prijeti, prihvati i 

14 Rim 12, 19 

15 Mt 5,44-47 



BI. A. Stepinac kao sužanj u 
Krašiću sa sestrom Štefanijom 
udatom Štengl 

Ti sa svojom obitelji krunicu u ruke da i Tvoja obitelj 
postane dionikom blagoslova Bogorodice što ga svijet 
s pravom očekuje. 

Neka vas ona sve štiti i zagovara kod Boga. 

Tvoj brat 

+ Alojzije kard. Stepinac 
nadbiskup zagrebački 16 


Proslavljala se te 1954. Marijanska godina u 
spomen 100. obljetnice proglašenja vjerske istine o 
Bezgrješnom začeću Majke Božje. Duboko pobožan 
Bogorodici, blaženi je Alojzije iskoristio prigodu da 
sestrinim mukama i bolima dadne utjehu Bogorodiči- 
na zagovora i nadahnuća. Zato joj je za tri tjedna upu¬ 
tio novo pismo u kojem je tješi i hrabri da se samo 
neustrašivom vjerom i nepokolebivim pouzdanjem u 
Boga i zagovor Presvete Bogorodice te opraštanjem 
može baštitiniti slava neba: 

Krašić, 3.1.1954. 

“Draga moja sestro! (...) Eto, kako godine brzo pro¬ 
laze! Tako će proći i sve nevolje ovoga svijeta. Zato 
ne kloni duhom kraj sve bijesne mržnje kojom pro¬ 
gone komunisti Tebe i Tvoga sina, već se digni uvijek 
nad njihovu đavolsku rabotu i moli s Isusom na križu: 
»Oče, oprosti im jer ne znaju što čine.« 17 

Bog je u stanju da u tren oka promijeni sudbinu 
Tvoju i Tvoga sina. Ako to ne učini sada, znak je da 
ima mudre ciljeve pred očima, koji su nama doduše 
sakriveni, ali koji su sigurno usmjereni na našu veću 
sreću i spas naših duša. 

Preko č. sestre Izidore, 18 poslao sam nešto za Tvo¬ 
ga sina u bolnicu, a i opet će nešto stići, a moja molitva 
prati vas sve svaki dan, napose u svetoj misi, da izdr¬ 
žite kao pravi kršćani do kraja, puni neustrašive vjere 
i nepokolebivog pouzdanja u Boga i zagovor Presvete 
Bogorodice. 

Uz blagoslov i pozdrav u Gospodinu Tebi i cijeloj 
Tvojoj obitelji 

Tvoj brat 

+ Alojzije kardinal Stepinac 
nadbiskup zagrebački 19 

Genocid nad ljudima Stepinčeva 

rodnoga kraja 

Dok su komunistički djelatnici mamili Blaženiko- 
vu rodbinu na svoju stranu za vrijeme ratnih zbivanja 
i nakon rata, istodobno su se svom žestinom oborili na 
ljude njegova zavičaja. 

Oblici progona i nasilja nad nedužnim pučanstvom 
čisto hrvatskoga područja, zabilježeni su u kaznenoj 
prijavi Županijskom državnom odvjetništvu u Zagre¬ 
bu kojom je oštećenik, hrvatski domobran iz Zagreba, 
zastupan po Tomislavu Jonjiću, odvjetniku u Zagrebu, 
za brojne zločine i nedjela na području Jastrebarsko- 
ga, Krašića i Žumberka, a to je rodni kraj bi. Stepin- 

16 AP, sv. XII, str. 203.-205. 

17 Lk 23,34 

18 S. Izidora Micek, milosrdnica, bila je bolničarka u 
Nadbiskupskom dvoru dok je Nadbiskup slobodno vršio 
nadbiskupsku službu te je, čim su se pojavili znakovi nje¬ 
gove opasne bolesti u Krašiću, bila pozvana na ispomoć. 

19 AP, sv. XII, str. 216. 


ca, okrivio partizanske i komunističke prvake, među 
kojima su: Rade BULAT, Marko BELINIĆ, Lutvo 
AHMETOVIĆ i Milka KUFRIN. 20 

U toj je prijavi zabilježeno da su komunistička 
partija i velikosrpska politika pod svaku cijenu, re¬ 
presalijama i uništavanjem čitavih sela tjerali Hrvate 
na njihovu stranu, ‘u šumu’. Naime, u izvješću Josipu 
Brozu o situaciji u Hrvatskoj, Edvard Kardelj se već 
2. kolovoza 1941. potužio kako se Hrvati ne odazivaju 
pozivima u šumu, za razliku od Srba, pa stoga treba 
‘pošto-poto’ podići i Hrvate u borbu, »a to se bezuvjet¬ 
no može«. »Kod nekih drugova« - nastavlja Kardelj - 
»postoji bojazan od represalija (ne u rukovodstvu), od 
uništavanja sela, ljudi itd. Baš taj strah najviše koči od¬ 
lučnije pristupanje mobilizaciji hrv. sela. A ja držim da 
će baš represalije prebaciti hrv. selo na stranu srp. sela. 
U ratu se ne smijemo plašiti uništavanja čitavih sela. 
Teror će bezuvjetno dovesti do oružane akcije.« 21 

Nakon povratka u sjeverne dijelove Hrvatske okriv¬ 
ljeni Bulat je, prema spomenutoj optužnici, nastavio 
iste i slične aktivnostima kao i u Dalmaciji, odnosno 
Lici. Područje njegove djelatnosti bila je II. operativna 
zona. Ta II. operativna zona obuhvaćala je Žumberak, 
Pokuplje, Turopolje, Hrvatsko zagorje i Moslavinu. S 
obzirom na to da je od ljeta 1942. do proljeća 1945. 
obnašao visoke dužnosti unutar II. zone, okrivljenik je 
za zbivanja na čitavu tom području odgovoran dijelom 
osobno, a dijelom po zapovjednom kriteriju. 

U Blaženikovu je zavičaju operirala i Milka Ku- 
frin. Spomenuta kaznena prijava predočila je o njoj 
Eparhijski vjesnik Križevačke biskupije za 1942. go¬ 
dinu. Taj je vjesnik zabilježio mnoštvo pljački, paleža, 
napada na civilne ciljeve i ubijanje civila, koje su u 
žumberačkom kraju učijnili pobunjenici koji su se na¬ 
zivali partizanima. U tim nedjelima je, prema prijavi, 
sudjelovala i Milka Kufrin. Nju Grkokatolički kalen¬ 
dar za 1942. godinu, sumnjiči ‘za okrutno umorstvo 
Miloša i Done Simraka’. 22 

Spomenuta prijava detaljno iznosi djelovanje i ras¬ 
položenje kojima je u tom kraju djelovao Rade Bulat. 
On sam ih je opisao u svojoj knjizi o ratnim zbivanji¬ 
ma u Žumberku i Pokuplju. Opisujući borbu za selo 
Kalje, naveo je kako je »zarobljeno 26 neprijateljskih 
žandara i financa, šest ih je naknadno likvidirano jer 
su bili izrazito neprijateljski elementi, dok su ostali 
pušteni svojim kućama«. Istom hladnoćom on bilježi 
kako je kod Pribića zarobljen 3 1 neprijateljski vojnik: 
»likvidirana su trojica, a ostali su pušteni, njihova dr¬ 
žavna sprema oduzeta«. Bez velikoga otezanja nje¬ 
govi su borci 21. kolovoza na pruzi Jaska-Zdenčina 
uhitili »dva policijska agenta i nekakvog talijanskog 
vojnog atašea, koji su strijeljani«. Jedna njemu podre¬ 
đena partizanska postrojba, javlja 22. rujna 1942. Ope¬ 
rativni štab P. O. Banije, napada selo Velika Mlinska, 
nastanjeno pripadnicima njemačke manjine s »oko 50 

- 60 kulturbundovaca«, od kojih su »svi uglavnom li¬ 
kvidirani«. Potom stvara žurnu odluku »da napadnemo 
vlak i pobijemo vladovođe«. To i čini, pljačkajući vlak 
i kasnije ga zapalivši. Nekoliko dana kasnije, javlja se: 

20 Usp. Podnesak Oštećenika - prijavitelja , Ad DO K 

- 190/98, Hrvatski domobran , Glasilo udruge Hrvatski 
domobran, Zagreb, god. IX. (lipanj 1999.), br. 3., str. 
9.-13. 

21 Isto mjesto, str. 9. 

22 Isto mjesto, str. 9.-10. 

»likvidirali smo neke špijune«. 23 

Hrvati su imali razloga za rezerviranost prema tzv. 
jugoslavenskim ‘antifašistima’. Ne samo zbog bezbož- 
ne ideologije, nego i zbog okrutnosti, ubijanja nevinih 
ljudi te uništavanja imovine, hrvatski je narod odba¬ 
civao, dok je to u slobodi mogao, partizanski komu¬ 
nistički pokret i svjetonazor. To potvrđuje i politički 
komesar II. operativne zone NOV i PO Hrvatske Mar¬ 
ko Belinić, koji se potužio 25. veljače 1943. komesaru 
NOV i POH da hrvatsko pučanstvo s hladnoćom doče¬ 
kuje i gleda na partizane »dok su Srbi još uvijek puni 
otvorenih simpatija za našu vojsku«. 24 

U sklopu borbenih djelovanja koja su činila prvu 
bitku za Krašić, 14. i 15. prosinca., javlja Bulat 17. 
prosinca 1942., kao zapovjednik XIII. brigade, daje 
njegova postrojba zapalila općinsku pismohranu u Vi- 
vodini, napala vlak kod Ozlja, srušila prugu i zapalila 
željezničku postaju Kamanje. Pri napadu na Krašić 
Bulat je zapovijedio da se »likvidiraju financi« (tj. 
civilne osobe!), a u pothvatu je zaplijenjen materijal 
vrijedan oko pola milijuna kuna. Taj čin (strijeljanje 
civilnih državnih službenika i pljačku) on naziva ‘pro¬ 
leterskim krštenjem’ koje je novoformirana brigada 
»časno izvršila na Krašiću«. 25 

Smaknuće nekoliko zarobljenika sredinom prosin¬ 
ca tek je usputni zločin prema onome što će Bulatova 
družina učiniti petnaestak dana kasnije, nakon druge 
bitke za Krašić. Naime, Krašić se našao na partizan¬ 
skoj meti, ne kao vojnostrateška točka ili kao kakvo 
ustaško uporište, nego kao »jedan od važnih politič¬ 
kih centara i uporišta HSS-a«. Time sami partizani 
(upravo okrivljeni Bulat) priznaju da su napali grad i 
izvršili pokolj ne zbog vojnostrateških nego zbog stra- 
načkopolitičkih, ideoloških ciljeva. Stoga se zbivanja 
u Krašiću ne mogu objašnjavati ni opravdavati nika¬ 
kvim razlozima. 

Nalog za (drugi) napad na Krašić izdao je sam 
Rade Bulat (Zapovjest broj 10 od 1. siječnja 1943.). 
Njegova postrojba XIII. udarna narodnooslobodilačka 
proleterska brigada Rade Končara podnijela je »glav¬ 
nu težinu borbe, neposrednu likvidaciju Krašića«. U 
bitki za Krašić, partizani (XIII. proleterska NOU bri¬ 
gada i IV. NOU brigada), koji su napadali na relativ¬ 
no utvrđeno naselje prema izvješću 2. bataljona XIII. 
brigade od 4. siječnja 1943. imali su 10 mrtvih i 25 
ranjenih. Iako je uobičajeno da su gubitci napadača 
neusporedivo veći od gubitaka branitelja (i ondje gdje 
branitelji nisu utvrđeni, kao što su u Krašiću donekle 
bili), gubitci na strani branitelja bili su neusporedi¬ 
vo veći - ne zbog dopustivih ratnih djelovanja, nego 
upravo zbog kršenja međunarodnog ratnog prava od 
strane napadača. 

Bulat nakon rata piše: »Uzduž ceste od Krašića pre¬ 
ma Brleniću, na krašićanskoj kosi i ravnici prostirali 
su se leševi ustaša. Snijeg oko Krašića u promjeru 2 
km bio je sav cm od dima, eksplodiranih mina i ustaš¬ 
kih leševa«. Ti leševi nisu bili samo leševi poginulih u 
borbi, nego i, u puno većoj mjeri, leševi zarobljenika 
koji su pobijeni okrutno i samo radi osvete. Okrivlje¬ 
ni Belinić u izvješću političkom komesaru NOV i PO 
Hrvatske od 8. siječnja 1943. nehotice priznaje kako je 
bila riječ o goloj i nemilosrdnoj - međunarodnim rat- 

23 Isto mjesto, str. 10. 

24 Isto mjesto 

25 Isto mjesto 



Zarobljena hrvatska vojska u Celj u, Muzej modeme povijesti 
Celje (FERENC M. KUŽATKO, Ž., Prikrivena grobišta Hr¬ 
vata u Republici Sloveniji, Zagreb, 2007., str. 44.) 


nim pravom zabranjenoj - odmazdi, pišući: »Kad su 
naše jedinice ušle u Krašić, po Krašiću je tekla ustaška 
krv. Osam kilometara uz cestu od Krašića do Brleni- 
ća ležao je ustaški leš do leša. Vidjele se razmrskane 
glave ustaških razbojnika. Ravnica oko Krašića bila je 
prekrivena leševima ustaša, a na snijegu su se vidjeli 
dugački tragovi krvi. (...) Mi smo, po zahtjevu naroda, 
iako to nije bio jedan od glavnih razloga, većinu (zaro¬ 
bljenih, op. T.J.) ustaša likvidirali. Likvidirali smo ih 
jer su nam kroz mjesec dana baš ovi isti ustaše nanijeli 
dosta gubitaka. (...) Osim ovoga, dobili smo točne po¬ 
datke o onima koji su bili palikuće i koljači. Likvidirali 
smo 192 ustaša, a ostalo uputili djelomično kućama, a 
nešto zadržali u partizanima. (...) Od domobrana smo 
također ih likvidirali njih dvadeset šestoricu. 26 

U jednome autorskom članku o (drugoj) bitki za 
Krašić, Bulat je samo hladno ustvrdio: »Zarobljeno je 
223 ustaša i 87 domobrana. Od zarobljenih ustaša i do¬ 
mobrana 32 su se dobrovoljno javila u partizane, dok 
je 26 zadržano protiv njihove volje. Od narodnog suda 
(sic!) 3. siječnja u Sošicama osuđeno je na smrt 198 
ustaša i 28 domobrana za koje je dokazano da su bili 
koljači. Ukupni gubici neprijatelja bili su 516 mrtvih i 
nepoznat broj ranjenih«. 27 

U Krašiću nije bilo nikakva ‘narodnog suda’, sve 
kad bi takva ‘institucija’ i mogla postojati. Sam Bulat 
u svojoj knjizi piše kako je dvjesto osamnaaestorici 
(218) ustaša ‘na sveopći zahtjev naroda Žumberka 
suđeno javno«, čime nehotice potvrđuje da nije riječ 
ni o kakvom sudu. Da nije bilo nikakva suda, izravno 
će potvrditi sam okrivljeni Belinić, izvješćujući 16. si¬ 
ječnja 1943. istoga političkog komesara: »Likvidaciju 
ustaša narod je dobro prihvatio, tj. onih koji su bili 
zarobljeni u Krašiću«. 

Posve je jasno da narod ne bi imao što ‘dobro pri¬ 
hvaćati’, da je to isto ranije tražio. Baš naprotiv, po¬ 
kolj se zbio mimo i protiv volje puka, pa će se sekretar 
Okružnoga komiteta KPH Pokuplje Lutvo Ahmetović 
u izvješću od 22. siječnja 1943. potužiti da partizanski 
pokret ispašta i ostaje bez potpore (doslovce: narod je 
»strašno nepovjerljiv ili direktno neprijateljski raspo¬ 
ložen prema nama«) zbog prisilne mobilizacije, nasi¬ 
lja nad civilima i pokolja zarobljenika, napose činjeni¬ 
ce daje »drug zamjenik komandanta 13. brigade« (tj. 
Bulatov zamjenik Milan Žeželj) vlastitom rukom pred 
krašićkom crkvom zaklao desetoricu zarobljenih usta¬ 
ša, a u jamu je živ bačen jedan domobranski zastavnik 

26 Isto mjesto, str. 10. 

27 Isto mjesto 


15 












BLAŽENI ALOJZIJE STEPINAC 2. [god. XV) 2008. 


i nekoliko »na pola živih« ustaša. 28 

Marko Penić iz Krašića, očevidac događaja, po¬ 
tvrđuje neizravno Belinićevo priznanje od 8. siječnja 
1943. da ‘traženje naroda’ nije bilo među ‘glavnim ra¬ 
zlozima’ masovnoga smaknuća zarobljenika, pismeno 
svjedočeći kako su partizani po završetku bitke »pri¬ 
silili skupinu od pedesetak seljaka koji su napuštali 
crkvu nakon mise da prisustvuju narodnom zboru. Pri¬ 
silno sakupljenim seljacima govorio je Marko Belinić. 
Na zbor su dovedeni zarobljeni hrvatski vojnici, koji 
su bili po dvojica međusobno za ruke vezani žicom. U 
ovoj skupini nije bilo ni jednog ranjenoga hrvatskog 
vojnika, koji su nakon borbe s partizanima u velikom 
broju ostali ležati na bojnom polju, te su u takvom sta¬ 
nju bili zarobljeni. Skupinu su činili oni zarobljenici 
koji su mogli stajati i hodati. Marko Belinić je tijekom 
propagandnog govora tri puta upitao publiku što da 
učini sa ‘zarobljenom bandom’. U sva je tri navrata 
na ovo pitanje narod odgovorio šutnjom. Na to je Be¬ 
linić viknuo: ‘Vodi bandu u Sošice!’ i pokrenuo ko¬ 
lonu međusobno svezanih zarobljenika cestom prema 
Sošicama«. 29 

Dragica Penić u svom svjedočenju opisuje kako su 
dvojica ranjenih ustaša plakala na sanjkama kojima su 
dovezeni do krašićkog groblja: »Svojim sam očima 
vidjela kako su partizani ovu dvojicu ranjenih zaro¬ 
bljenika gurnuli u svježe iskopanu jamu na krašićkom 
groblju, pucali u njih i odmah potom, tj. dok su se nji¬ 
hova tijela još micala, nagrnuli na njih zemlju«. 30 

Bulatova XIII. brigada spalila je početkom siječnja 
u akciji u karlovačkoj okolici i u Zumberku velik broj 
seljačkih kuća, opljačkala i potom uništila poštanski 
ured u Netretiću, ozbiljno oštetila cestu Zeljezno- 
Krašić, spalila školsku zgradu u Željeznom, sustavno 
prekopavala prometnice, srušila prugu između Jaske i 
Desinca, kod Bencetića, između Domagovića i Draga- 
nića, zapalila školu u Volavju. Tijekom veljače i ožuj¬ 
ka brigada kojom je zapovijedao Rade Bulat (ili je jed¬ 
no kraće vrijeme bio načelnik njezina štaba) uništila 
je niz željezničkih kompozicija, uključujući i putničke 
vlakove. 31 

Poljodjelac Janko Juratovac iz Novog Sela, Ka¬ 
lje, općina Samobor (...) potvrdio je u solemniziranoj 
izjavi priloženoj spomenutoj kaznenoj prijavi protiv 
Marka Belinića, Rade Bulata i Milke Kuf rin da je pri¬ 
godom partizanskog napada na Novo Selo 18. ožujka 
1943. oteto devet civila: pet muškaraca, tri djevojke i 
jedna tek udana žena. Osam otetih njegovi su prezi¬ 
menjaci (jedan mu je otac!), a samo jedna nosi drugo 
prezime. Svih devet su ubijeni (...). Očevidac poseb¬ 
no naglašava da su se »partizani rugali obiteljima tada 
već na zvjerski način ubijenih djevojaka i vikali im 
da se na njihovim kćerima izredao čitav partizanski 
bataljon...« 32 

»Na takve se povrede međunarodnoga ratnog pra¬ 
va u partizanskom odnosno partijskom vrhu očito do¬ 
bro gledalo«, ustvrdio je odvjetnik Tomislav Jonjić i 
nastavio: »Stoga je posve prirodno da se okrivljeni 
Ahmetović, sekretar OK KPH Pokuplje, u izvješću 
CK KPH 5. listopada 1943. hvali: ‘Nakon akcije na 
Gornju Vas u Žumberku, koja je bila ustaški brlog i 

28 Isto mjesto, str. 10.-11. 

29 Isto mjesto, str. 11. 

30 Ovo je svjedočanstvo u spomenutoj kaznenoj prijavi, 
usp. Nav. mj., str. 11. 

31 Isto mjesto, str. 11. 

32 Isto mjesto 



U jamu Gović, u šumi pokraj Jastrebarskoga, bačeno je preko 
stotinu nedužnih građana Jastrebarskog i okolice, među njima 
djevojke i mladići u cvijetu mladosti. O njihovu mučeništvu 
svjedoči i žica kojom su bili vezani, a danas urasla u debeli hrast 
s kojim se združila prije 63 godine. 

stalna smetnja za aktivizaciju naroda u općini Kalje, 
to smo selo raselili. (...) Sve one, a to je 95%, čiji su 
ukućani bili u ustašama, spakovali smo i otpremili put 
Samobora da ih Pavelić hrani i brani’«. 33 

»Formulacija ove rečenice (‘to smo selo raselili’) 
ne ostavlja nikakve dvojbe«, tvrdi Jonjić, »da okriv¬ 
ljeni Ahmetović ‘zasluge’ za taj stravični čin raselja¬ 
vanja pučanstva sa stoljetnih ognjišta pripisuje i sebi, 
odnosno Komunističkoj partiji Jugoslavije i njezinim 
organizacijama, te tako potvrđuje ionako općepozna- 
tu činjenicu da je KPJ kao ‘avangarda radničke kla¬ 
se’ ne samo pozvala na partizansku pobunu, nego je 
tom pobunom presudno i upravljala. To, međutim, 
znači da su njezini dužnosnici odgovorni za zločine 
koji su se dogodili u uzročno-posljedničnoj svezi s tim 
upravljanjem.« 34 

Iz navedenih činjenica je odvjetnik Jonjić zaključio 
»da su Bulat i Belinić izravno zapovijedali akcijama u 
kojima je stradavalo civilno stanovništvo, da su po¬ 
duzimali mjere danas nazivane ‘etničkim čišćenjem’ 
i da su izdavali naloge ili bar propuštali spriječiti da 
se ubijaju ratni zarobljenici, i to ne samo više od dvije 
stotine u Krašiću, kako je navedeno u kaznenoj prijavi 
od 8. svibnja 1998., nego i drugdje (npr. samo u Ka¬ 
lju i Pribiću u kolovozu 1942., Ludbregu u listopadu 
1943., u Koprivnici i Čazmi u studenome 1943., te u 
selu Mače u svibnju 1944. smakunto je skoro pet sto¬ 
tina zarobljenika!). 

U pogledu odgovornosti okrivljenih Ahmetovića 
i Kufrinove, tisuće objavljenih dokumenata (a samo 
nekolicina njih je ovdje ukratko reproducirana) potvr¬ 
đuje da su tzv. politički radnici, tj. partijski i skojevski 
dužnosnici, imali važnu, najčešće i odlučujuću ulogu u 
provedbi vojnih akcija. Iako ima indicija da su i sami 
okrivljenici izravno i osobno sudjelovali u kršenju me¬ 
đunarodnoga ratnog prava, oni već po svojoj ulozi i 
mogućnosti utjecanja na ponašanje vojnih zapovjed¬ 
nika, po objektivnom kriteriju postaju suodgovorni. 
Ne može se, naime, nedužnim za ratne zločine držati 
onoga koji - iako svjestan daje određena osoba poči¬ 
nila ratni zločin - tu osobu predlaže za promaknuće i 
tako daje jasan i nedvojben znak svima ostalima da se 
povrede vrijednosti zaštićenih međunarodnim pravom 
ne kažnjavaju nego, baš naprotiv, nagrađuju.« 35 


33 Isto mjesto 

34 Isto mjesto 

35 Isto mjesto, str. 13. 


(nastavak slijedi) 

EUHARISTIJSKI KONGRESI 


N adbiskup Alojzije Stepinac odlučio je održavanjem euharistijskih kongresa pokrenuti dublju i 
sveopću moralnu i vjersku obnovu svoje prostrane nadbiskupije. Kongresi su imali značajnu 
ulogu u javnome životu, kako za naviještanje i slavljenje vjerskih istina, tako i za socijalno i 
kulturno uzdignuće naroda. 

Čitateljima ovoga broja Glasnika u glavnim obrisima predočujemo euharistijski kongres koji je 
14. i 15. kolovoza 1938. godine proslavljen u Petrinji. Napominjemo da cijeli prikaz pripreme i pro¬ 
slave ovoga kongresa, potom bibliografiju i slikovne zapise čitatelji mogu pronaći u knjizi Euharistija 
ska evangelizacija nadbiskupa Alojzija Stepinca koju su objavili Postulatura za proglašenje svetim 
blaženoga Alojzija Stepinca i Glas Koncila . 


VELIČANSTVENO SLAVLJE NA BANIJI 



Nadbiskup Stepinac bio je svečano dočekan prigodom dolaska na Euharistijski kongres u Petrinji 


U dane 14. i 15. kolovo¬ 
za 1938. proživljavao 
je slavni graničarski 
hrvatski grad Petrinja veleb¬ 
ne dane euharistijskog kon¬ 
gresa. Bili su to dani pravog 
trijumfa vjere hrvatskog na¬ 
roda u Euharistijskog Spa¬ 
sitelja. I tim je kongresom 
dokazana odanost hrvatsko¬ 
ga naroda Kralju Kraljeva 
- Kristu Gospodinu i očito¬ 
vana nepokolebiva odanost 
Katoličkoj crkvi i njenim bi¬ 
skupima. 

Svaki poznavatelj život¬ 
nih prilika na Baniji morao 
se začuditi kad je čuo da će 
se u tome kraju održati euha¬ 
ristijski kongres. Kraj koji je 
kroz tolika stoljeća bio izlo¬ 
žen turskom haračenju, a iza 
toga i useljavanju nekatoličkog življa, smalaksao je 
u vjeri, što nije ni čudo, ohladnio je u vršenju svoje 
kršćanske i katoličke dužnosti. 

Unatoč svemu, preuzvišeni nadbiskup dr. Aloj¬ 
zije Stepinac odlučio je da se baš u tom kraju pri¬ 
redi velika vjerska manifestacija koja će mlakima 
dati još više snage, oduševljenja i ljubavi za Krista 
u Presvetom Oltarskom Sakramentu. 

To se na Euharistijskom kongresu u Petrinji i do¬ 
godilo. Bili su to veliki dani - dani slave Euharistij¬ 
skog Krista i potvrde kršćanske katoličke vjernosti. 
Baš taj dio lijepe naše domovine kroz vjekove je 
hrabro stajao na braniku katoličke vjere i odbijao 
njene protivnike. 

Brojne djelatnosti za što bolji uspjeh 
kongresa 

Nadbiskup Stepinac i Povjerenstvo za euharistij- 
ske kongrese u Zagrebačkoj nadbiskupiji dobro su 
znali da uspjeh jednog tako velikog crkvenog doga¬ 


đaja uvelike ovisi i o radu Kongresnog odbora. Zato 
je i u Petrinji uspostavljen Pripremni odbor koji je 
hrvajući se s više teškoća ostvario sjajan rezultat. 

U želji da se sudionici kongresa ugodno osjeća¬ 
ju, domaćini su nastojali da se grad ne samo okiti u 
središnjem dijelu, već da se za »vrijeme euharistič- 
kog kongresa očiste sve ulice grada Petrinje, i one 
koje grad inače ne čisti«. 

Odbor je postigao da su se svi sudionici Euhari¬ 
stijskog kongresa u Petrinji mogli poslužiti povlasti¬ 
com za vožnju željeznicom od 11. do 18. kolovoza. 

Premda su Odboru bila na raspolaganju skromna 
novčana sredstva, ipak su zauzetost građana i veli¬ 
kodušnost pojedinca pridonijeli uspjehu vidljivom u 
brojnim slavolucima, osvijetljenom i okićenom gra¬ 
du, ozvučenju i smještaju svih sudionika kongresa. 

Kroz teška povijesna razdoblja Katolička je cr¬ 
kva na Baniji bila izvor preporodnog i kulturnog 
djelovanja. Tu je pruženo odvažno svjedočanstvo 
kršćanske ljubavi zbog kojega su i vjernici ovoga 

Blaženi Alojzije Stepinac među djecom prigodom dolaska na Euharistijski kongres u Petrinji 


kraja prozvani antemurale christianitatis - »predzi¬ 
đe kršćanstva« u doslovnom smislu riječi. 

Slavne tvrđave sazidane na kostima hrvatskih 
sinova stajale su i stoje kao čvrst dokaz vjere ota¬ 
ca i pradjedova koji su slavno ginuli za krst časni i 
slobodu zlatnu. 

DOLAZAK NADBISKUPA STEPINCA 
NA KONGRES 

U rano subotnje poslijepodne 13. kolovoza 1938. 
krenuo je nadbiskup dr. Alojzije Stepinac autom na 
Euharistijski kongres u Petrinji. Tijekom vožnje, 
počevši od Zagreba, priredio je narod svome nat- 
pastiru u mnogim prolaznim mjestima svečan do¬ 
ček. Tako gaje u župi Vukovina dočekalo mnoštvo 
naroda. Tu je nadbiskupa najprije pozdravio župnik 
vlč. Stjepan Soštarić^ u Buševcu narodni zastupnik 
gosp. Ivan Robić, u Zažini župnik Ignacije Keretić, 
a u Pešćenici župnik vlč. Josip Karlo Iskra. 

Prema uvjerenju suvremenika, »svojim dola¬ 
skom i sudjelovanjem u slavljima Euharistijskoga 
kongresa u Petrinji zagrebački je nadbiskup oliče¬ 
nje ne samo najvećeg očitovanja vjerničkog čuvstva 
vjernika ovog kraja, već isto tako i oličenje svojih 
brojnih predšasnika zagrebačkih biskupa i vrlih sve¬ 
ćenika koji su s Kristom u jednoj i mačem u drugoj 
ruci propovijedali i neustrašivo branili svoju vjeru. 
Povijest zagrebačkih biskupa bilježi najtužnije, a 
ujedno i svoje najslavnije dane u vezi s ovim kra¬ 
jem. Ne samo kao crkveni poglavica, nego i kao 
najveći gospodar u ovome kraju, zagrebački je bi¬ 
skup uz svoj kaptol organizirao i bio predvodnik u 
stoljetnoj borbi za obranu domovine«. 

Nadbiskup je u Petrinju stigao u 17 sati. U njego¬ 
voj je pratnji bio mons. dr. Stjepan Bakšić, kanonik 
i sveučilišni profesor u Zagrebu. 

Dočekan je svečano: uz pucnjavu mužara s 
gradskih zidina i zvonjavu zvona. Na ulazu u grad 
»dočekali su ga predstavnici vlasti i pravoslavnih 
sveštenika«. 


Kod slavoluka pred cr¬ 
kvicom sv. Ivana Nepomuka 
dočekala su nadbiskupa sva 
kultumo- 

-humanitarno-prosvjetna 
društva grada Petrinje. 

Kad je preuzvišeni izašao 
iz auta, prolomilo se odušev¬ 
ljeno klicanje. Prvi je nadbi¬ 
skupa pozdravio petrinjski 
župnik preč. gosp. Mijo Ra¬ 
zum. Potom mu je riječ do¬ 
brodošlice uputio predsjednik 
Pripremnog odbora Kongresa 
odvjetnik dr. Dragan Trblja- 
nić. 

On je u ime svih građana 
Petrinje izrazio zahvalnost 
preuzvišenom nadbiskupu što 
je svojim visokim posjetom 
još više uveličao ovu slavu. 
Zatim je istaknuo slavnu prošlost grada Petrinje i 
vjernost naroda ovoga kraja Kristu i njegovoj Cr¬ 
kvi. Tu su vjernost dokazali slavni pradjedovi ovoga 
kraja, prolijevajući vlastitu krv braneći kroz stoljeća 
vjeru i domovinu. 

Potom su Zdenka Ritzinger, kćerka direktora 
tvornice Gavrilović, i dvije djevojčice iz Hrastovice 
krasnoslovile pozdravne stihove i predale preuzvi¬ 
šenom rukovet biranog cvijeća. 

Otvorenje Kongresa 

Poslije pozdrava sva su društva i građanstvo Pe¬ 
trinje s preuzvišenim nadbiskupom i ostalim sve¬ 
ćenstvom u pratnji pošli u crkvu gdje je nadbiskup 
otvorio Kongres himnom Veni Sanctae Spiritus. Za¬ 
tim je održao propovijed na temu Euharistija - saže¬ 
tak Isusova života , koju donosimo u cijelosti. 

»Predragi vjernici! 

Neki gospodin htio je vidjeti jednu protestantsku 
crkvu u nekom gradu. Dadne napojnicu vrataru da 
mu je otvori i uđe unutra. Vratar opazi daje skinuo 
šešir te mu reče: ‘Gospodine, ostavite mimo šešir na 
glavi, nema nikoga unutra!’ 

Rekao je istinu, iako žalosnu! Kako smo sretni 
mi katolici kad ulazeći u svoje hramove, možemo 
zavapiti s patrijarhom Jakobom: ‘Zaista je Gospod 
na ovom mjestu!’ (Post 27, 16). 

U svetohraništima našim stanuje euharistijski 
Bog i Spasitelj naš Isus Krist. Koje, dakle, čudo ako 
na pogled Njegov vapimo i mi sa Svetim pismom 
Confitebor tibi Domine in toto corde meo , in consili 
o justorum et congregatione\ Slavit ću Te, Gospode, 
svim srcem svojim, u vijeću pravednika i na skup¬ 
štini! (Ps 111, 1). 

Imamo razloga za to jer su ‘velika djela Gos¬ 
podnja, izabrana na očitovanje volje Njegove. Sla¬ 
ve i veličanstva je dostojno djelo Njegovo, i pravda 
Njegova ostaje u vijeke vjekova. Napominje nam 

Članice djevojačkog društva Srca Isusova iz Bučice sa svojim župnikom bile su sudionice 
Euharistijskog kongresa u Petrinji 


čudesa svoja, milostivi i mi¬ 
losrdni Gospod: hranu daje 
onima koji ga se boje!’ (Ps 
111, 2-4). Evo ta misao oku¬ 
pila nas je ovdje na ovome 
Kongresu. Hoćemo da se 
poklonimo svim srcem Kri¬ 
stu Bogu u svetoj Euharistiji 
da bi nas obasjala sveta mi¬ 
lost Njegova bez koje nema 
života ni napretka nijednom 
čovjeku, nijednoj obitelji i 
nijednom narodu. 

Draga braćo! Stvaranje i 
upravljanje svijetom velika 
su djela Božja, tako da je s 
punim pravom mogao zava- 
piti psalmist - magna opera 
Dominil U stvaranju i uprav¬ 
ljanju svijeta odsijeva besko¬ 
načna snaga i moć Božja, Božja mudrost i Božje 
milosrđe! Ali koliko god se divimo ovim djelima, 
još više se divimo svetoj Euharistiji, u kojoj moć i 
dobrota Božja, darežljivost i milosrđe odsijeva na 
još ljepši način. Zato bih morao imati ljubav i žar 
kerubina i serafina kad bih htio da ih barem donekle 
ocrtam. 

U svetoj Euharistiji na poseban način odsijeva, 
rekoh, Božja moć i Božja dobrota, daleko više nego 
u samom stvaranju svijeta. Mi se divimo uređenju 
svijeta. I s pravom! Jer gdje su majstori koji bi bili u 
stanju načiniti i staviti u savršeni sklad tolika golema 
nebeska tjelesa, kao što su Sunce, Mjesec i zvijezde. 
To može učiniti samo jedan, a to je Svemogući Bog! 
Gdje su filantropi koji bi davali sve potrebno za ži¬ 
vot svemu stvorenomu bez pomisli na nagradu, kao 
što to čini Bog koji ‘daje hranu svakome tijelu i sve 
živo napunja blagoslovom!’(usp. Ps 145, 15s). 

Ali sveta Euharistija nadilazi sve! Ona je kruh 
anđeoski koji s neba silazi! Ne kao onaj što su ga 
Izraelci jeli u pustinji, pa ipak pomrli, nego kruh živi 
što daje život vječni. Ona je kruh jaki koji nam daje 
snagu da ne klonemo pod teretom zemaljskih jada 
i nevolja. Ona je kruh putnika sa zemlje na nebo, 
čijom snagom čovjek hoda kao Ilija prorok snagom 
kruha što mu ga je donio anđeo. Ona je ključ koji 
otvara nebo prema riječima Kristovim: ‘Koji jede 
tijelo moje i pije krv moju, ima život vječni i ja ću 
ga uskrisiti na posljednji dan!’ (Iv 6, 54). I da nam 
uzmogne dati taj kruh, Isus ga umnaža svaki dan, 
tvoreći tako čudesa koja ljudski um jedva može 
shvatiti. 

U svetoj Euharistiji odsijeva darežljivost i mi¬ 
losrđe Spasiteljevo više nego u svim drugim sakra¬ 
mentima. Krstom postajemo djeca Božja i baštinici 
kraljevstva nebeskoga. Potvrdom nam Krist daje 
Duha jakosti i svjetlosti. Pokorom liječimo teške 
rane duše i vraća nam se izgubljena milost. Zadnja 
pomast pokriva nas na neki način zaslugama muke 
i smrti Kristove. Svetim redom daje Krist svećeni¬ 
ku svoju vlast. Ženidba posvećuje ljudske čine, pa i 
one koji bi po sebi izgledali samo kao slijed grješnih 


sklonosti. U svetoj pak Euharistiji daje nam Krist 
samog sebe, dakle auktora milosti, a ne samo apli¬ 
kaciju milosti. 

Ona je resume života Isusova na ovoj zemlji. 
Ona je na neki način spomen Betlehema, u kojem 
se Krist mističnim načinom rađa opet na svijet. Ona 
je spomen Nazareta, u kojem Krist boravi pokriven 
pod prilikama kruha među nama. Ona je spomen 
Galileje, gdje Krist bez prestanka nijemim načinom 
propovijeda, uči, tješi. Ona je spomen Kalvarije, 
gdje se Krist žrtvuje. 

Stara priča kaže kako su se jednom narodi i kra¬ 
ljevi zapleli u krvave ratove da si prisvoje trag što 
gaje u pijesku ostavila neobična ljepota. To je samo 
priča, ali dobro osvjetljuje stanje sadašnjice. Ovaj 
svijet sa svim svojim ljepotama, užitcima i dobrima, 
nije nego bijedni trag, bijedni odsjev Božje ljepo¬ 
te. Pa koliko krvi, koliko suza, koliko borba među 
narodima i pojedincima da si prisvoje ove bijedne 
tragove beskrajne ljepote Božje?! 

Braćo! Ako je u nama barem nešto mudrosti, 
onda ne ćemo hitati za tragovima, za prolaznošću 
ovoga svijeta, nego ćemo sve sile upotrijebiti da za¬ 
uvijek budemo posjednici vječne božanske ljepote i 
dobrote, koju nam bez prekida dozivlje u pamet Isus 
Krist u svetoj Euharistiji. Dao Bog da ovaj kongres 
doprinese velik dio da svi to postignete.« 

Propovijed preuzvišenog nadbiskupa duboko se 
usadila u srca i misli okupljenih vjernika. 

Svečana bakljada 

U 20 sati su se sva petrinjska kultumo-prosvjet- 
na i katolička društva okupila kod Hrvatskog doma 
i otuda krenula prema župnom dvoru gdje su svome 
nadbiskupu priredila svečanu podoknicu. 

Nakon što su Hrvatsko pjevačko društvo Slavuj 
i Hrvatski radiša otpjevali podoknice, a vatrogasna 
glazba odsvirala nekoliko skladbi, nadbiskupa je u 
ime svih kultumo-prosvjetnih humanitarnih društa¬ 
va pozdravio predsjednik HKD Napredak gosp. Mi- 
lan Kodrić ističući veselje grada Petrinje da u svojoj 

Nadbiskup Alojzije Stepinac dolazi na Euharistijski kongres u Petrinji 14. kolovoza 1938. 


sredini može pozdraviti najodličnijeg predstavnika 
svih katolika u našoj zemlji i što je današnjim da¬ 
nom dana prilika gradu Petrinji da može očitovati 
svoje katoličke i hrvatske osjećaje. 

Nakon toga je preuzvišeni održao govor protkan 
religioznim i rodoljubnim mislima. I taj je nagovor 
izazvao veliko oduševljenje i duboko se dojmio 
svih prisutnih. Srca sviju bila su ispunjena ponosom 
što imaju natpastira koji stoji neustrašivo na brani¬ 
ku pravednih vjerskih i narodnih zahtjeva i svetinja, 
koje se temelje na Božjoj pravdi i tisućgodišnjoj ča¬ 
snoj hrvatskoj povijesti. 

Nadbiskup je ovim govorom pridobio srca svih 
prisutnih i oni su puni oduševljenja otpjevali pohval¬ 
nicu hrvatskoj domovini Lijepa naša domovino. 

PRVI DAN KONGRESA 

U nedjelju 14. kolovoza odsvirana je u 5 sati bud¬ 
nica. Gradska vatrogasna glazba prošla je gradom u 
koji je narod u masama već dolazio iz okolnih župa, 
što u procesijama, što vlakovima. 

Dječja sv. Pričest 

Od 6 sati su svaki sat slavljene mise i vjernici 
su se ispovijedali u župnoj crkvi i oko nje. U 8 sati 
bila je u župnoj crkvi sv. Lovre pričest školske dje¬ 
ce. Lijepo je bilo pogledati djevojčice u krasnim i 
bogatim banijskim narodnim nošnjama. Pričesti su 
pristupila sva djeca Petrinje, Sunje, Hrastovice i još 
nekih okolnih župa. Sam nadbiskup predvodio je 
euharistijsko slavlje i djeci podijelio sv. Pričest. 

U 10 sati na Preradovićevu trgu svečanu Svetu 
Misu slavio je mons. dr. Stjepan Bakšić, kanonik i 
sveučilišni profesor u Zagrebu uz veliku asistenciju. 

Zborovanje 

Nakon te mise je na Trgu Petra Preradovića odr¬ 
žano zborovanje koje je otvorio predsjednik Priređi¬ 
vačkog odbora Euharistijskog kongresa dr. Dragan 
Trbljanić, odvjetnik iz Petrinje. 

Nakon dr. Trbljanića govorio je hrvatski narodni 
zastupnik gosp. Ivan Robić. »Naša povijest je«, reče 


gosp. Robić, »slavna i krvlju 
ispisana, i naši su se djedovi 
borili za kršćansku vjeru, svo¬ 
ju državu i domovinu. Huni, 
Tatari, Avari, Turci i Mađari 
dali su Hrvatim mnogo jada, 
ali ih nikada nisu mogli po¬ 
koriti. Pa kako to nisu mogli 
učiniti oni, tako ne će ni da¬ 
nas nitko drugi jer dok imamo 
Boga i vjeru, ne će nas moći 
nitko nadvladati.« 

Još su govorili dr. Stjepan 
Bakšić, kanonik iz Zagreba, 
dr. Josip Andrić, urednik Knji¬ 
ževnog društva sv. Jeronima 
iz Zagreba, gđa Anica Hanicki 
iz Petrinje i dr. Juraj Rebok, 
liječnik iz Gline. 

U ime križara govorio je 

brat Milivoj Mostovac. 

U 15 sati je za žene i djevojke u crkvi sv. Lovre 
propovijedao vlč. Petar Žagmeštar, kateheta u Si¬ 
sku. 

Duhovni koncert 

U 16 sati priređen je u župnoj crkvi sv. Lovre 
veliki duhovni koncert pjevačkih zborova iz okol¬ 
nih župa. Nastupili su pjevački zborovi HPD „Pa¬ 
stir 66 iz Hrastovice, Mješoviti crkveni zbor iz Sunje, 
Ženski crkveni zbor sv. Cecilije iz Siska, Crkveni 
zbor sv. Ante iz Kostajnice, HPD „Slavuj 66 , „Hrvat¬ 
ski radiša“iz Petrinje, solisti vlč. Ignacije Keretić, 
župnik iz Žažine i Joso Zemina, student Muzičke 
akademije iz Petrinje. Vlč. Mirko Kovačec, župnik 
iz Sela izveo je na orguljama Bachov G-dur preludij 
i Duboisovu Toccatu. 

Priredba u čast Presv. Euharistije 

Od brojnih događanja i priredbi koje su se odvi¬ 
jale za vrijeme održavanja Euharistijskog kongresa 
u Petrinji valja istaknuti i priredbu u čast Presvete 
Euharistije. Bila je to zapravo akademija priređena 
prvog dana kongresa u Hrvatskom domu u 17 sati. 

U 20 sati održana je procesija s upaljenim svi¬ 
jećama koja je krenula iz župne crkve, zatirn oko 
promenade do spomenika Stjepana Radića, te Škol¬ 
skom ulicom natrag u crkvu. 

Od 22 do 24 sata bilo je klanjanje Presvetom Ol¬ 
tarskom Sakramentu, a u 24 sata u svim su petrinj- 
skim crkvama slavljene mise ponoćke. 

Za vrijeme Svete Mise u župnoj crkvi pjevao 
je crkveni zbor iz Sunje, u crkvi sv. Kate pjevao je 
zbor „Pastir 66 iz Hrastovice, a u kapeli sv. Ivana zbor 
„Hrvatski radiša 66 iz Petrinje. 

DRUGI DAN KONGRESA 

U 8 sati slavljena je u župnoj crkvi Sveta Misa 
i sva su se katolička društva iz Petrinje i okolice u 
tom slavlju pričestila. Pjevao je crkveni ženski zbor 
sv. Cecilije iz Siska. 

Pontifikalna Sveta Misa 

U 10 sati je na Preradovićevu trgu svečanu pon- 
tifikalnu Svetu Misu slavio nadbiskup Stepinac uz 
veliku asistenciju. Liturgijsko pjevanje animiralo je 
Hrvatsko pjevačko društvo „Slavuj 66 . Izvelo je Ku- 
klovu Hrvatsku misu, ali Beethovenov Jaganjče. 

Za vrijeme euharistijskog slavlja propovijed je 
održao tada najbolji propovjednik u Crkvi u Hrvata 
sveučilišni profesor mons. dr Stjepan Bakšić. Svi su 
je nazočni pozorno slušali kao pobudu za vjerniji 
kršćanski život i na sve je ostavila najdublji dojam. 

Zborovanje 

Odmah nakon euharistijskog slavlja uslijedilo 
je svečano zboravanje na kojem su govorili: dr. Ju¬ 
raj Rebok, liječnik iz Gline, i gđa Anica Hanicki, 
supruga suca iz Petrinje. Zborovanje je zaključio 
predsjednik Odbora za Euharistijski kongres u Pe¬ 
trinji dr. Dragan Trbljanić. 

Velika teoforička procesija 

U 15 sati održana je velika procesija s Presve¬ 
tim Oltarskim Sakramentom. Predvodio ju je nad¬ 
biskup Stepinac. Procesija je obišla sve petrinjske 
ulice, iskićene hrvatskim zastavama, a prozori kuća 
bili su ukrašeni sagovima i svijećama. Procesija je 
krenula iz župne crkve sv. Lovre Gajevom ulicom, 
Đalskoga ulicom na Trg Petra Preradovića. 

Petrinja je u pravom veličanstvenom slavlju oda¬ 
la počast Kristu u Presvetoj Euharistiji koji je jučer 
u Otajstvu i vjeri mnoštva vjernika u svečanom ras¬ 
položenju prošao ulicama slavnog hrvatskog grada 
Petrinje. 

U procesiji je sudjelovalo oko 6000 ljudi. Raču¬ 
na se da je sva tri dana bilo oko 20 000 vjernika. 
Bila su zastupana sva društva Petrinje te župa Križ, 
Glina, Maja, Čuntić, Solina, Viduševac, Topusko, 
Gola, Bučica, Pokupsko, Šišinec, Kostajnica, Jase¬ 


novac, Dubica, Sunja, Gušće, Kratečko^ Pešćenica, 
Sisak, Martinska Ves, Preloščica, Sela, Zažina, Far- 
kašić, Mala Gorica, Hrastovica, Komarevo i druge. 

Pogled na procesiju, osobito na dio djevojaka u 
narodnim nošnjama, bio je upravo veličanstven. 

Završna riječ nadbiskupa Stepinca 

Kad je procesija poslije u 17 sati stigla na trg, 
održao je preuzvišeni nadbiskup zaključnu propo¬ 
vijed na temu Ne dopustimo rušiti temelje ljudskog 
društva. 

»Predragi vjernici! Evo završili smo ovaj kon¬ 
gres u Petrinji. Proveli smo petrinjskim ulicama 
Isusa u Presvetom Oltarskom Sakramentu, pravog 
Boga našega. Još prije nego što se raziđemo svojim 
kućama, hoću vam na srce staviti nekoliko riječi. 

Veliki muž irskog naroda O’Connell bio je veliki 
ljubitelj Presvete Euharistije, i kad su ga pitali zašto 
on ljubi Isusa u Presvetom Sakramentu, odgovorio 
je: 6 Što pitate mene, pitajte Isusa - Isus je tako re¬ 
kao.’ 

Dragi vjernici! Živimo u vremenima kad se hoće 
rušiti temelje ljudskog društva. Danas ostaviti Boga 
za mnoge znači malenkost. Kršenje moralnih zako¬ 
na drži se za ništa. Još je u ona dobra stara vreme¬ 
na poštivanje oca i majke bilo smatrano krepošću, 
danas se nepoštivanje očituje na svakom koraku. 
Pod razornim idejama komunizma ubijaju djecu u 
utrobi majke. U stara vremena smatralo se za kre¬ 
post ljubav prema ostalim narodima - danas se pod 
utjecajem bezbožnog nacionalsocijalizma smatra 
za krepost mrziti i proganjati svoju braću u Kristu. 
Doživjeli smo ta kobna vremena, a danas se i po na¬ 
šim selima šire te pogubne ideje koje nose propast 
hrvatskom narodu. 

Što ćemo mi učiniti ako dođu k nama ti ljudi? 
I mi ćemo s velikim irskim mužem O’Connellom 

odgovoriti da nam je Isus dao zakone koji su temelj 
svakom ljudskom poretku, i ne ćemo propasti. Mi 
ćemo zadržati jedino Isusa Krista Otkupitelja svi¬ 
jeta jer su stalne Kristove riječi: 'Nebo i zemlja će 
proći, ali riječi moje ne će proći’ (Mt 24, 35).« 

Nakon toga je sav prisutni narod izmolio posvet- 
nu molitvu Presvetom Srcu Isusovu, a onda se iz 
srdaca svih nazočnih uzdigla svečana pjesma Do 
nebesa nek se ori. 

Svi su se razišli oduševljeni, noseći u svom srcu 
još žarču ljubav prema Presvetom Oltarskom Sakra¬ 
mentu i s odlukom da će češće i vjernije navraćati 
na izvor ove ljubavi. 

Rezolucije Euharistijskog kongresa 
u Petrinji 

Na Euharistijskom kongresu koji je 14. i 15. ko¬ 
lovoza održan u Petrinji i na prigodnom zborovanju 
donesene su sljedeće odluke - rezolucije od velike 
važnosti za javni i kršćanski život. 

I. Katoličko svećenstvo čitave krajiške Banije sa 
zadovoljstvom zapaža da se na ovom slavlju Euha- 
ristijskoga Spasitelja pokazala i očitovala neslomiva 
volja našega naroda da sa svojim svećenstvom čuva 
i brani uzvišene istine sv. Evanđelja i nauk Crkve. 
U ovoj slozi svećenstva i naroda Crkva ima ujedno 
i najjače jamstvo da će se i praktički kršćanski život 
sve više učvršćivati i produbljivati tako da to bude 
na sve veću slavu Božju, a s druge strane na moralnu 
i materijalnu korist čitave nam hrvatske domovine. 

II. Katolički vjernici Banije i Posavine shva¬ 
ćajući važnost sv. Evanđelja i crkvenog nauka za 
ćudoredni život tih krajeva, a koji je preduvjet za 
njihov narodni opstanak, obećavaju da će još marlji- 
vije slušati riječ Božju te polaziti Svetu Misu nedje¬ 
ljom i blagdanima te da ih ne će skvmuti radeći kao 
u obične dane kod kuće ili čak u polju, već traže da 
se u te dane obustavi svaki posao i u svim uredima: 
općinskim, kotarskim, pa i kod sudova, a ne da se 
čak i sajmovi drže u te dane. 

Bogu posvećene dane dajmo Bogu, neka služe 
samo Njegovoj slavi i spasu naših neumrlih duša 
- pa će nam se ostalo potrebno za tijelo nadodati. 
Skvrnitelje pak narod će opominjati i karati, a po 
potrebi i kazniti. 

III. S ponosom ističemo pred cijelim svijetom 
one stranice povijesti koje govore o tom kako su 
Hrvati, a naročito ovi krajevi, odigrali sudbonosnu 
ulogu u civilizaciji Europe zaustavivši najezdu bar¬ 
barske turske sile. Tu je baš palo mnogo, upravo 
ogroman broj žrtava za dom, narod i Europu. Sta¬ 
jalo je to Hrvata silnih ljudskih života i materijalnih 
žrtava, no one su nam ostavile dom i rod te časno 
mjesto među kršćanskim kulturnim narodima. 

To bolnija jest stoga pojava upravo u ovim kra¬ 
jevima da taj narod, ne nadoknadivši još ni manjka 
od tih ljutih godina, postavlja sjekiru na svoj vlastiti 
vrat služeći se - mimo svih Božjih i naravnih za¬ 
kona - pogubnim sredstvima za ograničenje poroda 
ili ubijajući svoje vlastito dijete u utrobi materinoj. 
Sve zbog mahnite težnje za užitkom i materijalnim 
blagostanjem, a koje mu ipak sve više izmiče. 


Kongres se stoga obraća toplom molbom na 
roditelje da prekinu ovakav pogubni život te da se 
ugledaju u svoje pređe koji nam nisu namrli ovu ze¬ 
mlju daje prodajemo tuđinu, nego daju naselimo i 
napunimo zdravim, krepkim, bogobojaznim bašti- 
nicima Kraljevstva Božjega. 

IV. Suvišno bi bilo nakon svih izlaganja na ovom 
Kongresu isticati i važnost štampe, kina, raznih te¬ 
čajeva, priredbi itd. za kulturni život katolika. No, 
vjernici sa žalošću konstatiraju da još ima ljudi, 
knjiga, filmova, a naročito novina koje blate naše 
vjersko uvjerenje i obaraju ćudoredni život našega 
sela i grada. 

Pozivljemo stoga vjernike da budno paze na 
knjige, naročito novine i filmove koji ne poštuju 
vjeru hrvatskoga naroda te da ih kao štetne za svoje 
životne interese ne kupuju i suzbijaju, dok se toplo 
preporuča katoličku štampu, knjige i novine. Svje¬ 
stan, vjerski i moralno jak narod ruši sve ograde 
svome zdravom razvitku, a drvo koje ne rađa dobrih 
plodova isjeći će se i u oganj baciti. 

V. Koliko je vjernicima ovoga kraja stalo do sla¬ 
ve Božje pokazali su u primanju svetih sakramenata 
i raznim pobožnostima u ova dva dana. Ovo slavlje 
mora ostati trajno u našim dušama. 

Odlučujemo, stoga, da se nikada iz naših usta ne 
će čuti kletva, ta naša narodna sramota. 

Ujedno obećajemo da ćemo je suzbijati svaki u 
svojoj okolini. Prožeti i duhovno okrijepljeni ovim 
euharistijskim slavljem, ne možemo i ne smijemo 
dopustiti da se psuje i blatom nabacuje onaj Bog i 
Spasitelj koga smo slavili u ove dane kao izvor sva¬ 
koga dobra, svake kreposti i blagoslova i koji nas je 
stvorio da ga slavimo, a ne da kletvom izazivamo 
prokletstvo na sebe i svoje potomstvo. 

Euharistijski kongres u Petrinji bio je veličan¬ 
stvena svečanost za cijelu Baniju. Posvuda su vla¬ 
dali najveći red i dostojanstvo. Organizatore je izne¬ 
nadila brojnost sudionika kongresa koji su došli iz 
karlovačkog područja, iz Posavine sve do Jasenov¬ 
ca, a prednjačili su Siščani. Njihove misli i oživlje¬ 
nu vjeru u Euharistijsko Otajstvo zabilježio je seljak 
Mijo Rujevčić iz Vurota kraj Petrinje u pjesmi Pred 
Svetohraništem koju je napisao prigodom održanog 
Euharistijskog kongresa u Petrinji. 

Zahvala vjernicima pravoslavcima 

Zaključna sjednica Odbora za Euharistijski kon¬ 
gres u Petrinji okončala je svoj rad odmah poslije 
završetka kongresnih slavlja. Članovi odbora mo¬ 
gli su biti zadovoljni jer su sve radnje na vrijeme 
i svrhovito učinjene. S materijalne strane nije bilo 
gubitaka, a moralni uspjeh bio je dobar. 

Na toj zaključnoj sjednici Odbor je zahvalio svi¬ 
ma koji su pridonijeli bilo što za opću stvar, a napo¬ 
se je izražena zahvala građanima pravoslavne vjere 
koji su sudjelovali na kongresu, okitili svoje domove 
te pravoslavnoj crkvenoj općini koja je dala zvoniti 
za vrijeme velike procesije koju je vodio nadbiskup 
dr. Alojzije Stepinac. 

KRONIKA 


Španjolski mučenici 



Pjevači župe Svetoga Jurja na Bregu mole zagovor bi. A. Stepinca, u Krašiću 10. veljače 2008. 

(snimio: D. K.) 


U nedjelju 29. listopa¬ 
da 2007. za vrijeme 
svečane euharistije 
na Trgu sv. Petra u Rimu 
pročelnik kongregacije za 
svete kardinal Jose Saraiva 
Martins proglasio je 498 
blaženika i blaženica. 

Mučenici potječu iz 32 
biskupije. Većina ih je bila 
ubijena 1936. godine. Dru¬ 
gi su ubijeni između 1937. 
i 1939. godine. Prema rije¬ 
čima kardinal Josea Saraive 
Martinsa, pročelnika kon¬ 
gregacije za proglašenje 
svetih i blaženih, pobunje¬ 
nici su se na njih okomili 
nečuvenim divljaštvom. 

Mnogi su od njjlh poginu¬ 
li s povicima ‘Živio Krist 
Kralj!’ Ovi su mučenici^ 
bili žrtve ratnih zbivanja u Španjolskoj od 1936. do 
1940. 

Najveći napadi na Katoličku crkvu započeli su 
1934. komunističkom pobunom u Asturiji, tijekom 
koje je bilo ubijeno na desetke svećenika, sjemeni- 
štaraca, redovnika, redovnica i aktivnih svjetovnja¬ 
ka. Opisujući to tragično razdoblje kardinal Vicente 
Enrique y Tarancon reče: »Crveni su namjeravali 
uništiti kršćanstvo u Španjolskoj. Čak i više, na¬ 
mjeravali su od Španjolske napraviti podružnicu 
Rusije.« 

Među ubojicama bili su i brojni jugoslavenski 
partizanski dobrovoljci - ‘španski borci’ - koji su 
se po završetku Drugoga svjetskoga rata hvalili da 
su vlastitim rukama ubijali svećenike, redovnike i 
redovnice. Za to su primali nemalenu jugoslaven¬ 
sku državnu mirovinu. Dok je nadbiskup Stepinac 
1937. vjernike Zagrebačke nadbiskupije poticao na 
vjerničku solidarnost i na molitvu za žrtve rata u 
Španjolskoj, nitko se od negdašnjih komunističkih 
prvaka nije ispričao ni španjolskoj Crkvi ni narodu 
zbog zločina koje su njihovi drugovi počinili u tuđoj 
zemlji. 

v 

Mons. Ivan Šaško imenovan pomoćnim 
zagrebačkim biskupom 

apa Benedikt XVI. imenovao je 11. veljače 
2008. dr. Ivana Šaška, profesora na Katoličko- 
me bogoslovnom fakultetu Sveučilištau Zagre¬ 
bu, pomoćnim biskupom Zagrebačke nadbiskupije i 
dodijelio mu titulu naslovnog biskupa Rotarije. 


Dr. Ivan Šaško rođen je 1. kolovoza 1966. 
godine u župi Lovrečka Varoš kod Vrbovca. 
Nakon završene osnovne škole koju je poha¬ 
đao u Vrbovcu, godine 1981. odlazi u Zagreb, u 
Nadbiskupsko sjemenište na Šalati, gdje je ma¬ 
turirao 1985. Nastavio je studij na Katoličkom 
bogoslovnom fakultetu u Zagrebu te nakon 
druge godine studija filozofije upućen na studij 
teologije u Rim. 

Kao pitomac Papinskog zavoda Germani- 
cum et Hungaricum (1988. - 1994.) studirao je 
na Papinskom sveučilištu Gregorijana, a 1991. 
godine nastavio je poslijediplomski studij na 
Papinskom ateneju svetog Anzelma, gdje je 
1994. godine magistrirao, a 1997. godine dok¬ 
torirao iz liturgike. 

Za svećenika je zaređen 28. lipnja 1992. 
godine. Od 1996. predavao je liturgiku na Ka¬ 
toličkom bogoslovnom fakultetu Sveučilišta u 
Zagrebu. Od 2001. godine član je Zbora pre- 
bendara Prvostolne crkve zagrebačke. Godine 
2005. imenovanje predsjednikom Povjerenstva 
za osnivanje Hrvatskoga katoličkog sveučilišta 
u Zagrebu. Objavio je više stručnih članaka i 
nekoliko knjiga. Za program svoga služenja 
uzeo je riječi iz Pavlove Poslanice Rimljanima: 
‘In novitate vitae - U novosti života’. Za bi¬ 
skupa zaredio ga je u zagrebačkoj katedrali 29. 
ožujka 2008. nadbiskup zagrebački kard. Josip 
Bozanić. 

*** 

Kardinal Estanislao Esteban Karlić, umirovljeni nadbiskup i metropolit argentinskoga grada Pa¬ 
rana, predvodi euharistijsko slavlje na liturgijski spomendan bi. Alojzija Stepinca u papinskom 
hrvatskom zavodu sv. Jeronima u Rimu, 10. veljače 2008. 


»Sanctorum mater« 

apa Benedikt XVI. odo¬ 
brio je 22. veljače 2007., a 
17. svibnja 2007. potpisao 
uputu pod nazivom Sanctorum 
mater ([Crkva] Majka svetih ). 

Dokument se sastoji od uvoda, 

150 paragrafa i dodatka od 15 
točaka o kanonskom prepozna¬ 
vanju smrtnih ostataka slugu i 
službenica Božjih. Nije riječ o 
dokumentu koji bi bio potpuna 
novost u kanonskoj regulativi 
već o primjenjivanju crkvenih 
odredbi u postupcima, osobito 
biskupijskim, gledom na glas 
svetosti, čudo koje se na za¬ 
govor kandidata dogodilo ili o 
mučeništvu slugu i službenica 
Božjih koji su slobodno i svje¬ 
sno dali život svjedočeći vjernost Kristu, evanđelju 
i Crkvi. Baš na tom području potrebna je nepobitna 
raspoloživost za mučeništvo i prihvaćanje sa strane 
žrtve, ali isto tako dokazana mržnja progonitelja. 
Kada bi nedostajala ova značajka, ne bi bilo muče- 
ništva. Naime, mučenik biva ubijen iz mržnje prema 
vjeri i svojom smrću daje vrhunsko svjedočanstvo 
Kristu i istini. Ovaj naputak podijeljen u šest dijelo¬ 
va sadrži ove odredbe: 

-potreban je “autentični glas svetosti” za poče¬ 
tak kanonskog postupka; 

- opisuju se radnje koje prethode dopuštenju 
Kongregacije za pokretanje postupka; 

- opisuju se načini za počinjanje kanonskoga po¬ 
stupka; 

- predočuju se oblici prikupljanja dokumenata 
koji potvrđuju glas svetosti, zbilju mučeništva ili 
čuda; 

- “dokazi očevidaca” koji mogu biti glasovno 
snimljeni ili računalno zabilježeni; 

- završne radnje prije slanja dokumentacije u 
Rim. 

Sam papa Benedikt XVI. ustvrdio je 17. pro¬ 
sinca 2007.: »Svi djelatnici u kanonskom postupku 
moraju isključivo djelovati u službi istine. Dokazi 
svjedoka i dokumenti moraju biti prikupljeni objek¬ 
tivno i u cijelosti, bilo kad su u prilog ili protivni 
glasu svetosti ili mučeništva.« 

Začudno su brojni komentari ove nove instrukci¬ 
je u hrvatskim medijima pokušali povezati i uz ka- 
uzu bi. A. Stepinca i Ivana Pavla II. želeći prikazati 
da će ova instrukcija usporiti njihove postupke. 

Marija Bistrica 

G odina 2008. u Hrvatskom nacionalnom sve¬ 
tištu Majke Božje Bistričke bit će protkana 
jubilejskim slavljima desete obljetnice pro¬ 
glašenja blaženim zagrebačkog nadbiskupa kar¬ 
dinala Alojzija Stepinca u Mariji Bistrici i pohoda 
pape Ivana Pavla II. bistričkom svetištu. Želeći pro¬ 


slaviti te značajne trenutke te imajući u vidu upravo 
riječi velikoga pape Ivana Pavla II. koji je u pismu 
Nadolaskom trećega tisućljeća potaknuo da se jubi¬ 
leji slave upravo jubilejima, na četvrtu korizmenu 
nedjelju, 2. ožujka, u bistričkoj bazilici okupilo se 
trideset bračnih parova koji su prije dvadeset i pet 
godina sklopili sakrament ženidbe u Mariji Bistrici. 
Svečano misno slavlje predvodio je rektor svetišta i 
župnik Zlatko Koren. U propovijedi je podsjetio na 
temeljnu odrednicu braka i obitelji: na darovanost. 

Tribina o bi. A. Stepincu u Rimu 

Papinskom kolegiju Germanicum-Hunga- 
ricum u Rimu proslavljeni su od 8. do 13. 
siječnja 2008. »Stepinčevi dani«: 10. obljet¬ 
nica proglašenja blaženim zagrebačkog nadbisku¬ 
pa i kardinala Alojzija Stepinca te 110. obljetnica 
njegova rođenja. Ponajprije je u srijedu 9. siječnja 
održana tribina kojoj su nazočili odgojitelji i broj¬ 
ni bogoslovi iz zavoda Germanicum-Hungaricum 
te hrvatski studenti iz drugih crkvenih ustanova u 
Rimu. 

Predavač bijaše dr. Juraj Batelja, postulator ka- 
uze bi. A. Stepinca. On je tijekom iscrpnog preda¬ 
vanja upoznao nazočne s Blaženikovim životom u 
Zavodu od 1924. do 1931. te s njegovom ulogom 
u vođenju jedne od najvećih nadbiskupija u svijetu 
tijekom 2. svjetskog rata i nakon njega. Spomenuo 
je njegovu brigu za stradalnike rata i pomoć koju je 
neumorno pružao svim ljudima, bez obzira na vjer¬ 
sku ili nacionalnu pripadnost. 

Osobitu je pozornost kod slušateljstva izazvalo 
postulatorovo svjedočanstvo o uvjetima montirano¬ 
ga sudskog postupka na kojem je nadbiskup Stepi- 
nac osuđen, o njegovu zatvoru i uzništvu te uzroci¬ 
ma mučeničke smrti. 

Na veliko zanimanje nazočnih o tijeku postup¬ 
ka za proglašenje svetim bi. A. Stepinca i čudesima 
koja su se dogodila na njegov zagovor, mons. Bate¬ 
lja je potvrdio da ima i moralnih čudesa i čudesnih 
uslišanja koja se pomno proučavaju. 

U subotu 12. siječnja mons. Batelja je predvodio 
euharistijsko slavlje u zavodskoj crkvi i u homili- 

ji na temelju biblijskih čitanja studentima zavoda 
i drugim hrvatskim studentima koji su došli na to 
euharistijsko slavlje predočio svećenički i biskupski 
lik kardinala Stepinca koji je svoj život utrošio za 
neustrašiv navještaj Evanđelja i jedinstvo Katoličke 
crkve. Liturgijsko pjevanje predvodili su hrvatski 
studenti uz pomoć ostale subraće Hrvata iz drugih 
rimskih zavoda. 

*** 

Jedan sudionik ove tribine ili je krivo razumio^ 
ili je zlonamjerno postupio poslavši u Hrvatsku 
vijest daje dr. Batelja »Kongregaciji tih dana pre¬ 
dao dokumentaciju o tri čuda koja su se dogodila 
na zagovor bi. Alojzija Stepinca i daje dio doku¬ 
mentacije darovao Papinskom zavodu Germani- 
cum-Hungaricum«. 

U svojstvu promicatelja postupka za proglaše¬ 
nje svetim bi. Alojzija Stepinca i kao predavač na 
spomenutoj tribini izjavljujem daje rimski izvje¬ 
stitelj javnosti pružio lažnu vijest i da su neistini¬ 
ta sva pisanja dnevnih novina koja su to izvješće 
prenijela. 

Istina je to da sam se početkom siječnja sa¬ 
vjetovao s predstavnicima papinske liječničke 
komisije za utvrđivanje čudesa kako bih u skla¬ 
du s crkvenim odredbama tako vodio biskupijski 
postupak za utvrđivanje čudesnih uslišanja, da 
kad dokumentacija prispije u Rim, može poslu¬ 
žiti uspješnom dovršetku kanonskog postupka o 
čudu. 

U odnosu na postulatorov dar Zavodu Ger- 
manicum-Hungaricum, svi su nazočni vidjeli, a 
mogli su i prolistati, darivani svezak u kojem se 
obrađuje i dokumentira život bi. Alojzija u tome 
Zavodu. Ista je knjiga objavljena u Rimu 1996., 
pa nije nikakva novost, kako je tendenciozni iz¬ 
vjestitelj pokušao zavarati hrvatsku javnost. 

Zanimljivo da je ovo izvješće hrvatskoj jav¬ 
nosti podvalio isti onaj izvjestitelj koji je pred 
jesenski sabor Biskupske konferencije, održan 
u Zadru od 11. do 13. listopada 1977. godine, 
pridonio ‘požurivanju’ glasovanja o Teološ¬ 
kom društvu Kršćanske sadašnjosti. Naime, on 
je krugu simpatizera toga društva dojavio da će 
sutradan Radio-Vatikan objaviti izjavu kardinala 
Šepera koji će se u toj izjavi odreći ikakva odno¬ 
sa s tim društvom jer je on utemeljio Kršćansku 
sadašnjost, ali ne i spomenuto društvo. Da ta kar¬ 
dinalova izjava ne bi utjecala na raspravu bisku¬ 
pa o TDKS-u, ‘požurena’ je rasprava o njemu i 
glasovanje v prije objavljivanja spomenute izjave 
kardinala Sepera. 

U našoj se crkvenoj javnosti, a otuda i u po¬ 
vijesti, svjesno ili ciljano, prešućuje odredba Qu- 
idam episcopi Kongregacije za kler od 8. ožujka 
1982., a odobrio ju je papa Ivan Pavao II. 6. ožujka 
1982., kojom su to i slična društva u komunistič¬ 
kim režimima zabranjena, a biskupi su upozoreni 
da svećenike koji bi u njima sudjelovali podvrgnu 
crkvenoj stezi. 

Biskupi JBK su na zasjedanju u Đakovu od 
27. do 29. rujna 1982. raspravljali o spomenutoj 
^ odredbi i obznanili javnosti izjavom Non licet, 


^jednodušno izjavivši 30. rujna 1982., preko Taj-^ 

ništva u Zagrebu, »da svećenicima nije dopušte¬ 
no da budu članovi staleških svećeničkih i drugih 
društava koja nisu u skladu s izjavom Quidam 
episcopi. Među ta društva pripada i TDKS. Bi¬ 
skupi također jednodušno najodlučnije odbijaju 
teške političke insinuacije kojima Predsjedništvo 
Teološkog društva Kršćanska sadašnjost optužuje 
sve one koji se prema TDKS kritički postavljaju« 
(usp. Vjesnik Đakovačke biskupije , god. CX., br. 
10./1982., str. 180.). 




Dr. se. Juraj Batelja, 
postulatoij 



Propovijedi o lurdskim ukazanjima 

P ostulatura bi. Alojzija Stepinca i Vojni ordi¬ 
narijat u Republici Hrvatskoj izdali su prije 
hodočašća Hrvatske vojske i policije u Lurd 
2007. zbirku 


propovije¬ 
di kardina¬ 
la Alojzija 
Stepinca o 
lurdskim 
ukazanjima. 

Knjigu su 
na dar do¬ 
bili svi su¬ 
dionici spo¬ 
menutoga 
hodočašća, 
a preostali 
dio je raspa- 
čan. Budući 
da se nala¬ 
zimo u lurd- 
skoj godini, 
koju je Be- 
nedikt XVI. 
opremio po¬ 
sebnim po¬ 
vlasticama, 
osjeća se i 

potreba za ovom knjigom bi. Stepinca koji se kao ri¬ 
jetko tko u hrvatskoj javnosti suočio s posljedicama 
bezboštva i racionalizma koji su razarajuće djelova¬ 
li na katolički svijet u Francuskoj nakon Francuske 
revolucije 1879. godine. 

Ovo novo izdanje Propovijedi o lurdskim uka¬ 
zanjima bi Stepinca bit će obogaćeno s četiri pro¬ 
povijedi što ih je održao o 100. obljetnici ukazanja 
Majke Božje u Lurdu i s još dvije propovijedi za 
blagdan Majke Božje Lurdske koje je održao za vri¬ 
jeme krašićkoga sužanjstva. 


Bista bi. Alojzija Stepinca, rad Lojzike 
Ulman, bila je na počasnom mjestu pred 
vjerničkim mnoštvom u hrvatskoj crkvi sv. 
Jeronima u Rimu, na Stepinčevo, 10. veljače 
2008 . 


Susret kardinala Bozanića s novinarima 


U organizaciji Ureda za odnose s javnošću Za¬ 
grebačke nadbiskupije, a u povodu spomen- 
dana bi. Alojzija Stepinca, u petak 8. veljače 
u prostorijama Nadbiskupijskoga pastoralnog insti¬ 
tuta zagrebački nadbiskup kardinal Josip Bozanić 
susreo se s novinarima crkvenih i svjetovnih medija 
koji prate događaje iz života Crkve. 

U ime organizatora okupljenima je dobrodošlicu 
uputila voditeljica Ureda mr. Matilda Kolić Stanić. 
Kardinal Bozanić istaknuo je kako ime Alojzija Ste- 
pinca ima veliku važnost za svakoga pojedinca, za 
Crkvu u hrvatskom narodu, ali i za opću Crkvu. Ste- 
pinac je postao znak našega prepoznavanja jer je u 
svojoj osobi sažeo cijelu našu povijest. 

Chilozi i značaju bi. Alojzija Stepinca govorio je 
don Živko Kustić. Podsjetio je kako je Stepinac za 
hrvatske katolike novinare koji su počeli djelovati 
1963. godine bio ono što je od početka bio i ono 
što sve više postaje: znak hrvatske crkvenosti, znak 
hrvatskoga katolištva, što je na kraju i u prigodi be- 
atifikacije proglašeno cijelome svijetu. Istaknuo je 
kako to ne smijemo nikad zaboraviti jer je od svih 
stotina i stotina koje je proglasio blaženima i sve¬ 
tima Ivan Pavao II. samo za Stepinca rekao kako 
je on zapravo sažetak katoličkog stava prema svim 
diktaturama u 20. stoljeću. 

Nakon susreta novinari su razgledali Muzej bla¬ 
ženoga Alojzija Stepinca u kuli Nebojan. 

Sveti Đurđ Ludbreški 

P roslavljajući obljetnicu mučeničke smrti bi. 
Alojzija Stepinca održana je u župnoj vjerona- 
učnoj dvorani u Svetom Đurđu Ludbreškom 
15. veljače tribina na kojoj je o temi “Suvremeni čo¬ 
vjek pred Alojzijem Stepincom” govorio mons. dr. 
Juraj Batelja, promicatelj postupka za proglašenje 
svetim bi. A. Stepinca. U samo predavanje uveli su 
župnik Vlado Borak i dr. Zdravko Prepolec iz Hr¬ 
vatskoga katoličkog liječničkog društva. 

U svom izlaganju mons. Batelja je kazao kako 
je nadbiskup Stepinac ovom kraju, koji je nekad 
pripadao Zagrebačkoj nadbiskupiji, posvetio znatan 
dio svoje pastoralne djelatnosti, u sklopu koje je na 
tom području održao i velike euharistijske kongre¬ 
se - 1935. u Čakovcu, 1937. u Koprivnici i 1938. 
godine u Varaždinu - a osobitu pozornost pridavao 
je svetištu Predragocjene Krvi Isusove u Ludbregu. 
Dodao je da su i tadašnje svjetovne novine u velikoj 
mjeri pratile njegove česte pohode Podravini. 


Brojni župljani i gosti ispunili su vjeronaučnu dvoranu u Svetom Đurđu Ludbreškom na tribini 
koja je održana povodom Stepinčeva, 15. veljače 2008. 


Sudjelovao je na Dru¬ 
gom vatikanskom saboru od 
1962. do 1965. gdje je bio u 
radnoj skupini s krakovskim 
nadbiskupom Karolom Woj- 
tilom, otkad ih je povezalo i 
osobno prijateljstvo. U BK 
Jugoslavije bio je predsjed¬ 
nik Odbora za pastoral turi¬ 
sta i član Hrvatske liturgijske 


U nastavku je govorio o stožernim krjepostima 
bi. Stepinca, čiji je životni primjer izazov i poziv 
svakom kršćaninu da od krštenja živi istine vjere i 
raste u svijesti pripadnosti Crkvi. Na kraju tribine 
svoje svjedočanstvo iznijeli su Stjepan i Terezija 
Đurašin koje je nadbiskup Stepinac krizmao, te s. 
Irena Klimpak, milosrdnica, koja je 1945. godine 
krizmana u Visokom, župi koju je nadbiskup rado 
pohodio. Mons. Batelja potaknuo je župljane na što¬ 
vanje bi. Alojzija Stepinca te na molitvu za njegov 
zagovor, ne samo radi Stepinčeva proglašenja sve¬ 
tim, nego da se sami posvećuju i ustraju u pozivu na 
svetost života. 


Stepinčev primjer napose je stavio kao uzor mla¬ 
dima, kazavši kako je nadbiskup Stepinac bio svje¬ 
stan važnosti mladih i opasnosti koje im prijete, što 
se potvrđuje i danas kada mnogi mladi žive odvoje¬ 
ni od Crkve i ‘kao da Boga nema’. Podsjetio je da 
je blaženi Alojzije u sakramentu Euharistije osobito 
molio za mlade te je pozvao okupljene da po njego¬ 
vu primjeru budu zauzeti u slavljenju Euharistije i 
govoru o tom svetom sakramentu kako bi se u njima 
pobudila čežnja za Isusom kakvu je u svom srcu no¬ 
sio kardinal Stepinac. 


Umro mons. Marijan Oblak, 
zadarski nadbiskup u miru 

U petak 15. veljače 2008. godine u Zadru je u 
89. godini preminuo posljednji hrvatski kon- 
cilski otac mons. Marijan Oblak. 

Rođen je na blagdan Bezgrješnog začeća BDM, 
8. prosinca 1919. u Velom Ratu na Dugom otoku. 
Za svećenika gaje 5. kolovoza 1945. u Šibeniku za¬ 
redio šibenski biskup dr. Jerolim Mileta. Papa Pio 
XII. imenovao ga je 30. travnja 1958. pomoćnim 
zadarskim biskupom i naslovnim biskupom Flavije. 
Za biskupa je posvećen 6. srpnja 1958. u zadarskoj 
katedrali sv. Stošije, a 27. srpnja 1969., nakon smrti 
nadbiskupa Garkovića, preuzeo je upravljanje Za¬ 
darskom nadbiskupijom sve do svojega umirovlje¬ 
nja 2. veljače 1996. godine. 

U svom dugom i bogatom služenju Crkvi i naro¬ 
du obnašao je različite duž¬ 
nosti i mnoge službe: bio je 
odgojitelj u šibenskom i za¬ 
darskom sjemeništu, vjero¬ 
učitelj u gimnaziji, profesor 
hrvatskoga jezika i književ¬ 
nosti te francuskoga jezika, 
vicerektor zadarskog sjeme¬ 
ništa Zmajević, generalni 
vikar zadarske nadbiskupije 
i dr. 

Varaždinski biskup mons. Josip Mrzljak pokazuje vjernicima moći koje će ugraditi u novi oltar u 
župnoj crkvi Svih svetih u Beletincu, 9. ožujka 2008. 


Alojziju Stepincu “Moja je 
savjest čista” u režiji Marija 
Raguža. U filmu je ispričan 
Kardinalov život od rođenja 
do preminuća, uz prikaziva¬ 
nje detalja iz Blaženikova 
života te nekih originalnih 
dokumenata. U filmu govo¬ 
ri i kardinal Josip Bozanić, 
a uz još neke Stepinčeve 
suvremenike govori i va¬ 
raždinski biskup Josip Mrz¬ 
ljak, kojemu je bi. Alojzije 
Stepinac bio krizmani kum. 
Film je napravljen u surad¬ 
nji s mons. Jurjem Bateljom, 
postulatorom kauze za pro¬ 
glašenje svetim blaženoga 
Alojzija Stepinca. 


komisije. U Hrvatskoj biskupskoj konferenciji vo¬ 
dio je Vijeće za pastoral iseljenika, selilaca i pomo¬ 
raca. Njegovom je zaslugom zadarska i nacionalna 
kulturna baština bogatija za jedinstvenu zbirku Bi¬ 
blija u kojoj je za 20 godina prikupio više od 1000 
primjeraka na 400 jezika iz cijeloga svijeta. Uteme¬ 
ljitelj je i zbirke Stalna izložba crkvene umjetnosti u 
Zadru. Bio je iznimni poštovatelj liturgije. Odlučno 
se suočio s reformskim gibanjima koja su nakon 2. 
vatikanskog sabora krenula izvan saborskih smjer¬ 
nica, zbog čega je mnogo trpio. 

Svojom moralnom i materijalnom podrškom do¬ 
prinosio je napretku Stepinčeve kauze i radovao se 
njegovu proglašenju blaženim. 

Pokopan je u zadarskoj katedrali 19. veljače 
2008. u prisustvu trojice kardinala, velikog broja 
biskupa, svećenika i vjernika. 

Beletinec 

N ovi oltar u župnoj crkvi Svih svetih u Bele¬ 
tincu kod Svetog Ilije posvetio je u tijeku mi¬ 
snog slavlja V. korizmene nedjelje 9. ožujka 
varaždinski biskup Josip Mrzljak. Predvodeći slav¬ 
lje biskup Mrzljak je ista¬ 
knuo kako je oltar središte 
kršćanskoga života i čitave 
župne zajednice. Upozorio 
je da bi duhovni život u kr¬ 
šćanina bio mrtav kada se 
ne bi okupljao oko Isusova 
oltara na Euharistiju koja je 
izvor i vrhunac kršćanskog 
života. 

Nakon homilije biskup 
Mrzljak je posvetio oltar i 
u nj položio moći blaženo¬ 
ga Alojzija Stepinca. 


Split 

u 


kinoteci Zlatna vra¬ 
ta u Splitu održana 
je 11. ožujka pro¬ 
jekcija dokumentarnog fil¬ 
ma o blaženom kardinalu 


U 2 

r 

r 


Šesta obljetnica smrti kardinala 
Franje Kuharića 

'zagrebačkoj katedrali u utorak 11. ožujka 
misu o šestoj obljetnici smrti kardinala Fra¬ 
nje Kuharića predvodio je zagrebački nad¬ 
biskup kardinal Josip Bozanić. U koncelebraciji 
su bili zagrebački pomoćni biskupi Vlado Košić i 
Valentin Pozaić, varaždinski biskup Josip Mrzljak, 
vojni biskup Juraj Jezerinac, provincijali i kanonici 
prvostolnog Kaptola zagrebačkog te pedesetak sve¬ 
ćenika. Nakon što se kratko osvrnuo na misna čita¬ 
nja, posebice Evanđelje koje govori o snazi ljubavi 
Isusa Krista koji je podnio poniženje križa, kardinal 
Bozanić istaknuo je kako je blagopokojni kardinal 
Franjo Kuharić rado govorio o otajstvu smrti i uskr¬ 
snuća Kristova, a nadahnuće za svoju nepokoleblji¬ 
vost vjere pronalazio je u životima svetih, osobito 
blaženoga Alojzija Stepinca. Život i služenje kardi¬ 
nala Kuharića nemoguće je odvojiti od blaženoga 
pastira Alojzija. Kardinal Kuharić je u blaženom 
Alojziju Stepincu pronalazio snagu Božjega govora 
i pogleda, utjehe i ljepote Crkve. 


Vjernici iz župe Ivanovac predvođeni svojim svećenikom u posjetu crkvi i spomen-zbirci u Krašiću, 
27. listopada 2007. (snimio: D. K.) 

Hrvatski martirologij XX. stoljeća 

Svečanoj dvorani Stare gradske vijećnice u 
Zagrebu u srijedu 12. ožujka predstavljena je 
knjiga don Ante Bakovića Hrvatski martiro¬ 
logij XX. stoljeća. Knjigu su predstavili gospićko- 

-senjski biskup Mile Bogović, dr. Juraj Kolarić, 
dr. Josip Jurčević, urednik izdanja Mate Rupić i sam 
autor. 

Biskup Bogović istaknuo je kako u knjizi Ba- 
ković donosi zaprepašćujuće usporedbe s drugim 
narodima. Kler je najviše stradao u Hrvatskoj. I to 
uglavnom od tvoraca komunističke Jugoslavije. Pi¬ 
tamo se zašto? Imamo pravo to pitanje postaviti oni¬ 
ma koji se njome i danas hvale, istaknuo je biskup 
Bogović, te podsjetio kako don Baković s pravom 
kaže da su mučenici »najveći dragulj u povijesti Hr¬ 
vata«. 

Recenzent knjige dr. Kolarić istaknuo je kako je 
don Anto Baković svojim kapitalnim djelom iz hr¬ 
vatske viktimologije Hrvatski martirologij postavio 
nerazoriv spomenik svećenicima mučenicima Cr¬ 
kve u Hrvata. 

Prof. Jurčević istaknuo je daje osnovno pitanje 
zašto je Crkva bila na meti zločinačkog sustava. 
Ova nam knjiga govori daje taj sustav unatoč ste¬ 
reotipima bio puno gori nego u drugim komunistič¬ 
kim zemljama. To svjedoče podatci da su po broju 
apsolutno, a pogotovo u relativnim odnosima, žrtve 
u Hrvatskoj bile višestruko veće nego u bilo kojoj 
drugoj europskoj komunističkoj zemlji, što dovolj¬ 
no svjedoči o karakteru toga sustava, istaknuo je 
Jurčević. 

Urednik Mato Rupić predstavio je sadržaj knji¬ 
ge koja u središnjem dijelu predočuje dosje 663 
mučenika. Posebnu vrijednost u knjizi predstavlja¬ 
ju fotografije mučenika za koje i sam autor kaže u 
predgovoru da mu je to bio najteži posao. Uz svaki 
dosje nalazi se popis korištenog arhivskog gradiva, 
svjedočanstva i literature. Posebnu vrijednost pred¬ 
stavljaju dodatne fotografije i faksimili objavljeni uz 
biografije pojedinih mučenika. Slijede dodatci: voj¬ 
ske i ideologije koje su ubile naše mučenike, dobna 
struktura mučenika Crkve u Hrvata, načini na koje 
su usmrćeni, kao i osvrt na broj mučenika u komu¬ 
nističkim režimima, te popis literature i izvora. 

Don Anto Baković, pisac ovoga martirologij a, 
usporedio je mučenike Crkve u Hrvata sa stradanji¬ 
ma crkvenih osoba u sedam država istočne Europe 
(Poljska, Češka, Slovačka, Mađarska, Istočna Nje¬ 
mačka, Slovenija i Albanija) te je došao do značaj¬ 
nog podatka za nas Hrvate: Crkva u Hrvata po broju 
mučenika - žrtava komunističkog terora dolazi na 
prvo mjesto. Ovo je knjiga iza koje stoji više od šest 
tisuća dokumenata: arhivske građe diljem Hrvatske, 
Bosne i Hercegovine, Vojvodine i Beograda, iskaza 
vjerodostojnih svjedoka, izjava očevidaca, novinar¬ 
skih izvješća i starih fotografija, kao i 17-godišnji 
istraživački rad jednog umirovljenog župnika i nje¬ 
govih suradnika. 


Peto hodočašće župe sv. Petra apostola iz 
Zaprešića 

upa sv. Petra ap. iz Zaprešića i ove je godine, 
po peti put, hodočastila 10. ožujka 2008. u za¬ 
grebačku katedralu i na grob svoga utemelji¬ 
telja bi. Alojzija Stepinca. On je tu župu utemeljio 4. 
studenog 1945., u teškom poslijeratnom vremenu. 

Hodočašće su predvodili župnik i upravitelj župe 
Ivan Frkonja i župni vikar Matija Pavlaković. U ho¬ 
dočašću su sudjelovali brojni župljani te mnogobroj¬ 
ni štovatelji koji svakoga desetoga u mjesecu dolaze 
moliti zagovor i pomoć bi. Alojzija Stepinca. 

Euharistijsko slavlje predvodio je upravi¬ 
telj i župnik župe sv. Petra apostola Ivan Frkonja u 
zajedništvu sa župnim vikarom Mafijom Pavlakovi- 
ćem, mons. dr. Jurjem Bateljom, mons. Danijelom 
Labašom, preč. Milanom Osrečkim i preč. vicerek- 
torom Damirom Ocvirkom. 

U prigodnoj propovijedi župnik Ivan Frkonja 
reče: »Raduje me da večeras možemo kao župna 
zajednica sv. Petra apostola iz Zaprešića zajedno sa 
svima, moliti i razmišljati o blaženom Alojziju, na¬ 
dahnjujući se na njegovu bogato ostvarenom životu, 
koji je okrunjen svjedočanskim mučeništvom. Nje¬ 
govo je djelo i danas predstavlja nadahnjujući mo¬ 
del za naš životni hod i odabire jer svaki autentični 
svjedok svetosti je, u biti, jasni odraz Krista Isusa.« 

Euharistijsko slavlje su s katedralnoga kora ani¬ 
mirali Mješoviti župni zbor sv. Cecilije i Dječji zbor 
Božje Krijesnice, a predvodila ih je s. Cecilija Hor- 
vat. (Ilija Nikolić) 

Umrla Chiara Lubich 

hiara Lubich, utemeljiteljica i predsjednica 
Pokreta fokolara, umrla u 88. godini života, 
14. ožujka u rimskoj poliklinici Gemelli, na¬ 
kon duge i teške bolesti. 

Chiara je rođena 22. siječnja 1920. godine u 
radničkoj obitelji u Trentu (sjeverna Italija). Bila je 
protagonistica ekumenskog dijaloga, osobito među 
raznim religijama te dijaloga među kulturama. 

Dodijeljeno joj je dvanaest počasnih doktorata 
iz raznih znanosti na sveučilištima diljem svijeta, a 
bila je i počasna građanka mnogih gradova Italije 
i svijeta Za svoj neumorni rad svjetovne i crkvene 
ustanove dodijelile su joj brojna priznanja. Sudjelo¬ 
vala je kao promatrač na izvanrednim Sinodama bi¬ 
skupa u Vatikanu 1985., i 1987., te 1999. na Sinodi 
biskupa za Europu. 

U travnju 1999. godine posjetila je Hrvatsku, su¬ 
djelovala na “Susretu pokreta i crkvenih zajednica 
vjernika laika” u zagrebačkoj prvostolnici, koji je 
u prigodi njezina posjeta organizirala Zagrebačka 
nadbiskupija te se susrela s biskupima Hrvatske bi¬ 
skupske konferencije. 

Sprovodne obrede je 18. ožujka u Bazilici sve¬ 
toga Pavla izvan zidina predvodio Papin državni 
tajnik kardinal Tarcisio Bertone. Chiara Lubich po¬ 
kopana je u kapelici međunarodnoga centra Pokreta 
fokolara u Rocco di Papa u Rimu. U Hrvatskoj su 
mise zadušnice za pokojnu Chiaru Lubich prosla¬ 
vili u zadarskoj katedrali nadbiskup Ivan Prenđa, a 
u splitskoj katedrali splitsko-makarski nadbiskup 
Marin Barišić. 

Život i djelo dr. Stjepana Kranjčića 

Velikoj vijećnici Gradskog poglavarstva u 
Križevcima u subotu 5. travnja dvanaestero 
znanstvenika i stručnjaka otkrivalo je život 
i djelo dr. Stjepana Kranjčića, križevačkoga župni¬ 
ka. Na inicijativu vjernika laika, znanstveni skup 
“Život i djelo dr. Stjepana Kranjčića” organizirali 
su Društvo za povjesnicu Zagrebačke nadbiskupije 
“Tkalčić”, Katolički bogoslovni fakultet Sveučilišta 
u Zagrebu, Udruga za promicanje znamenitih Kri- 
ževčana “Dr. Stjepan Kranjčić”, župa sv. Ane, župa 
BDM Žalosne i sv. Marka Križevčanina, Grad Kri¬ 
ževci, Ogranak Matice hrvatske Križevci i Povije¬ 
sno društvo Križevci. 

Skup je otvorila predsjednica Udruge mr. Tanja 
Baran, predstavivši kratko dr. Kranjčića i Godinu 
dr. Stjepana Kranjčića, a pozdrave su izrekli i kri- 
ževački župnik Krešimir Žinić te križevački grado¬ 
načelnik Branko Hrg. Dvije upravo spjevane i skla¬ 
dane pjesme posvećene dr. Kranjčiću na v početku 
skupa izveli su Zbor mladih župe BDM Žalosne i 
sv. Marka Križevčanina te Željka Marinović i Tomi¬ 
slav Baran. Skup je protekao u osobitom duhovnom 
ozračju. 

Prvo izlaganje na temu “Kranjčićevo djetinjstvo, 
školovanje i svećeničko ređenje s osvrtom na crkvene 
i društvene prilike” održao je mr. Damir Bobovec. 

Kranjčićevo svećeničko djelovanje u Požegi, 
župi sv. Marka u Zagrebu, na Nadbiskupskom du¬ 
hovnom stolu, kod karmelićanki u Hrvatskom Le- 
skovcu i Rakovom Potoku s osvrtom na crkvene i 
društvene prilike na temelju arhivskih izvora prika¬ 
zao je dr. Stjepan Razum. 

O Katoličkoj crkvi u početcima komunističke 
vladavine i snalaženju dr. Kranjčića u tim okolno¬ 
stima govorio je dr. Jure Krišto. Iznio je činjenicu 
da je po nalogu Partije UDBA osnovala svećenič¬ 
ko udruženje da bi iznutra razarala Crkvu te je dr. 
Kranjčića predstavio kao svećenika Stepinčeve ško¬ 
le: vjernog Crkvi, Papi i beskompromisnog prema 
komunizmu. 

Mons. dr. Juraj Batelja iznio je temeljne odgojne 
smjernice kojima je nadbiskup Stepinac prodahnji- 
vao sjemeništarce i bogoslove za gorljiv apostolski 
rad te skladno djelovanje s vjernicima laicima u 
Katoličkoj akciji. Iznio je da se Kranjčić sa zatoče¬ 
nim nadbiskupom Stepincem u Krašiću susreo četiri 
puta te da ga je iscrpno izvijestio o svemu što se 
događalo na Kaptolu dok je on bio u lepoglavskoj 
kaznionici i pokušajima uplitanja komunističkih 
vlasti u upravljanje Zagrebačkom nadbiskupijom te 
o pokušaju komunističkog režima da osnutkom sve¬ 
ćeničkih udruženja iznutra razara Katoličku crkvu. 

Prikazujući što su govorila partijska izvješća o 
neprijateljskom djelovanju klera u bjelovarskoj re¬ 
giji i osobito u općini Križevci govorio je prof. Želj- 
ko Karaula. 

Dr. Josip Šalković prikazao je znanstveni i struč¬ 
ni rad dr. Kranjčića te je iznio podatak daje Kranj¬ 
čić, boraveći u izgonu kod karmelićanki u Hrvat¬ 
skom Leskovcu, doktorirao na KBF-u u Zagrebu 
31. svibnja 1952. u pravno-povijesnoj specijalizaciji 



Z. Homen: Dr. Stjepan Kranjčić (1918. - 1968.), 
ulje na platnu, 2008. 


disertacijom “Otkup pokroviteljstva u Zagrebačkoj 
nadbiskupiji”. 

Društveno-političke i gospodarske prilike u Kri¬ 
ževcima u tijeku službovanja župnika Kranjčića 
(1952. - 1968.) s posebnim osvrtom na odnos vlasti 
i Crkve prikazao je prof. Ivan Peklić. 

O dr. Kranjčiću kao vjeroučitelju i odgojitelju 
izlagala je s. dr. Valentina Mandarić, podsjetivši da 
je on uvodio vjeronauk u župi nakon što je 31. si¬ 
ječnja 1951. vjeronauk bio izbačen iz škola i kad je 
bilo zabranjeno ikakvo okupljanje učenika na vje¬ 
ronauk. 

Dr. Danijel Labaš otkrio je i predstavio sudioni¬ 
cima skupa tri Kranjčevićeva kanonsko-pravna tek¬ 
sta objavljena u Zborniku zagrebačkih bogoslova 
“Križ” te 21 tekst pjesama, sastavaka, eseja i pripo¬ 
vijesti koje je Kranjčić objavio u mjesečniku “Naša 
Gospa Lurdska”. 

Mr. Anđelko Košćak govorio je, na temelju pi¬ 
sanih svjedočanstva, o duhovnosti dr. Kranjčića. 
Pogled u dosad prikupljena svjedočanstva o glasu 
svetosti dr. Kranjčića, koji je umro 10. travnja 1968. 
u Rimu i imao nezapamćen veličanstveni sprovodni 
oproštaj u Križevcima, iznijela je mr. Tanja Baran. 

Osobito je značenje ovoga skupa što se na ini¬ 
cijativu vjernika laika progovorilo o ulozi katolič¬ 
kog svećenika, čije se djelovanje, istina, događalo 
u središnjim ustanovama Nadbiskupije i više župa, 
ali njegovo djelovanje ima odjek na opći društveni 
život i dobrobit svega naroda. Značajno je i to daje 
Zagrebačka nadbiskupija u 20. stoljeću imala brojne 
svete, neustrašive, znanosti i narodu odane svećeni¬ 
ke, a gotovo im nema spomena, ne na znanstvenom 
simpoziju, nego ni u sjećanju mjesne Crkve. Zato je 
simpozij o Kranjčiću za svaku pohvalu. Istodobno 
je primjer vrjednovanja svećeničkog rada i izgara¬ 
nja za istinu koju on naviješta i živi. 

MOLITVENA ZAJEDNICA BLAŽENOGA ALOJZU A STEPINCA 


V eć sedmu godinu u Zagrebu djeluje Molitve¬ 
na zajednica blaženoga Alojzija Stepinca. To 
je skupina katoličkih vjernika koja nastoji 
živjeti evanđelje nadahnuta primjerom bi. Alojzija 
Stepinca. Do sada se u zajednicu uključilo oko 5000 
molitelja. Ta naša braća i sestre nastoje molitvom, 
praćenom savjesnim kršćanskim životom, pridoni¬ 
jeti vlastitoj osobnoj duhovnoj formaciji, a time du¬ 
hovnoj i moralnoj obnovi Crkve u Hrvata i samoga 
hrvatskog naroda, na temeljima četrnaestostoljetne 
katoličke baštine. 

Tko može postati članom i što čini član 
Molitvene zajednice bi. Alojzija Stepinca? 

Svaki se kršćanin može uključiti u Molitvenu 
zajednicu blaženoga Alojzija Stepinca koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i bi. Alojzije. 

Prijavnica se može naručiti na sljedećoj adresi: 


Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 3 1 
tel. (01)4894 879 

Svaki štovatelj blaženoga Alojzija Stepinca 
uključen u ovu molitvenu zajednicu moli: 

- za čast i proslavu Isusa Krista i Katoličke cr¬ 
kve 

- za čvrstoću osobne vjere i vjernosti Isusu Kri¬ 
stu i Crkvi 

za svoje osobne nakane i potrebe 

- za domovinu Hrvatsku i svakoga čovjeka 

za očitovanje i potvrdu svetosti bi. Alojzija 



Kardinal Estanislao Estcban Karlić predvodi euharistijsko slavlje 
na liturgijski spomendan bi. Alojzija Stepinca u papinskom hr¬ 
vatskom zavodu sv. Jeronima u Rimu, 10. veljače 2008. 


Stepinca u postupku njegove kauze za proglaše¬ 
nje svetim. 


Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

- savjesno obavljati svoje svakodnevne obveze 

- svjedočiti kršćanske istine u privatnom i jav¬ 
nom životu 

surađivati s Postulaturom u promicanju Blaže- 
nikova glasa svetosti 

- sudjelovati svakoga 10. dana u mjesecu u slav¬ 
lju sv. mise ili na molitvenom sastanku 

- darom i žrtvom pridonositi uspješnom dovršet¬ 
ku postupka za proglašenje svetim bi. Alojzija 
Stepinca. 

S vjerom u Općinstvo svetih, za vlastite potrebe i 
potrebe braće ljudi, osobito za ozdravljenje bolesnih 
i obraćenje nevjernika, moli zagovor bi. Alojzija 
Stepinca, biskupa i mučenika s nakanom što skori- 
jega njegova proglašenja svetim. 


Nova Gradiška: Tribina uz Stepinčevo 

“Blaženi Alojzije Stepinac - uzor kršćanske sve¬ 
tosti” naziv je javne tribine održane u utorak 12. 
veljače u dvorani župe Bezgrješnog začeća Blažene 
Djevice Marije, a u povodu 110. obljetnice rođenja 
i 10. obljetnice proglašenja blaženim kardinala Ste¬ 
pinca. 

Organizator tribine bila je Molitvena zajednica 
bi Alojzija Stepinca Nova Gradiška. Pozdravne ri¬ 
ječi uputio je voditelj zajednice Jurica Borojević, a 
uvodni dio pripremila je vjeroučiteljica Martina Vi- 
dec. Predavač je bio vlč. Perica Matanović, župnik 
Bezgrješnog začeća BDM. Na tribini su bili vjernici 
s područja grada, članovi Molitvene zajednice s du¬ 
hovnim voditeljem vlč. Danijelom Engelmanom i 
đakonom IvanomVrbickym. 

»Želja mi je bila predstaviti lik Alojzija Stepin¬ 
ca kao učitelja kršćanske svetosti«, rekao je vlč. 
Matanović i ustvrdio da Blaženik može »danas biti 
putokaz svakom čovjeku, ne samo kršćaninu, nego 


svakom koji traži put mira, sreće, zadovoljstva. Ste¬ 
pinac bijaše čovjek ideala, čovjek koji je ostvarivao 
evanđeoske ideale spreman i umrijeti za njih. Upra¬ 
vo to manjka današnjem čovjeku.« 

Novogradiška Molitvena zajednica uz brojne 
djelatnosti i ove godine planira redovita hodoča¬ 
šća na grob bi. Alojzija Stepinca, posjet njegovom 
Muzeju u Zagrebu, još koju tribinu, pružiti pomoć 
svećenicima u župi i u pastoralu vjernika, humani¬ 
tarne akcije, a poglavito nastojati osobnim životom 
i molitvom u svom gradu svjedočiti vjeru. 

Valja napomenuti kako su članovi Molitvene 
zajednice bi. Alojzija Stepinca i ove godine, tradi¬ 
cionalno, sudjelovali na svečanosti proslave Stepin- 
čeva u Požegi. Sastali su se i s biskupom Antunom 
Škvorčevićem, uručili mu sliku bi. Alojzija, rad 
novogradiške pjesnikinje i slikarice Evice Kraljić, 
koja je biskupa kratko upoznala sa svojim umjetnič¬ 
kim djelovanjem. (Višnja Mikić) 

r : \ 

DAROVI ZA POKRIĆE TROŠKOVA U 
POSTUPKU PROGLAŠENJA SVETIM 
BL. ALOJZIJA STEPINCA 

Nakon objavljivanja zadnjega broja Glasni¬ 
ka svoj dar za pokriće troškova u postupku za 
proglašenje svetim kard. Alojzija Stepinca uru¬ 
čili su ovi darovatelji: Ozana CRNOGORAC - 
Biograd; Matija BURJA - M. Bistrica; Mirko 
EFENDIĆ; vlč. Ivica PUŠKADIJA; Maja Fle- 
ischer; Slavica GOČAN - Zagreb; N. N. - Za¬ 
greb; Obitelj DROPULJIĆ - Klinča Sela; N. N.; 
N.N. - Kaštel Stari; Gordana CAREVIĆ; Obitelj 
ĆUK; Nevenka iz Solina; N. N.; Đurđa i Ma- 
rin MANDIĆ - Mississauga; Stjepan SKRBIN; 
Dragica HERCEG. 

I _ J 


r 


Molitva u čast blaženoga Alojzija Stepinca, 
biskupa i mučenika 


A 


Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista i spremnost tr¬ 
pjeti za njega sve do mučeničke smrti. 

Pomozi nam slijediti njegov primjer i njegov 
nauk da bismo ljubili Krista kako gaje on lju¬ 
bio i služili Crkvi kako joj je on služio sve do 
darivanja vlastitoga života za nju. 

Njegova živa vjera u Isusa Krista i postojana 
ljubav prema Crkvi neka nas učvrste u borba¬ 
ma života na putu vječnoga spasenja. 

Po njegovu zagovoru udijeli milost svoga 
blagoslova našim biskupima, svećenicima, 
redovnicima i redovnicama, svećeničkim i 
redovničkim pripravnicima, našim obiteljima 
da budu čvrste u vjeri i blagoslovljene novim i 
brojnijim životima. 

Budi utjeha svim starijim osobama te pomoć 
bolesnicima i patnicima. 

Očeve i majke, djecu i mlade očuvaj od unu¬ 
tarnjih i vanjskih pogibelji duše i tijela. Udijeli 
milost svećeničkih i redovničkih zvanja našoj 
župi, našoj biskupiji i Crkvi u Hrvata. 


/Po njegovu zagovoru udijeli mi milost... / 
Po Kristu Gospodinu našemu. Amen. 


Nakon toga izmoli: Oče naš, Zdravo, Marijo, 
Slava Ocu, sa zazivom: Blaženi Alojzije Stepin- 
če, moli za nas! 



Preporučujemo zainteresiranim naručitelji¬ 
ma poprsje bi. Alojzija Stepinca, koje je 2008. 
u veličini 65 x 70 cm izradio V. V., student na 
Likovnoj akademiji u Splitu, smjer Likovna 
kultura, apsolvent. Diplomski rad priprema iz 
kiparstva. Ovaj rad u gipsu spremanje za odljev 
u bronci. Zainteresirani naručitelji mogu se javi¬ 
ti na adresu Uredništva Glasnika. 

___ j 


Uplatu i pretplatu za Glasnik i svoj dar za 
pokriće troškova u postupku za progla¬ 
šenje svetim kardinala Alojzija Stepinca 
možete poslati preko Zagrebačke banke 
na ime: 

Postulatura kard. Stepinca i kunski račun: 
2360000-1101605758 

ili iz inozemstva i domovine u devizama na 
sljedeći konto: 

PARTNER BANKA 
SWIFT - PAZGHR2X 

^ br. računa: 7350038425 - Juraj Batelja ^ 


( N 

Svaki dopis na Postulaturu blaženoga Alojzija 
Stepinca kojim se priopćuje primljeno uslišanje 
ili uspomena neka bude potpisan te obilježen 
nadnevkom i mjestom pisanja. Anonimna se 
pisma ne arhiviraju. Vjernici koji žele ostati 
anonimni neka to napomenu u dopisu. 

V_ J 

OBAVIJESTI 


Obavijest čitateljima Glasnika 

Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: Kaptol 18, 
pp. 949, 10001 Zagreb: 

BARBOUR, H. Ch. i BATELJA, J., Svjetlo na putu života, popravljeno i prošireno izdanje (2007.) 
službenoga duhovnog životopisa kardinala Alojzija Stepinca, nadbiskupa zagrebačkoga, mučenika, uz nje¬ 
govo proglašenje blaženim (1998.) (50 kn + poštarina); 

BATELJA, J., Najljepše Mariji. Misli blagopokojnog kardinala-nadbiskupa Alojzija Stepinca 
o štovanju Majke Božje, Zagreb, 1990. (30 kn + poštarina); 

Sluga Božji Alojzije Stepinac (kratki ilustrirani životopis), Zagreb, 1995. (30 kn + poštarina); 


ALOJZIJE KARDINAL STEPINAC, nadbiskup zagrebački, Propovijedi, govori, poruke (1941. 
- 1946.). Uvod napisali dr. J. BATELJA i dr. C. TOMIĆ, Zagreb, 1996. (80 kn + poštarina); 


ALOJZIJE-VIKTOR STEPINAC, Pisma iz sužanjstva (1951. - 1960.), (predgovor: mons. J. 
BOZANIC, nadbiskup zagrebački; uvod, bilješke i predmetno kazalo napisao i sastavio dr. J. BATELJA), 
Zagreb, 1998. (100 kn + poštarina); 

Alojzije STEPINAC, nadbiskup zagrebački, Propovijedi, govori, poruke (1934.-1940.) Prire¬ 
dio i predgovor napisao: dr. Juraj BATELJA; proslov: dr. Ante MATELJAN, Zagreb, 2000. (100 kn + 
poštarina); 

BATELJA, J., Euharistijska evangelizacija nadbiskupa Alojzija Stepinca, izd. Postulatura za 
proglašenje svetim blaženoga Alojzija Stepinca i Glas Koncila, Zagreb, 2006. (180 kn + poštarina); 

VRANEKOVIĆ, Josip, Dnevnik (1 . dio), Bilješke o životu i djelovanju u Krašiću zatočenog 
nadbiskupa zagrebačkoga i kardinala Alojzija Stepinca. Pozdravno slovo za knjigu napisao je zagrebački 
nadbiskup i kardinal Josip Bozanić, a uvodne misli i bilješke dr. Juraj Batelja. Pogovor je sastavio fra Bo- 
naventura Duda, a ilustracije su iz arhiva Postulature (100 kn + poštarina); 


Križni put s Alojzijem Stepincem - Tekst križnoga puta sastavio prof. Anton Šuljić, a postulator 
dr. Juraj Batelja probrao misli nadbiskupa i kardinala Stepinca o križnome putu te Isusovoj muci, smrti i 
uskrsnuću (15 kn + poštarina); 


Alojzije kard. STEPINAC, Propovijedi o lurdskim ukazanjima (priredio te uvodnim slovom i 
bilješkama popratio dr. J. Batelja); pozdravno slovo: mons. Juraj Jezerinac, vojni ordinarij; izdavač: Postu¬ 
latura bi. Alojzija Stepinca i Vojni ordinarijat u Republici Hrvatskoj (50 kn + poštarina). 


Zahvaljujemo na svjedočanstvima i 
ohrabrenjima koja su pismenim putem 
proslijedili brojni čitatelji i Blaženiko- 
vi štovatelji. 

Budući da nam Zagrebačka banka 
ne dostavlja redovito imena i prezime¬ 
na čitatelja i štovatelja bi. Alojzija Ste¬ 
pinca koji uplaćuju svoj dar za postu¬ 
pak njegove kanonizacije ili uplatu za 
Glasnik, molimo čitatelje i štovatelje 
da nas razumiju i ispričaju ako njiho¬ 
va imena ne donesemo pravodobno u 
Glasnikovu popisu. 



Biskupi (zdesna nalijevo) mons. Josip Mrzljak (Varaždin), mons. Ratko Perić 
(Mostar), mons. Marijan Srakić (predsjednik HBK, Đakovo), mons. Juraj Jeze¬ 
rinac (vojni ordinarij) uključili su se u veleslavlje Stepinčeva, 9. veljače 2008. 

DOJMOVI POSJETITELJA NOVOOTVORENOGA 
MUZEJA BL. ALOJZU A STEPINCA 


29. 1.2008. 

Bili smo na otvorenju Muzeja bi. Alojzija Stepinca, 
no danas smo došli u miru razgledati postav izložbe. 
Hvale je vrijedno kako je muzej uređen i opremljen 
izlošcima. Ovo je mjesto gdje bi trebali hodočastiti 
Hrvati iz svih dijelova Domovine, kako bi učili i 
naučili krvavu i tragičnu prošlost u vrijeme sotonske 
komunističke ideologije po mučeništvu blaženog 
kardinala Alojzija Stepinca. Ovo je mjesto na kojem 
bi učenici svih škola u Republici Hrvatskoj treba¬ 
li dolaziti na žive satove povijesti. U ime Udruge 
Macelj 1945. 

Damir Borovčak, glasnogovornik 

9. 2. 

Dugo smo čekali ovo, ali smo ipak dočekali - da ka¬ 
tolici Hrvati označe svoga mučenika, kad su to prije 
nas učinili drugi narodi koji su osjetili i živjeli u 
vrijeme komunizma ('ovozemaljskog blaženstva’). 
Bogu hvala da imamo ovakav kutak koji brani nas 
Hrvate katolike, kada toga još malo ima u službenoj 
politici - javnosti. 

Profesor povijesti iz Rijeke 

10 . 2 . 

Župljani župe Presvetog Trojstva Visoko pohodili 
su Muzej i grob bi. Alojzija moleći Blaženikov za¬ 
govor za Domovinu i Crkvu - posebno duhovna 
zvanja i potomstvo našim obiteljima. Bože, hvala ti 
za dar našeg blaženika Alojzija, usliši naše molitve 
da ga što prije Crkva proglasi svetim. 

Ivan Šestak, visočki župnik 

22 . 2 . 

Drago nam je što ste nam pomoću ovog muzeja 
približili stvarnu povijest Crkve u teškom pov¬ 
ijesnom vremenu. Zlo se ne ponovilo! Moli za nas, 
blaženi Alojzije. 

8.d OŠ Retkovec 

4.3. 

Zahvaljujem svemogućem Bogu za život, primjer 
i zagovor blaženoga kardinala Alojzija Stepinca 
kome povjeravam Crkvu i narod u dragoj domovini 
Hrvatskoj. 

+ Nikola Eterović 

4. 3. 

Ugodno radostan - Kardinale blaženi, moli za nas! 
Hvala! 

+ Slobodan Štambuk, hvarsko-bračko-viški 

4.3. 

I kao dugogodišnji muzealac, čestitam na odličnom 
postavu muzejske zbirke na sjećanje za blaženog 
kardinala Stepinca. 

Emilio Marin, 
veleposlanik RH pri Svetoj Stolici 

6.3. 

Uvijek smo željeli jedan ovakav postav o našem 


Blaženiku. Zadovoljni smo i sretni da smo u našem 
narodu imali takvog velikana. Hvala svima na 
uređenju postava. 

Karlo Mirković 


8.3. 


Velik dan za mene i braću... Klanjamo se memoriji 
velikog imena. 

General A. Roso 


27. 3. 


- Dragi i voljeni naš blaženi Alojzije, i opet si nam 
pokazao da se isplati vjerovati i ići do kraja. Uzda- 
jemo se u onoga koji je slomio vlast smrti. Molimo 
za tvoj zagovor. 

Mihael (iz trbuha), 
Kristina i Krešimir Petrušić 



Hodočasnici župe sv. Josipa iz Splita ispred crkve 
Presv. Trojstva u Krašiću, 9. veljače 2008. (snimio: D. K.) 


( ; ■> 

Hvala Vam što čitate i drugima omogućujete 

primati Glasnik 'Blaženi Alojzije Stepinac’. Ako 
na vrijeme podmirite svoje obveze prema Gla¬ 
sniku, on će moći redovito izlaziti i biti vjesnik 
Blaženikovih vrlina, kojima ga je Bog prosla¬ 
vio za dobro svoje Crkve i hrvatskoga naroda. 
Glasnik može svaki čitatelj i svjedok obogati¬ 
ti svojim dopisom i uspomenama na kardinala 
Stepinca ili fotografijom iz njegova života. Ako 
ste bili dionikom koje svečanosti priređene u 
njegov spomen, izvijestite o tome putem Gla¬ 
snika sve prijatelje i štovatelje kard. Stepinca. 

SVJEDOČANSTVA 


Sretno položen ispit 


S rdačan pozdrav. Zovem se Viktorija Ezbe- 
gović. Živim i radim u Osijeku. Studiram i 
radim. Željela bih posvjedočiti uslišanje mo¬ 
litve po zagovoru bi. Alojzija Stepinca. Radi se o 
ispitu za koji sam često pomislila da ga ne ću moći 
položiti jer sam dosta puta pala. Tada je u našoj Župi 
Preslavnoga Imena Marijina u Donjem gradu (u si¬ 
ječnju) organizirana devetnica u čast Alojziju Ste- 
pincu i Gospi Lurdskoj. 

Svećenik je napomenuo da bi bilo dobro uključiti 
se u molitvu za osobne životne potrebe. Spomenuo 
je i polaganje ispita. Na to sam ja pomislila kako mi 
je to jedini izlaz jer sam već postajala očajna pogo¬ 
tovo zbog ponuđene “pomoći” oko polaganja ispita 
jedne osobe. 

Ubrzo po završetku devetnice, hvala Bogu, polo¬ 
žila sam taj ispit. Svjesna sam da to mogu zahvaliti 
Alojziju Stepincu i ovim putem želim to i posvjedo¬ 
čiti. Nadam se da sam sve napisala, ukoliko je još 
nešto potrebno, molim Vas da me obavijestite. 

Viktorija Ezbegović 

Vjera u Boga bila je jača! 

ovem se Radmila Miletić. Imam 51 godinu. 
Majka sam dvoje djece. Živim i radim u Zadru. 
Već 15 godina imam svoju cvjećamicu. Bog 
mi je dao da imam smisla za takav posao. 

Radeći vrijedno i pošteno kroz moje ruke je pro¬ 
lazilo jako puno novaca, ali je i odlazio, ni sama ne 
znam gdje. Vjerovala sam u Boga, ali mije rad bio 
na prvom mjestu. Radila sam i nedjeljom tako da 
uglavnom nisam išla na mise. S vremenom sam po¬ 
čela gubiti snagu i volju za sve. Prolazila sam teške 
trenutke i bila veoma nesretna. Ni sama ne znam 
kako sam prije četiri godine sjela u auto i otišla u 
crkvu blaženog Alojzija u čijoj župi ne živim. Tamo 
me primio svećenik don Šime Perić. 

Od toga trenutka promijenila sam svoj život. Pre¬ 
stala sam raditi nedjeljom, idem redovito na misu, a 
uključila sam se i u molitvenu zajednicu u toj župi. 
Tada sam se zavjetovala blaženom Alojziju da će 
njegov oltar biti uvijek okićen cvijećem. To radim 
već četiri godine jer je tu počeo moj novi život. 

A onda je krenuo moj trnoviti put pun kušnji, 
patnje i bolesti, ali ni u jednom trenutku nisam iz¬ 
gubila vjeru. Padala sam, prolazila pakao, ali vjera 
u Boga bila je jača. 

Bolesti su počele harati u mom tijelu. Pojavio se 
tumor koji mi je došao do pluća i bubrega, ali uz 
pomoć Božju uspjela sam preživjeti. Baš kad sam 
pomislila da sam konačno dobila mir, nakon osam 
mjeseci pojavio se tumor na ramenu. To me slomilo. 

Odmah sam se povjerila don Šimi. On je odvojio 
vrijeme za mene, položio mi ruku na rame i molio 


blaženoga Alojzija da me izliječi kako bih i dalje 
mogla njegov oltar kititi cvijećem. Rekla sam sve¬ 
ćeniku da sam čula nečiji glas dok se molio koji mi 
je rekao: »To nije bolest nego zlo!« Don Šime je 
rekao da je to dobar znak te da će sve biti dobro. 

Ubrzo je došao dan moga odlaska u bolnicu i 
tada je počeo moj križni put koji je trajao četrnaest 
dana. Svaki su me dan pripremali za operaciju, no 
nikad ne bih došla na red. I tako cijeli tjedan. Počela 
sam slabiti, a bolovi su bivali sve jači. 

Bio je petak kad su me odvezli u salu i spremali 
se za operativni zahvat. Međutim, liječnici su se po¬ 
svađali oko toga gdje da me otvore pa su me vratili 
kući. 

Kako je bio petak, uvečer je bio veliki molitveni 
susret u župi blaženogAlojzija gdje ja redovno idem. 
Budući da sam bila slaba i nisam se osjećala dobro, 
te večeri nisam mogla doći. Sjedila sam u kući kad 
je odjednom u moje tijelo došla oluja: treslo me i 
nosilo baš poput olujnog vjetra. Bilo je grozno. Tra¬ 
jalo je 15-ak minuta, a onda sam osjetila smirenje. 
Znala sam daje to molitva za mene od moje zajed¬ 
nice. Nakon toga zlo je počelo sve jače udarati jer 
su mu to bili zadnji trzaji. Suprug me odveo na hitnu 
gdje sam dobila injekcije, ali ništa nije bilo lakše. 

Završila sam u bolnici na infuziji gdje su me 
tri dana oporavljali i spremali za operaciju. Četvrti 
su me dan odvezli u salu gdje su četiri sata kopali 
po mome tijelu, a ništa nisu našli. Nastao je nemir 
među liječnicima. Čim sam se probudila, tako izre¬ 
zanu su me odvezli na magnetsku rezonanciju gdje 
je nalaz pokazao da tumora nema. 

Cijejo vrijeme sam u ruci držala krunicu koju mi 
je don Šime donio iz Jeruzalema. Jednom mi je se¬ 
stra rekla: »Gospođo, morali biste ostaviti krunicu 
bar dok vadim krv.« Rekla sam: »Ne mogu, sestro! 
Vi imate vena koliko hoćete, a ja nemam nikoga 
nego Isusa. Samo me on može spasiti i nitko drugi!« 

Prilažem Vam dokumentaciju prije i poslije ope¬ 
racije jer sam sigurna da me blaženi Alojzije izli¬ 
ječio i da je Gospodin odlučio da on bude moj za¬ 
štitnik. 

Hvala Gospodinu koji je zagovorom blaženog 
Alojzija učinio svoje djelo. 

RADMILA MILETIĆ 

( - ! - *\ 

Zahvaljujemo svim dobročiniteljima i su¬ 
radnicima, čijom molitvom i darom napreduje 
postupak za proglašenje svetim bi. Alojzija Ste¬ 
pinca. 

Molimo Vas, pošaljite nam kopiju uplata iz¬ 
vršenih preko bankovnoga računa jer nam banka 
ne isporučuje imena uplatitelja. 

^ ____ ) 

BLAŽENIK U JASTREBARSKOM 


SLAVLJENJE SV. POTVRDE DJECE RATNE SIROČADI 
U JASTREBARSKOM 25. SRPNJA 1943. 


Nadbiskup Alojzije Stepi- 
nac je 24. srpnja 1943. podi¬ 
jelio sakrament Potvrde u 
Dječjem domu ratne siročadi 
u Jastrebarskom. Zbog kle¬ 
veta kojima je komunistički 
režim nastojao ocrniti svi¬ 
jetli lik samoga nadbiskupa 
Stepinca i časnih sestara 
koje su vodile brigu za rat¬ 
nu siročad smještenu u tom 
Domu, prenosimo u cijelosti 
članak koji je prigodom ovoga 
Nadbiskupovog pohoda Jas¬ 
trebarskom donio katolički 
dnevnik Hrvatska straža pod 
naslovom: “Državni dječji 
dom u Jastrebarskom”. Pri¬ 
lagodili smo ga samo suvre¬ 
menoj pravopisnoj normi, ne 
dirajući u leksik. 



Ratnoj siročadi u Dječjem domu u Jastrebarskom, 25. srpnja 1943., kumovali su 
predstavnici svih staleža, a sakrament potvrde podijelio im je 
nadbiskup Alojzije Stepinac. 



Državni dječji dom u Jastrebarskom 

Velika skrb za djecu stradalnika 

Nedaleko od trgovišta Jastrebarsko nalazi se stari 
dvorac grofa Stjepana Erdodija, okružen lijepim 
perivojima, u kojima se nalaze ribnjaci, kupališni 
bazeni, samotni putići, drvoredi starog drveća. Staz- 
ice posute šljunkom škripe pod nogama narušujući 
sjenati mir usnula dvorca. Rano je poslijepodne. 
Takovu mirnu sliku dobili smo upućujući 
se u obnovljeni dvorac da razgledamo 
njegove prostorije i uređaje gdje su sada 
smještena djeca stradalnika. 

Dvorac grofa Erdodija bio je do nedav¬ 
no posve zapušten. U vrijeme posljednjih 
dana bivše države dvorac je obnovljen, a 
u njemu su smješteni dječaci bez roditel¬ 
ja, povjereni brizi časnih sestara reda sv. 

Vinka. U početku bilo je ovdje smješteno 
nešto preko dvije stotine dječaka koji su 
tu polazili redovitu školsku naobrazbu i 
upućivali se u sve poljodjelske poslove. 

Međutim, po proglašenju Nezavisne 
Države Hrvatske, nakon razbojničkih na¬ 
padaja odmetnika, ostalo je mnogo djece 
bez roditelja, pa ih je hrvatska vlada, koja 
je odmah posvetila veliku brigu ovoj 
djeci, smjestila u ovaj sirotinjski Dom, 
uredivši epidemijsko prihvatilište i bol¬ 
nicu. 

Prijašnji mali stanovnici bili su 
smješteni u ostale dvije zgrade, gdje 
su i nadalje provodili svoj mirni i radni 


život. Dom se sve više punio djecom koja su trebala 
brižnu liječničku pomoć, pa se posao časnih ses¬ 
tara sve više razgranjivao. Da se uzmogne skloniti 
svu djecu uređeno je još jedno prihvatilište u Reki, 
gdje su brigu oko djece osim liječnika preuzele 
tečaj ke Hrvatskog Crvenog križa. Mnogo teško 
bolesne djece umrlo je u teškim danima. Da bude 
zlo još veće, pobrinuli su se banditski vođe, koji se 
sa svojim divljačkim hordama navalili u kolovozu 
prošle godine na ova prihvatilišta. Odveli su oko 


Nadbiskup Stepinac obilazi imanje Dječjeg doma ratne siročadi 
u Jastrebarskom, 24. srpnja 1943 

(nastavak na str. 44.) 

SVJEDOK VREMENA - Vilim CECELJA 


S tota obljetnica rođenja blagopokojnog vic. Vi- 
lima Cecelje već se sasvim primakla. Čitate¬ 
ljima možemo najaviti objavljivanje njegova 
životopisa sigurnim. Iako su se već javili štovatelji i 
prijatelji vlč. Cecelje svojim prilozima za životopis, 
a njegovo je pisanje već pri kraju, ipak još uvijek 
pozivamo čitatelje Glasnika na suradnju. Molimo 
da se svojim sjećanjima, dokumentima i fotogra¬ 
fijama javite na adresu Glasnika ili na adresu vlč. 
Andrije Lukinovića Kaptol 27, 10000 Zagreb, e- 
mail: alukinovic@zg.t-com.hr ili pak g. Ivi Pompe- 
ru, Rosengasse 10, 5020 Salzburg, Austria, e-mail: 
i vo j3°mper@hotmai 1 .c om. 

Prilog u ovom broju posvetili smo Ceceljinom 
uređivanju i vođenju Glasnika Srca Isusova i 
Marijina u Salzburgu tijekom osamnaest godina 
(1950.-1968.). 

Urednik Glasnika Srca Isusova i Marijina 

Izdavanje mjesečnika Glasnika Srdca Isusova i 
Marijina u Salzburgu (1949. - 1968.) bio je čudesan 
pothvat nekolicine hrvatskih katoličkih svećenika, 
emigranata u Salzburgu, predvođenih velezaslužnim 
don Jurom Vrdoljakom. Bili su to ljudi koji, osim 
vjerničkog i domoljubnog zanosa, zapravo ništa 
drugo nisu imali; puka sirotinja s teškim bremenom 
na plećima mnogobrojne, još ljuće sirotinje, sunaro¬ 
dnjaka, izbjeglih iz vlastite domovine, pod tuđim 
suncem, na tuđoj zemlji. Zamisao o pokretanju 
časopisa, bez šilinga u džepu, bez prostorija i bilo 
kakve opreme, bez potpore, bez čitatelja, pa i bez 
stručnih suradnika, mogla bi izgledati samo tlapnja, 
čak suludi pothvat. Za sve, osim za ove zanesenjake 
koji su ga pokrenuli. 

Glasnik su pokrenuli da bude poruka Hrvatima, 
ponajprije onima koji su živjeli u slobodi bez do¬ 
movine, potom onima u domovini bez slobode, da 
»čovjek ne živi samo o kruhu«, kojim riječima don 
Jure Vrdoljak započinje uvodni članak prvoga broja 
u siječnju 1949. pod naslovom “Najveća potreba”. 
U tom je duhu napisan članak “Od Srdca k Srdcu” 
u prvom broju Glasnika. »Izgubili smo domovinu«, 
započinje članak, »njena brda i doline, potoke i 
rieke, šume i luke, plavo nebo i sinje njeno more. 
Izgubismo domove i naše oltare, zemlju natopljenu 
krvlju njenih sinova, posijanu grobovima naših 
najbližih, okovanu robskim lancima.« 

Treći Hrvati, oni u domovini na vlasti, Glasnik 
su, po službenoj dužnosti, radi očuvanja ‘državnog i 
društvenog uređenja’ morali pažljivo čitati i, jasno, 
nastojali ga svim sredstvima ušutkati. 

Velečasni Cecelja bio je suradnik Glasnika od 
njegova prvoga broja, a 1950. godine preuzeo je 
uredništvo i upravu i taj posao obnašao do kraja 
1968. godine kada je Glasnik prestao izlaziti te nije 
čudo da su ga čitatelji popularno zvali “Ceceljin 
glasnik”. 



Don Jure Vrdoljak, utemeljitelj Glasnika 


Čitajući Ceceljine članke i promatrajući cjelok¬ 
upna godišta Glasnika pod njegovim uredništvom 
otkriva se što je on nosio u duši: djelotvornu, živu 
vjeru i ljubav prema Katoličkoj crkvi i hrvatskom 
narodu. On je zauzet za dobrobit siromašnih 
hrvatskih izbjeglica, kojima nastoji pružiti sigurn¬ 
ost, priskrbiti osnovne životne potrebe te uliti u dušu 
žarku vjeru i ljubav prema Domovini i Crkvi. To se 
kao crvena nit provlači iz broja u broj Glasnika. On 
o tomu sam piše i u Glasnik uvrštava takve članke 
drugih suradnika. 

Posebno treba istaknuti dvije glavne teme koje 
u njegovim tekstovima i u Glasniku općenito, zauz¬ 
imaju središnje mjesto: nadbiskup Alojzije Stepinac 
i Bleiburg, sa svim onim što pod pojmom Bleiburg 
mislimo. 

Velečasni Cecelja borio se svih godina u kojima 
je vodio Glasnik s golemim poteškoćama. Od broja 
do broja doslovce se nije znalo hoće li se idući broj 
pojaviti jer je uvijek nedostajalo sredstava. I uvijek 
ih je Cecelja odnekud smogao. Kada se u domov¬ 
ini počeo obnavljati vjerski tisak, pokazalo se da 
Glasnik više nije neophodan i utrnuo je. Zadnji broj 
Glasnika bio je 12. prosinački broj 1968. godine. 
Velečasni Cecelja ovako se oprostio od čitatelja 
Glasnika : 

»Nakon dvadeset godina svijet se oko nas u 
mnogočemu izmijenio. I Crkva je s Vatikans- 

kim saborom udarila novim putovima u odgoju 
svojih vjernika i u širenju kršćanstva. Ona traži 
prilagođivanje novim prilikama i trudi se, kako bi 
novim, boljim izrazima protumačila modemom 
čovjeku vječne istine. Za to treba novih apostola, 
koji će znati trgnuti svijet iz vjerskog nehaja i vratiti 
ga opet na put vjere. Potrebna je nova metoda, nov 
način, a to mogu dati oni, koji su rasli u novoj sre¬ 
dini, koji će bolje razumjeti vjerske i duševne prob¬ 
leme današnjeg čovjeka.« 

»S ovim brojem Glasnik Srca Isusova i Marijina 
prestaje izlaziti. Na to nas sile financijske poteškoće 
j er su troškovi oko izdavanja svakim danom sve veći, 
a izvori, što je i razumljivo, sve manji. Zato je ure¬ 
dnik Glasnika razložio svoje stanovište na sastanku 
hrvatskih svećenika u Salzburgu od 19. do 22. XI., 
pa je zaključeno da se Glasnik obustavi. Potrebno 
je prenijeti Središnjicu Caritasa u Beč jer Salzburg 
više nije centar, kao što je bio do pred kratko vri¬ 
jeme, bar za izbjeglice. Danas ima u Austriji preko 
45.000 naših radnika, a izbjeglice su smještene u 
lager Traiskirchen, koji je također blizu Beča. Čitav 
organizacijski posao treba prema tome prenijeti 
u Beč, gdje je i središte vlade, u rukama koje leži 
rješavanje problema i radnika i izbjeglica.« 

Cecelja o Glasniku: Puno mije ipak lakše od- 
kad nemam brige s mjesečnikom (Glasnik SIM, op. 
m.). Sad istom vidim koliki je to bio teret. (Pismo 
Draganoviću 10. XI. 1969. Koresp. br. 301). 

Čitatelji o Glasniku: 

»Moramo biti prezadovoljni da to svladate što 
imate, jer svaki drugi na Vašem mjestu bi upravo 
pobjegao i nastojao da ostane nepoznat, a Vi još uvi¬ 
jek na svom položaju, nosite veliko breme i radite 
bez riječi.« (Ante Mikrut, 9. veljače 1964., suradnik 
i čitatelj. Ceceljin arhiv, pošta.) 


»Stomi pišete dami neće imati ko 
da Čita nas Glasnik meni jest zato 
jako teško ali jesam jedan Rođeni i 
Umrli Hrvat i za moj majčin jezik 
i za moju Hrvatsku Bracu ja uvi¬ 
jek pitam. Ja njega uvijek nosim 
kod mene i dadem Njemcima dami 
Čitaju a ja slusam i slažem slovo po 
slovo Riječ po Riječ i kada dodem 
u moj Stan ondame Suze poliju.« 
(Šime Vukić, gotovo slijepi hrvatski 
emigrant, 1. svibnja 1952., Ceceljin 
arhiv, pošta.) 

»Čitajući Glasnik, ovaj zadnji 
broj, veoma me je ožalostilo kad 
sam vidjela da je Glasnik prestao 
izlaziti i daje ovo zadnji broj. Veli¬ 
ka je šteta za nas emigrante. Glasnik 
nam je vrijedio u tuđini, dao nam 
je snagu, utjehu i hrabrosti, ujedno 
nam je bio za vjerski život.« 

»Mogu vam reći da mi je Glas¬ 
nik bio prva utjeha kad sam došla u 
Švedsku. Velika je sramota od nas 



Hrvata da nam Glasnik Srca Isusova i Marijina 
prestane izlaziti zbog financijske pomoći, a nas to¬ 
liko u slobodnom svijetu. Mnogo se novaca potroši 
u ono što nije potrebno, a za Glasnik se ne može 
pomoći; može se, samo ako se hoće.Velečasni, Vi 
ste mnogo truda uložili oko našeg Glasnika, jer nije 
lako s narodom. Bilo ih je mnogih koji nisu htjeli 
redovito slati svoju pretplatu za Glasnik ”. (Milka 
Šolić, hrvatska izbjeglica, 8. veljače 1969.) 


POSLJEDNJI BROJ GLASNIKA 

Godine 1945. hrvatske su izbjeglice napučile, tako reći, preko noći 
logore Austrije, Njemačke i Italije. U prvim danima svatko se snalazio, 
kako je znao. Gdje se srećom našao svećenik, išlo je lakše, jer se on 
zauzimao kod vlasti za potrebe toga svijeta. Nije uvijek ni on uspio, ali 
je bilo pomoženo bar nešto. 

U prvo vrijeme nije se moglo ni misliti na neki sredjeni vjerski život. 
Bila je velika sreća, ako se mogla održati bar nedjeljnja misa. Kad su se 
izbjeglice nekako ustalile u pojedinim logorima, nastojalo se i oko skrbi 
za vjerski tisak. Trebalo je odgajati i djecu, koja su bila prepuštena 
razornom logorskome životu, pa je svećenik Želimir Liko u logoru Pegetz 
u Lienzu bio izdao šapirografirani Mali katekizam. Pojavio se i prvi 
povremeni časopis: „Zov Marijin", koji je uredjivao Don Nikola Tojčić. 
Ali se sav taj rad ograničio tek na dotične logore ili u najboljemu slučaju 
na jednu pokrajinu. Nedostajalo je medjusobne povezanosti. Prvi korak u 
tome učinjen je osnivanjem Središnjice hrvatskoga Caritasa u Salzburgu, 
u kasnu jesen god. 1947. Vodstvo je dano Don Juri Vrdoljaku. Na sveće¬ 
ničkom sastanku u Salzburgu odmah iza toga bio je usvojen njegov prijedlog, 
da se izdaje jedan glasnik, koji bi izbjeglicama pružio vjersko štivo i pove¬ 
zivao ih medjusobno. Prvi broj toga lista izišao je u siječnju 1949. pod 
naslovom: Glasnik Srca Isusova i Marijina. 

Glasnik je uredjivao najprije Prof. Franjo Krautzer. Vjerski list su 
izbjeglice rado primili, jer im je uz vjersko štivo pružao i sve, što se 
odnosilo na njihov život u tudjini. Gasnik je brzo prešao granice Austrije: 
Svaki iseljenik u prekomorske zemlje nosio ga sa sobom, pokazivao drugima, 
i tako je uskoro povezivao hrvatsku emigraciju na svih pet konitenenata. 
Svoju ulogu vršio je dvadeset godina, sve do dana današnjega. Koliki je bio 
njegov uspjeh i utjecaj, prosudit će povijest hrvatske emigracije. 

Ceceljin uvod u posljednji broj Glasnika 

VRANEKOVIĆEV DNEVNIK 


Nastavljamo objavljivati izabrana poglavlja 
dnevnika vlč. Josipa Vranekovića u kojima je on 
opisao život i stradanja blaženoga Alojzija Ste- 
pinca na izdržavanju kazne u Krašiću. 

Blaženik je u Krašić prebačen 5. prosinca 
1951. Bilo je to premještanje iz jednoga zatvo¬ 
ra u drugi. I tu je bio onemogućen u vršenju 
biskupske službe, ponižavan i progonjen. O 
tom progonu on je napisao mnoga svjedočan¬ 
stva. Jedno od njih nalazimo i u pismu koje 29. 
listopada 1953. napisao vlč. Marku Periću, 1 
^svećeniku Mostarsko-duvanjske biskupije. 

“Carissime! 

Primio sam Vaše cijenjeno^ pismo s izvještajem 
o stanju preuzv. biskupa dr. Čule. 2 Duboko me je 
dirnula Vaša sinovska ljubav prema Vašem dragom 
biskupu, i nadam se da ćete ju gajiti i ubuduće, jer on 
to zaslužuje kao čovjek, kao svećenik, kao biskup, 
koji nosi preteško breme pastirske službe u najtežim 
danima naše povijesti. 

Kako vidim iz Vašega pisma, njegovo se stanje 
znatno pogoršalo. Što ćemo! Možda je sveta volja 
Božja da i on i ja predamo naše živote Bogu da se 
spasi stado. I moja je naime bolest smrtonosna, pa 
bih morao krenuti na koju kliniku u inozemstvo jer 
kod nas nema odgovarajućeg lijeka za moju bolest 
(radiumfosfor, itd). Ja bih dakako mogao otići. Bu¬ 
dite uvjereni da bi i njega smjesta pustili otići. Ali 
uvjet i kod mene i kod njega, da padnemo na kolje¬ 
na pred Balom i odamo mu počast, koja ide jedino 
Bogu živome. A to ne smijem ni ja ni on. Ergo, valja 
biti spreman na smrt, ako dragi Bog hoće. Ja sam 
svakako odlučio uz milost Božju tako. A kako vidim, 
i on, makar nismo ni riječi izmijenili, a niti mogli iz¬ 
mijeniti. Mi bismo morali izdati prava Crkve Božje 
ako hoćemo spasiti vlastite živote. A to ne smijemo 
i ne možemo. 

Dobro je da ste izvijestili preuzv. nadbiskupa Uj- 
čića. Nadam se da će on naći mogućnost da izvijesti 
Svetu Stolicu. Ja te mogućnosti nemam jer sam stal¬ 
no pod stražom i interniran. Što više, straže su poja¬ 
čane i više ne mogu k meni ni biskupi ni svećenici ni 
privatnici. Svakoga se zaustavlja ako je i najmanja 

1 Vlč. Marko Perić, r. 14.X. 1926. u Donjim Jasenjanima (ž. Bi¬ 
jelo Polje); za svećenika Mostarsko-duvanjske biskupije zaređen 
je u Zagrebu 29.VI.1952; genaralni vikar u Mostaru od 1970. do 
1971. te od 1971. do 1981.; imenovanje kotorskim biskupom 
5. V. 1981. i posvećen 26.VI1. iste godine. Umro je, iznenada, u 
Rimu 5.VI. 1983. 

2 Mons. Petar Čule, r. 18.11.1898. u Kruševu; zaređen za svećenika 
Mostarsko-duvanjske biskupije u Sarajevu 20. VI. 1920; za bi¬ 
skupa Mostarsko-duvanjskog i upravitelja biskupije Trebinjsko- 

mrkanjske posvećen u Mostaru 4.X.1942.; radi vjernosti Kristu 
i Crkvi lišen slobode 22.IV. 1948., a osuđen u srpnju na 11 i pol 
godina strogog zatvora; uvjetno oslobođen 30.X.1955.; upra¬ 
vljao biskupijama opet od listopada 1957. do 14.IX.1980.; umro 
u Mostaru 29.VI1.1985. 



BI. Alojzije Stepinac s časnim sestrama milosrdnicama, 
19. srpnja 1943. 


sumnja da ide do mene i tjeraju ga natrag uz stereo¬ 
tipno ponavljanje: “To je ratni zločinac, tamo se ne 
smije ići.” 

Poštom se pak ia ne služim već od 1945. godi¬ 

ne, jer za to imam važnih razloga. Ni jednoga pisma 
otada nisam pisao poštom, osim što potvrdim primi¬ 
tak kojeg preporučenog pisma, što moram. Usmeno 
bih mogao o tome više pripovijedati. Nemam dakle 
mogućnosti da informiram svjetsku javnost točnije o 
dragom biskupu Vašemu. 

Međutim, što sam mogao, učinio sam dok je još 
bio ovdje preuzv. apostolski otpravnik poslova Nun¬ 
cijature mons. Oddi. 3 No krivo bi sudili da katolička 
javnost vani na Zapadu ništa ne zna i ne poduzimlje 
glede Vašeg preuzv. biskupa. Budite uvjereni da se 
mnogo pisalo i piše u njegov prilog po katoličkom 
svijetu, samo što do nas malo ili ništa dopre izvana. 
Ja sam lično imao prilike ne jedanput čitati o njego¬ 
vim patnjama u inozemnoj štampi. 

O jednome napose možete biti sigurni: kad bi ga 
i sav svijet zaboravio, ne bi ga zaboravio Sveti Otac. 
Ako itko osjeća boli Crkve, osjeća ih Namjesnik 
Kristov. Ako možda i ne spominje pojedinca ime¬ 
nom, zna se na koga misli. Tako eto ove godine cijeli 
mjesec februar molilo se po svem katoličkom svijetu 
na nakanu po odredbi Svetog Oca: “ CorJesu , utver- 
secutionibus afflicti sint fortes in fide usgue ad san- 

3 Mons. Silvio Oddi, r. 14.X1.1910. u Morfassu (Piacenza- 
Bobbio); zaređen za svećenika 21.V. 1933.; za biskupa posvećen 
27.IX. 1953.; bio izvanredni opunomoćenik “ad intar” Apostol¬ 
ske nuncijature u Beogradu od travnja 1950. do 17.XII.1952., 
kad mu je, nakon imenovanja nadbiskupa Stepinca kardinalom, 
jugoslavenska vlada naredila “u roku od tjedan dana” napustiti 
zemlju. 


38 





















BLAŽENI ALOJZIJE STEPINAC 2. [god. XV) 2008. 


zuinem. Te rozamus audi nos!” 4 Vaš je dragi biskup, 
kako vidite odlučan i umrijeti za svete ideale Crkve 
Božje. Nema sumnje, daje tomu mnogo doprinio ka¬ 
tolički svijet. A što da kažemo lično o Svetome Ocu, 
kojemu stoji na raspolaganje thesaurus Ecclesiae? 5 
Uvjeren sam, da grabi iz njega obilato, da pomogne i 
nama svima, u prvom redu biskupima, na kojima leži 
odgovornost najveća. Ja Vam mogu u svoj iskrenosti 
duše reći da ne bih po svojim silama izdržao nijed¬ 
nog dana da nema molitava milijuna dobrih duša po 
svemu svijetu koje mole za progonjenu Crkvu. 

A što se tiče pohvala svijeta, niti nam one mogu 
što koristiti pred Bogom niti nam mogu njihove grd¬ 
nje i napadaji što škoditi pred Bogom. 

I za Vašeg dragog biskupa vrijedi obećanje Gos¬ 
podinovo: “ Ego ero merces tua magna nimisT 6 1 taj 
dan nagrade sigurno će doći. A Gospodin će naći i 
novog pastira po Srcu svome, ako bi dosadanji mo¬ 
rao položiti život za ovce. Budite i u tom pogledu 
bez brige, osim da revno molite i na tu nakanu, kao 
što ću i ja. 

Pozdravite lijepo s moje strane presv. Majića. 7 
Ja iz daljine promatram, koliko mogu, njegov rad i 
napore i recite mu da mu od sveg srca čestitam na 
divnom držanju u ovim danima patnje, a i svem nje¬ 
govom dragom hercegovačkom puku. Vaše patnje i 
naše su patnje i mi smo s vama svima jedno srce i 
jedna duša. 

Konačno, da pri pomognem presv. Majiću, ako 
treba što za dragoga mons. Čulu, stavljam Vam na 
dispoziciju dvije stotine dolara od mog 
fonda u Americi. Rado bih i više, ali 
ima hiljade potreba na sve strane, a 
htio bih po mogućnosti dati svima što 
mogu. Stavite se u vezu s preuzv. Sali- 
som glede isplate (samo ništa ne pišite 
poštom). Od srca pozdravlja i blago- 
slivlje sve 

+ Alojzije 

kardinal-nadbiskup zagrebački 8 
9. XI. 1953. 

Pošaljem Vladu Ivasića do dr. Ban- 
kovića da pita kako je s poreznom tuž¬ 
bom. Odgovor: »Rješenje je tu, ali nitko 
mu se ne pokorava!« Eminencija: »Ova- 
kovi sudovi znak su daje temelj slab!« 

*_* 

Danas sam pozvao I. r. djece da 
umjesto u nedjelju dođu na vjeronauku 
utorak. Učiteljica Bartaković im brani. 

Dođu samo djeca koja su s ovu stranu 
crkve, a prema Brezariću morali su svi u redu dva po 
dva otići. Mali Josip Županac iz Brezarića da može 

4 “Srce Isusovo, da se dostojiš sve pritiješnjene progonstvima 
uzdržati jakima u vjeri sve do prolijevanja krvi, Tebe molimo, 
usliši nas!” 

5 Blago Crkve. 

6 “Ja ću biti nagrada tvoja vrlo velika!”, usp. Post 15, 1 

7 Vlč. Andrija Majić, r. u Drinovcima 9.IV.1892.; za svećenika 
Mostarsko-duvanjske biskupije je zaređen 11.VI.1915.; general¬ 
ni vikar i konzultor od 1942.; biskupski delegat (sede impedita) 
od 1948. do 1956.; u zatvoru tri mjeseca 1950. te četiri godine: 
od 1958. do 1962. Umro u Studencima, 31.XII. 1978. 

8 AP, sv. XII., str. 200.-201. 


doći, kaže učiteljici da ide do tetke kod Šimečkoga. 
Ode i sav zapuhan dojuri iza crkve na sakristijska 
vrata. Djeca su shvatila o čemu se radi. Ovoga puta 
sam ih pustio kući i za sada vjeronauk moram opet 
držati nedjeljom. 

*_* 

Jučer sam išao pitati na miliciju mogu li moji ro¬ 
ditelji doći k meni ovamo. Komandir pita telefonom 
u Jasku, ali navodno nema tamo onoga koji bi mu na 
to mogao odgovoriti. »Najkasnije sutra javit ću vam 
kako stvar stoji« - reče mi komandir. No, do sada 
ni riječi. Lažu! Rekao sam im: »Recite Drpiću (šef 
Udbe), ako moji roditelji ne mogu do mene, onda sam 
ja u formalnom zatvoru prije svake presude!« 

- Ne odgovaraju na tužbu, na molbe za procesiju, 
sada na ovo pitanje. Pa ja sam onda izvan zakona! 

*_* 

Ovih dana Eminencija služi svete mise na nakanu 
da »dobri Bog prosvijetli ove jadnike koji će 12. o. 
mj. pokleknuti pred Balom!«... »Neka samo dođu na 
sastanak, ali ja se nadam da će dobar dio klera izdr¬ 
žati.« 

*_* 

Kažem Eminenciji da će CMD-aši prigodom sa¬ 
stanka u Zagrebu imati besplatni stan, hranu, dnevni¬ 
ce... »Vi ćete to već s porezom platiti!« - kaže on. 

11. XI. 1953. 

Jučer je Eminencija rekao preč. Šimeckom: »Ci¬ 
jelu noć nisam spavao misleći na one jadnike (CMD) 
što spremaju. Nesretnici! Zar ne vide kuda to vodi! 


Ovi idu za potpunim odcjepljenjem od Rima, a onda 
što smo!?« 

*_* 

Sve molitve i žrtve ovih dana Eminencija prikazu¬ 
je na nakanu: Ut ii los confundere digneris, Te roga- 
mus audi nos! 9 Na tu nakanu svake nedjelje molim s 
vjernicima jedan Očenaš. Danas iza sv. mise Eminen¬ 
ciji je podrhtavao glas kad je molio s narodom završ¬ 
ne molitve... 

Uzdržaje se od jela... Adorira po cijeli sat. Zami- 


9 »Da ih se dostojiš smesti. Tebe molimo, usliši nas!« 

šljen je... Crvenilo mu udara u lice... 

Misli na jadne svećenike koji su se 
dali ‘upreći u ovo kolo’. 

12. XI. 1953. 

Sajović na objedu. Eminenciju 
veseli da je tako odlučan. - Danas 
Eminencija nije izišao na šetnju. Ci¬ 
jeli dan moli da se dragi Bog smiluje 
ovim jadnicima (CMD). - »Znam da 
mnogi od njih jednako misle u duši 
kao i mi, ali eto zastrašeni su i nasjeli, 
i već sada je teško natrag. Baš zato što 
je Crkva toliko pritisnuta, čvrsto sam 
uvjeren u skoru proslavu Crkve i pro¬ 
past bestijalnog komunizma!« 

13. XI. 1953. 

Prema radijskim vijestima i novinama bijedno je 

prošlo ‘jučerašnje slavlje’ u Zagrebu. Sastanak je bio 
u Glazbenom zavodu, a objed u hotelu Esplanade. Na 
sastanku su bili predstavnici vlasti: Zlatan Sremac, 
Kokorenić i dr. Gostiju i učesnika bilo je oko 200. 
Vrlo malo. Tu je bio i predstavnik Udruženja pravo¬ 
slavnih svećenika. Iz Istre nikoga! Dr. Nežić je una¬ 
prijed zabranio da idu, i to sub poena suspensionis! 10 
Iza toga je pozvan u vojsku. - »Možda će mu zato 
dati« - kaže Eminencija - »da zahode čisti u vojsci 
i druga poniženja priuštiti. No, i jedan je Papa čistio 
carske štale i na kraju su ga zatukli. Pa što su time 
polučili?« 

Na sastanku napadaju svećenike-emigrante. 

U odbor su izabrani Markužić i Kristofoli - oboji¬ 
ca suspendirani. 

Zato je lijepo odgovorio preuzv. g. Baurlein Ak- 
šamoviću kad gaje ovaj nagovarao da izdaju neku 
deklaraciju u vezi s Udruženjem i da ne brani sveće¬ 
nicima put u Zagreb: »Što imadu tražiti naši svećenici 
među suspendiranima 12. XI. u Zagrebu. Uostalom, 
ja sam biskup!« Isti Bauerlein rekao je prije nekoliko 
dana svećeniku Boži Med vidu * 11 da imade u biskupiji 
oko 10 svećenika, koji simpatiziraju s Udruženjem, 
ali to su svećenici drugoga reda - više na štetu negoli 
na korist biskupiji. Ako koji 12. XI. pođe u Zagreb, ja 
znam što je onda moja biskupska dužnost!« - Kamo 
sreće da su svi biskupi tako odlučni! 

*_* 

Prije tri dana uhapšen je u Nadbiskupskom dvoru 
u Zagrebu dr. Ante Radić. Pretresli mu stan. Tu je 

izagnan iz Šibenika živio s biskupom Banićem. 

*_* 

Pošao sam danas na Prekrižje do Petrovića kod 
kojega je u posjetu Božo Medvid. Tu doznam da 
će sestre iz Karmela danas doći u Krašić. Brzo se 
vratim kući. Pitam čč. ss. da li je Karmel stigao. - 
Nije. Bilo mi je sumnjivo nisu li ih plavi vratili... 
Pojurim biciklom u pravcu kuda su one prošle ako 

10 »Pod kaznom obustave« 

11 MEDVID, Božo, rođen 2. ožujka 1924. u Jelsi. a svećenika 
je zaređen 7. travnja 1947. Najprije je bio službovao u Gdinju, 
odakle je lažno optužen i osuđen na kaznu zatvora. Na povratku 
iz Stare Gradiške pohodio je nadbiskupa Stepinca. Po uputama 
prispio je preko Gornjeg Prekrižja, gdje je župnikom bio njegov 
kolega Stipe Petrović. Nakon povratka u biskupiju, do 1960. bio 
je u Jelsi kapelan i kateheta, a otada župnik do 2000. Danas živi 
kao umirovljeni svećenik u Jelsi. 


Nadbiskup dr. Antun Bauer predvodi liturgijski obred 
prigodom pohoda nepoznatoj župi. Njemu s desna obred 
prati tajnik, Alojzije Stepinac, svećenik. 

Uoči Bezgrešnoga začeća BI. Djevice Marije, 7. pro¬ 
sinca 2007., navršilo se 70. godina od smrti zagrebačkoga 
nadbiskupa Antuna Bauera. Rođen je u Breznici 11. ve¬ 
ljače 1856. Za svećenika je zaređen 1879. Bijaše dugogo¬ 
dišnji profesor filozofije i osnovnog bogoslovlja na Ka¬ 
toličkom bogoslovnom fakultetu u Zagrebu, a akad. god. 
1906./1907. i rektor Zagrebačkog sveučilišta. Bio je ured¬ 
nik “Katoličkog lista” i pokretač “Bogoslovne smotre”. 

Na Bogojavljenje 1911. imenovan je koadjutorom 
zagrebačkom nadbiskupu dr. Josipu Posiloviću, a nakon 
njegove smrti 26. travnja 1914. rezidencijalni zagrebački 
nadbiskup, godine Bi - Zagreb, 7. prosinca 1937.) 

Nakon 1. svjetskog rata i stvaranjem Jugoslavije po¬ 
stao je prvi predsjednik Biskupske konferencije. U tom 
je svojstvu bio budan pastir i branitelj prava hrvatskog 
naroda od velikosrpske politike kralja Aleksandra. Godi¬ 
ne 1925. održao je prvu sinodu Zagrebačke nadbiskupi¬ 
je. Podupirao je djelovanje „Katoličkog pokreta“ i potom 
„Katoličke akcije”, potaknuo dnevnik “Narodna politika”, 
a potom “Hrvatska straža”. Sagradio Dječačko sjemenište 
na Salati i kompleks “Vatikan” u Vlaškoj ulici, za uzdrža¬ 
vanje istoga sjemeništa. 

Na njegov je prijedlog 28. svibnja 1934. Pio XI. Mla¬ 
dog svećenika dr. Alojzija Stepinca imenovao zagrebačkim 
nadbiskupom koadjutorom s pravom nasljedstva 

su vraćene. Pred Brlenićem pitam neku ženu, koja je 
tu pasla blago, je li vidjela tu dvije ženske u gradsko 
obučene. 

- Jesu - kaže ona - dvije išle prema Krašiću, a 
onda se natrag vratile. Jedna je nosila ruksak. 

Bio sam siguran da su one - i pojurim naprijed. 
Stignem ih na ulazu u stanicu u Lazini. Daju mi po¬ 
štu. Veselje! Providnost! - Karmel je jučer molio, 
kao i mi: Ut ii los confundere digneris... 

*_* 

Eminencija se malo nahladio. Cijeli dan leži u 
krevetu. 

- Bolje dan-dva leći - veli on - nego da me pre¬ 
hlada gnjavi po 3 tjedna. 

Vedar je. Objedovali smo u njegovoj sobi. Veče¬ 
rao je u krevetu, a ja za stolićem do njegova kreveta. 
Za večeru je zatražio samo čaj i jabuku. No, da ne 
oslabi, dao sam da mu č. sestra donese cijelu večeru. 
Rekao mu da mu je okrjepa potrebna, da ne oslabi - i 
uzeo je. 

14, XI. 1953. 

Dolazi ovamo Božo Medvid. - 15. mjnaje izišao 
iz zatvora. Drag je Eminenciji taj posjet, pogotovo 
kad svećenicima brane pristup ovamo. Isti priča da 

se svećenici u logoru Gradiška dobro drže. Ne nasje¬ 
daju naklapanjima crvenih, pogotovo ne što se tiče 
CMD-a. Kako su pred godinu dana biskupi dosta šu¬ 
tjeli o tom Udruženju, a meni mnogo obećavali, to se 
neki od svećenika počeli kolebati. U to dođe tu i taj¬ 
nik senjskog biskupa, koji im saopći daje on osobno 
predao suspenziju Marohniću. - To je bilo dosta tada 
za ravnanje svima... Svećenike su u zadnje vrijeme 
sastavili po grupama s kriminalcima... Najsramotni¬ 
je podvale bacaju na svećenike i bolno ih vrijeđaju. 
Pitali su nekog zatvorenika da li se svećenici seksu¬ 
alno iživljavaju i si.! Alaj su gadni! 

*_* 

Dr. Bogičević, Popović, Pišonić, Stella. 

Eminencija zadovoljan kad čuje da je relativno 
najmanje svećenika bilo iz Zagrebačke nadbiskupi¬ 
je. Svega oko 30, a od tih polovica što su iz stranih 
biskupija, samo što su ovdje na službi. Svećenike 
iz vojske dopremili u Zagreb, presvukli ih u civil - 
doveli na skupštinu, a po svršetku natrag u kasarnu, 
samo da bude veći broj. Bilo je tu hladno i prazno. Ni 
novinstvo ne polaže tome mnogo važnosti. Dva krat¬ 


ka izvještaja, i gotovo! Erjavec se toga dana maknuo 
iz Zagreba. Kovačić, kapelan, držao se po strani, a 
CMD-aši sami unišli u crkvu sv. Marka - i tu održa¬ 
li Veni Sancte! 12 - A iza toga na sastanku Udruženja 
svećenika govore partijci kao što je dr. Sremac! 

15. XI. 1953. 

»Čitam suđenje Cianu. Kako li mu se ovi rugaju i 
vesele ovakvom svršetku, a ni ne znaju, što njih čeka. 
Zaboravljaju na riječ Sv. pisma: ‘Ne veseli se propa¬ 
sti neprijatelja, da Gospodin ne pogleda na to i skine 
gnjev svoj s njega, a upropasti tebe’.« 

16. XI. 1953. 

»Nikakav OUN ne može bez Boga spasiti narode 
jer iz ralja kako komunizma, tako i kapitalizma sikće 
đavao«, rekao je Eminencija povodom pisanja Der 
grosse Entschluss 13 gdje se u vezi s enciklikom o Ma¬ 
rijanskoj godini sav svijet poziva na molitvu... 

»Baš mi je danas pod adoracijom u crkvi sinu¬ 


lo kako da uredimo ovdje, a i u cijeloj Nadbiskupi¬ 
ji, molitvenu akciju u Marijanskoj godini... Da sam 
barem prije znao za tu akciju Svetog Oca, učinili bi¬ 
smo nešto da se jednako postupi u cijeloj zemlji. Mi¬ 
slim da bismo svake subote uvečer imali pobožnost. 
Propovijedao bih, zatim krunica, litanije i blagoslov. 
Onda učiniti sve da se krunica zajednički moli u obi¬ 
teljima... Možda bih još mogao javiti Bakšiću da se 
pozove sav kler i narod na molitvenu akciju. Nakana: 
oslobođenje od komunizma! Mislim daje 1954. g. za 
to odlučna. Kao uvijek, tako i sada đavao strepi pred 
tolikim molitvama - i zato toliki pritisak na nas. 

Silno mi se dopada što autor jednog članka iznosi 
u istom časopisu o nekoj studentici u Sangaju. 

Mi smo krivi - kažu studenti - daje naša kolegica 
klonula jer smo prestali moliti. 

Zato - kaže Eminencija - što više moliti! 

Velim mu da bismo i tu mnogo postigli preko dje¬ 
ce. Ona znadu moliti krunicu, pa će je predmoliti sva¬ 
ki u svojoj kući. Na prve petke, subote i nedjelje još 
više pozivati ljude na molitvu. U ispovjedaonici i na 
propovjedaonici, u privatnim razgo¬ 
vorima govoriti ljudima o subotnjoj 
pobožnosti... 

Zanimljivo je kako Eminencija u 
ovom svom zatvoru misli na sve to, 
i kako vodi brigu da koliko najviše 
može učini za duše - i slavu Božju! 

17. XI. 1953. 

Na klečanju sam u Jaski. Tu je 
Ljubetić, o. Vabut, o. Alfons i Mar¬ 
ko Čunko. Svi su uznemireni što je u 
Okić-Mariju namješten Serafin Tvrt- 
ković. Sada u kotaru imademo četiri 
CMD-aša. Udba želi da pretežni broj 
CMD-aša svećenika bude u kotaru. 
Stvarno na skupštini CMD-a u Za¬ 
grebu od 26 svećenika Zagrebačke 
nadbiskupije, četiri su bila iz ovog 
kotara. Slučaj što je Tvrtković došao 
u Okić-Mariju tako se bolno dojmio 
Eminencije daje rekao: “[...] 14 

»Morao bi opet netko poći u Zagreb.« S. Salezija 
se tek vratila. Sada će predstojnica i nosi jedno pismo 
za Bakšića, a jedno za Šepera... 

O. Ignac 15 priznao je gvardijanu u Jaski daje pri¬ 
mio od kotara 3.000 din, Sambolek i Čapek po 10.000 
din, 15.000, a Krakar jednom 100.000 din. Sreća onda 
da se maknuo o. Ignac iz Jaske. 

*_* 

Već nekoliko dana smetaju radijsku emisiju Pari¬ 
za, New Yorka jer se negativno izražavaju o FNRJ. 
»I opet će misliti da sam ja kriv, a svjestan sam da 
nisam. Ništa nisam učinio protiv ove države. Nisam 
rušio staru Jugoslaviju, ni NDH, pa ni ovu. To je stvar 
političara. Ali kad netko ne poštiva osnovna prava Cr¬ 
kve i čovjeka, tu smo dizali svoj glas. Ako ne će po 
pravdi - Habeant šibi! Ne će slušati Crkve, rugaju se 
Bogu, vrijeđaju čast Bogorodice - sve im je samo in 

14 Na ovom je mjestu dr. Dragutin Nežić precrtao četiri ili pet 
Kardinalovih riječi. 

15 IVAK, Ivano. Ignac (12. X. 1884.-3. V. 1974.), OFM. Tada je 
bio jubilarac. Za svećenika je zaređen 28. ožujka 1909. 



12 Veni Sancte [Spiritus].-»Dođi, Duše Presveti«. Prvi stih du¬ 
hovske posij ednice. 

13 Velika odluka 

curribus et in equis , pa neka im bude. Naše je geslo: 
In Te, Domine, speravi. Tko drukčije misli, mora pro¬ 
pasti, a kriv sije sam!” 

*_* 

Č. s. Salezija bila na Sekretarijatu za poslove 
narodne privrede, koji na temelju odluke Vrhovnog 
suda od 12. VI. o. g. treba ispraviti moj razrez poreza 
za 1951. g. Trebalo je to biti uređeno već u kolovozu, 
ali eto te “popovske tužbe” koje još tu stoje, makar 
su obećali da će ih ovih dana provesti u djelo. A prije 
toga prodali mi tri bačve i bicikl za 27.000 din, a od 
toga 21.000 uračunali u porez. Da sam u CMD-u, 
primao bih novac... Nikada biti Juda! 

*_* 

Eminencija doznaje da su Duka Golubić i još ne¬ 
koliko svećenika - uz neke uvjete - izašli iz logora u 
Gradiški. To ga boli, ako stoji to - i ne odobrava toga. 
Veli: »Uz cijenu života ne popustiti jer oni sa CMD- 
om idu za odcjepljenjem od Rima - i skizma je tu. 
A onda što smo? Njihov konačni cilj jest istrebljenje 
Imena Božjega sa zemlje. Tko to danas ne vidi, taj 
je slijep i bijedan. Što su dobili svećenici koji su im 
nasjeli i po koju hiljadu, za koju znaju, da je oduze¬ 
ta bratu svećeniku, koji je na pravom mjestu - onda 
grižnja savjesti, sramota za cijeli život, a tko zna, što 
će biti na sudu Božjem?! Ja tu vidim kako je sotona 
upro sve sile. Zato sam preporučio svećenicima da 
svaki dan mole egzorcizam Leona XIII. Ujutro kada 
ustanem i obučem se, prvo mije da izmolim egzorci¬ 
zam. Već ga molim napamet. Zanimljivo je da onoga 
dana u Lepoglavi kad se onaj siromah objesio, nekako 
ujutro prije toga zaboravio sam ga izmoliti... Samo 
ne klonuti. Moliti, osobito neka se zajednički moli 
krunica u obitelji i dobri će se Bog smilovati našem 
narodu.« 

i8, xi, im 

Malo je uznemiren. Predstojnica je u Zagrebu. 
Autobus je ujutro nije primio, pa je otišla oko podne. 
Vraća se vjerojatno sutra... 

U vezi s radioemisijom sa Zapada, osobito iz 
Francuske, pa i Engleske, kaže: »Sve mi se čini da će 
i Zapad okusiti komunistički raj prije konačnog nje¬ 
govog sloma. Ne će da uvide ovu strahotu bestijalnog 
komunističkog režima, ne poduzimlju ozbiljne mje¬ 


re da ga suzbiju, cjenkaju se s 
njim, Crkvu ne će da slušaju, 
pa će vidjeti što je on kad ga 
osjete.« 

19, XI, 1953, 

Kod objeda iznosi neke 
žalosne pojave našega druš¬ 
tva zadnjih desetljeća: »Idu¬ 
ći kao ceremonijar o Novoj 
godini u isusovačku crkvu da 
pomognem ispovijedati, vi¬ 
dim na uglu Draškovićeve i 
Vlaške ulice kako sjedi jedna 
djevojka, pijana. Druga tetura 
po ulici. U nekom lokalu ofi¬ 
cir je javno pred gostima vršio 
prileg. I to bez stida. S tornja 
katedrale bacali se ljudi i čini¬ 
li samoubojstvo. Na periferiji 
grada očajna bijeda. Neke su 
obitelji ležale tu na smetlištu. 
Počeo sam izdavati Caritas. 
Izišlo je osam brojeva i zapelo. Svećenici nisu imali 
za to smisla. Gledajući sve to i tolika druga zla, rekao 
sam: mora nešto doći - Bog će pokarati svijet. Tako je 
i bilo... Evo Drugog rata - i tolike druge nevolje.« 

Predstojnica dolazi iz Zagreba s č. s. Izidorom. 
Don Ante Radić je pušten. U Dvoru mu otkazali stan 
i hranu. Ni pustili ga nisu unutra. Časne sestre u Dvo¬ 
ru [...] nečasno su se ponijele. Dok je bio u zatvoru, 
nitko iz Dvora nije za nj pitao. Čč. ss. u Maksimiru 
spremaju mu rublje jer je bez ičega. Eminencija im 
zato šalje 5.000 din. Odsada će i na stanu i na hrani 
biti u Antunovcu. - Sve to boli Eminenciju. 

*_* 

Radio-Vatikan javlja jučer o skupštini CMD-a. 
Osuđuje ih. Iza prvog rata žuti pokret, a iza drugog 
crveni... Vodi u skizmu. Utješno je što su ti svećenici 
‘slaba roba’... itd. Znači da su ih vani dobro ocijeni¬ 
li i upoznali... S time u vezi govori mi Eminencija 
danas na šetnji kako je »papa Nikola pisao bizantin¬ 
skom caru da je skizma gora od idolopoklonstva jer 
idolopoklonik ipak se barem nečemu drugomu klanja, 
a skizmatik se klanja svojoj volji.« 

20, XI, 1953, 

Radi svega toga danas Predstojnica i Salezija opet 
idu u Zagreb. Nose pisma Bakšiću za Salisa, Vanina i 
za Karmel. »Kad oni tako rade, onda ćemo i mi poka¬ 
zati što je red i pravo«, rekao je misleći na CMD [...] 
»Sad vidim zašto su me htjeli dobiti preko granice, 
van iz zemlje... Ali ne ćeš, druže Tito!« 

Gledajući prilike u kojima je stisnuta Crkva i na¬ 
rod, rekao je jučer: »Ja sam uvjeren da je najbolja 
molitva ona da Gospodin od nas uzme kameno srce: 
Aufer a nobis cor lapideum et da nobis cor carneum, 
qui te diligit, te audit, te sequitur..” 16 


16 »Ukloni iz nas srce kameno i daj nam srce od mesa, koji tebe 
ljubi, tebe sluša, tebe slijedi.« Radi se o gramatičkoj pogrješki 
samoga autora koji je umjesto »quod« (srednji rod), jer »cor« 
(srce) je srednjega roda, napisao »qui«, pa bi tekst glasio: »Izvadi 
iz nas srce kameno i daj nam srce od mesa koje te ljubi, sluša i 
slijedi.«, usp. Ez 36, 26. 

Blaženih u zemlji i narodu Hrvata 


P oznato je da je blaženi Alojzije Stepinac upu¬ 
ćivao narod na čuvanje kršćanske baštine. U 
propovijedi prigodom posvete crkve u spomen 
kralja Zvonimira u Biskupiji kod Knina 18. rujna 
1938. reče: 

»Naš narod našao je dobri Bog prije više od 13 
stoljeća u pustoj zemlji poganstva, gdje se kao razu¬ 
man stvor klanjao nerazumnim stvorenjima, vodio ga 
svojom providnošću i čuvao, dok ga konačno, noseći 
ga na krilima svoje ljubavi i milosrđa, nije stavio na 
sveto tlo Katoličke crkve u današnjoj njegovoj domo¬ 
vini, u sjenu Petrove pećine, gdje evo već duga sto¬ 
ljeća, kraj svih jada što ga biju, može uživati plodove 
Kristova nauka i katoličke kulture, i hraniti se i pojiti 
izvorima žive vode što teku iz svetih sakramenata. 

Sjećajući se tih i tolikih dobročinstava Božjih, kao 
maleni znak zahvalnosti za bezbrojna dobročinstva 
Božja prema našemu hrvatskom narodu, stavio sam 
na veliko zvono ove spomen—crkve natpis: Omnipo- 
tenti Dominatori Christo, qui per saecula multa po - 
puli Croatorum dmsolus fuit, hoc signum in laudem 
et gloriam sempiternam! ‘Svemogućem Vladaru Kri¬ 
stu, koji je kroz mnoge vjekove bio jedini vođa hrvat¬ 
skoga naroda, ovo zvono na vječnu hvalu i slavu!’ 

Neka te, dakle, dragi moj hrvatski puče, ova spo- 
men-crkva, danas posvećena, i glas njezinih zvonova, 
kad ih čuješ, podsjeća na dvije stvari: prvo - da budeš 
Bogu zahvalan za prošlost, za bezbrojna primljena 
dobročinstva, drugo - da ti je samo u njemu spas u 
budućnosti!« 

Sjetih se tih riječi osobito uz tri događaja nedavnih 
dana u zemlji i narodu Hrvata. 

1. Na Veliki petak, 21. ožujka 2008., nakon 
obreda smrti i ukopa Kristova, otvorih hrvat¬ 
sku dalekovidnicu i na 1. programu, umjesto 
sućuti s trpećim Kristom i 80% posto izjaš- 
njenih njegovih učenika u Republici Hrvat¬ 
skoj, čuh pjesme o Kristovu uskrsnuću: Uskr¬ 
snu Isus doista , A leluja F. Handla i druge. 
Da su ih kršćani mogli čuti na uskrsnu večer, bio 
bi to čin poštovanja i ushitna darivanja. Ovako? 
Očito se netko ruga ili omalovažava katolike. 

2. Na dan Uskrsa, na dalekovidnici, na privat¬ 
noj postaji, dopisnik iz Rima novinar Silvije 
Tomašević hrvatsku je javnost izvješćivao o 
uskrsnim proslavama u Rimu, pa je podsjetio 
gledatelje daje Benedikt XVI. u uskrsnom bdi¬ 
jenju u bazilici sv. Petra »’prekrstio’ Magdia 
Allama, dugogodišnjeg kolumnista i zamje¬ 
nika direktora časopisa Corriere della Sera«. 
Kad li je taj bio kršten? Kako je duboko u svijest 
pojedinih ljudi prodrla komunistička propagan¬ 
da koja je umjesto slobodnih prelazaka iz jedne 
vjere u drugu, podmetala, osobito nadbiskupu 
Alojziju Stepincu, nasilna ‘prekrštavanja’!? 

3. Boraveći u službenom posjetu RH, američki je pred¬ 
sjednik George Bush istaknuo kako unatoč razdalji¬ 
ni od tisuća milja, Hrvatsku i Ameriku spaja vjera u 
Boga i njegov blagoslov slobode. Ispod lunete juž¬ 
nog portala crkve sv. Marka, iz koje su privremeno 
uklonjeni kipovi svetaca, osvrnuo se i na njenu po¬ 
vijest jer je »kroz stoljeća bila svjedokom hladnih 
zima, okupacije, tiranije i rata«. Predsjednik Bush 


je svoj govor zaključio porukom: »God bless Cro- 
atia - Neka Bog blagoslovi Hrvatsku!« S kakvim 
su osjećajima to slušali prvaci hrvatskoga naroda i 
njihovi pomagači koji su iz zakletve hrvatskog pred¬ 
sjednika, a on vodi državu s preko 80% katoličkog 
pučanstva, izbrisali priziv na Božje ime? 

Pa ipak. Tješe me riječi bi. Alojzija izgovorene 
u Kninu: »Kažem, otvoreno pred cijelim svijetom, 
da nas Božja providnost nije pravodobno zaklonila 
pod majčinsko krilo Katoličke crkve, nestalo bi nas 
bilo već davno s lica zemlje (...). Kad bismo, što ne 
dao dobri Bog, nesrećom otpali od Katoličke crkve i 
zabacili njezinu divnu nauku, brzo bismo se srozali 
do barbarluka.« 


Pjevači i župnik iz Kraljeva Vrha u pohodu Krašiću 


Skupina umirovljenika prigodom pohoda 
Stepinčevoj rodnoj župi (snimio: D. K.) 

Nastup ‘patuljaka’ u koje su se prerušila djeca u Dječjem domu za ratnu siročad 
u Jastrebarskom izmamio je smiješak inače ozbiljnog Blaženikova lica, prigodom 
podjeljivanja sakramenta Potvrde, 25. srpnja 1943. 


1.000 većih, napola bolesnih dječaka, 
zapalivši gospodarske zgrade i 
odvukavši sve blago, ponajviše 
krave muzare, koje su davale mli¬ 
jeko za male bolesnike. 

U to vrijeme je u prihvatilištima 
bilo oko 3.000 što muške, što ženske 
izbjegličke djece. Od onih 1.000 
dječaka što su ih odmetnici odveli 
većina ih se vratila izgladnjela i 
bolesna, a ostatak je još potakao 
liječnike i sestre na još požrtvovniji 
rad da se, koliko je moguće, ispravi 
bijedan položaj ove djece. Brigom 
ministarstva za društvovnu skrb 
prihvatilišta su dobila 50 krava mu¬ 
zara, a djeci je posvećena još veća 
briga. U to vrijeme, kada se vodila 
ogorčena borba da se spasi svaki 
ugroženi mladi život, potrebno je 
naglasiti požrtvovan rad sestara reda 
sv. Vinka, od kojih je jedna i podlegjja, te požrtvovan 
rad mladih tečaj ki Hrvatskog Crvenog križa iz Karlo¬ 
vca. O ovim strahotama odmetnika pričala nam je ses¬ 
tra glavarica koja nam je pokazivala uređaje dvorca. 

Stari dvorac uređenje kako bi što boljeposlužio svo¬ 
joj svrsi. Svuda u zgradi i malom dvorištu okruženom 
zidovima vidi se savršeni red. Starije djevojčice i 
dječaci nose vodu i pomažu u svim kućnim poslovima 
časnim sestrama. Brinu se za red i čistoću, pomažu u 
kuhinji, izobrazujući se time za dobre i radine buduće 
domaćice. 

U lijevom krilu zgrade nalazi se malena kućna 
kapelica, a o duhovnom odgoju ovih mališana vodi 
brigu kućni svećenik. Kapelica je uređena skromno, 
ali s mnogo pažnje. Jednostavnost sobica i svetački 
lik Majke Božje djeluju mimo i pobožno, kao i cijela 
zgrada. Časna sestra glavarica vodi nas kroz sve pros¬ 
torije, majčinskom ljubavlju popravljajući pokrivače 
nad usnulim mališanima. U nekim sobicama-spava- 
onicama su starija djeca budna, skinuli su s kreveta 
pokrivače, zavukli se pod krevet i tamo spavaju. Sestra 
glavarica se smješka na njihovu djetinjariju i ne grdi ih. 
U drugoj opet jedna djevojčica diktira jednom dječaku 
pismo za majku, koja je negdje u okolici Daruvara. 
Na svakom krevetiću je čisto rublje koje će djeca na¬ 
kon kupanja preobući. Dnevni red u Domu je jednos¬ 
tavan. U pola 7 ustajanje, oblačenje, pranje, zajutrak, 
pa očekivanje liječnika, zatim mala užina, pa igranje u 
velikom perivoju koji okružuje dvorac. Poslije objeda 
do 3 sata poslijepodne spavanje, mala užina. Obično 
mlijeko i kruh, opet liječnički pregled i igranje do 
večere. Hrana je obilna i zdrava, a zrak prijatan, pa 
se djeca pod brižnim nadzorom brzo oporavljaju. Sa 
smiješkom nam pokazuje sestra glavarica u dvorištu 
hrpu bundeva koje će se kuhati sutra za objed. 

- Liječnici su požrtvovni i imaju vrlo mnogo uspje¬ 
ha u svom radu. - Ogromno imanje obrađuju težaci, 
koji se hrane također u Domu. Zavod je u glavnom 
neovisan o Jastrebarskom jer veliko imanje dovoljno 
opskrbljuje ovu djecu. - Za lijepog vremena djeca se 
kupaju u perivoju gdje je za njih sagrađen kupališni 
bazen. 

Pošto smo se oprostili sa sestrom glavaricom 
izlazimo iz Dječjeg doma, praćeni pogledima dječaka 
i djevojčica koji nose vodu iz obližnjeg zdenca. Na 
suprotnoj strani ceste vidi se garište staje koju su u 


nemoćnom bijesu zapalili prošle godine odmetnici. 
Garište nas sjeća na divljaštva odmetnika o kojima nam 
je pričala sestra glavarica. Po poljima marljivi seljaci 
rade između ploha lelujavog zlatnog klasja kojim nas 
je ove godine obilno obdarila Providnost. Na daleka 
plodna polja polagano se spušta večernji mir. 

Stjepan Đurašin, rodom 
iz župe Veliki Bukovec, 
posvjedočio je na tribini 
održanoj u Svetom Đurđu 
Ludbreškom 15. veljače 
2008.: »Mene je krizmao 
bi. Stepinac. Mnogi smo 
na biciklima, mnogi s ko- 
— njima pošli u susret nadbi- 

* ■ skupu koji je došao podi¬ 

jeliti sakramenat krizme u 
našu župu. Veliko je bilo 
J > oduševljenje naroda gle- 

Ut dajući mladoga i hrabrog 

m %vt nadbiskupa. Zario je to- 

plinom i neustrašivošću. 
Nama djeci ulijevao je povjerenje i mislio sam si da 
je to velik i dobar čovjek.« 




Kard. Karlić dijeli sv, Pričest vjernicima koji su 
ispunili hrvatsku crkvu sv. Jeronima u Rimu, 

10. veljače 2008. 



Terezija Đurašin, supruga Josipa Đurašina, rodom 
iz župe Veliki Bukovec, posvjedočila je o bi. Aloj- 
ziju Stepincu na tribini održanoj u Svetom Đurđu 
Ludbreškom: »Ja sam krizmana 1945. Rat je zavr¬ 
šio. Došli su komunisti koji su bili protiv crkve i 
protiv vjere. Zato u mojoj župi, u kojoj je mnoštvo 
svijeta prije rata s oduševljenjem dočekalo nadbi¬ 
skupa Stepinca, prigodom moje krizme nije bilo ta¬ 
kvog oduševljenja. Ne zato što mi to ne bismo htje¬ 
li, nego zato što to nismo smjeli. Crkva je bila puna 
vjernika, ali izvanjskih manifestacija i svečanosti 
nije bilo jer je to režim branio. Sjećam se ozbiljnog 
lica nadbiskupova i odvažnih riječi kojima je nas 
mlade želio ohrabriti na putu života i pred iskuše¬ 
njima naše mladeži. S mužem Josipom sam preko 
50 godina u braku i više puta smo razgovarali o tim 
promjenama koje su se dogodile i kako vlastodršci 
prolaze, a Bog ostaje!« 



Nadbiskup Alojzije Stepinac prigodom dolaska na 
podjeljivanje sakramenta Potvrde djeci stradalnika 
2. svjetskog rata u Dječjem domu u Jastrebarskom, 
25. srpnja 1943. 

Sestru Irenu Klimpak, milo¬ 
srdnicu, danas članicu Družbe 
sestara milosrdnica, bi. Aloj¬ 
zije je krizmao u Visokom 
poslije 2. svjetskog rata. Više 
od dojmova s krizme prisjeća 
se svjedočanstva svojih sesta¬ 
ra koje su radile u Nadbiskup¬ 
skom dvoru, a koje su često 
govorile o blagim postupcima, 
ljudskosti i dobroti nadbiskupa 
Stepinca. Kad su sestre i pogri¬ 
ješile i opravdano se bojale kri¬ 
tike, nadbiskup ih je uz osmjeh 
znao opravdati i utješili. 



Zahvaljujemo obitelji Andrec koja je Uredu Postulature bi. Alojzija Stepinca predala nekoliko doku¬ 
menata, među kojima i Govor nadbiskupa dr. Alojzija Stepinca na op. Klupi 3/X1946., rukom prepisan 
u bilježnicu i strojopisom. Te je dokumente sačuvala i u baštinu predala danas pokojna Milka Andrec, 
rođena 6. veljače 1916. (roditelji joj bili Franjo Andrec i Alojzija ud. Mikula) u selu Graničar (Zlatar- 
Bistrica) župa Zlatar. 

Ovaj dar otkriva kršćansku svijest za povijesnu istinu i pravdu u hrvatskom narodu koji je u komu¬ 
nističkoj diktaturi potajno morao stvarati i čuvati svoju kulturnu baštinu i istinitu povjesnicu. 




»On je u Hrvatskoj gradio na razvalinama i ispunjavao mate¬ 
rijalne i duhovne pukotine, pa je sada kao vrt u kojem odje¬ 
kuje molitva i žubor izvora vječnosti«, reče kardinal Bazanić 
u propovijedi na liturgijski spomendan bi. Alojzija Stepinca 
u zagrebačkoj katedrali, 9. veljače 2008. 



Tisuće su vjernika tražile utjehu i pomoć Brojni hrvatski svećenici, studenti na rimskim sveučilištima 

bi, Alojzija Stepinea na njegov liturgijski spomendan, sudjelovali su na misnom slavlju StepinČeva u crkvi 

10. veljače 2008. sv* Jeronima u Rimu, 10, veljače 2008. 





